
Liefde lê nader as wat jydink by Sterns' 





















Sterns is vir lieflike diamant- 
ringe. Vanaf R99. 

Sterns laat al jou liefdesdrome waar 
word met sê `n diamantkeuse, sulke 
waarde en sulke maklike afbetaling, 
dat daar niemand is wat jou méér kan 
aanbied nie. 

Sterns is immers die oorspronklike 
tuiste van foutvrye diamante. Dié dat 

E Sterns jou selfs 'n weeldewittebrood 
4-LOVE-YOU' teen 'n spesiale verlaagde prys kan 

Trouring Vanaf R120 bied' 

Diamantring Vanaf R375 Ons verwelkom alle krediet- 
kaarte: Barclaykaart, Diners, 
American Express, Standard, 

Wesbank. 


STE RNS 


Die tuiste van foutvrye diamante 


*Daar's 'n Sterns-diamantwinkel 
in jou omgewing. 


DAGDROOM 
Trouring Vanaf R84 
Diamantring Vanaf R185 






Marietjie Vanaf R250 

TROUKAARTJIES 


As u in en om Pretoria woon, 





kom na ons vir die nuutste 
ontwerpe in Merton en Print Design 


troukaartjies en musikale trou-albums... 

SAMEWERKING 
TOT 
EENWORDING 


Op bladsy 10 van die Augustus uitgawe neem 
ons 'n veelseggende artikel oor uit die pen van die 
Gereformeerdc predikant D. Postma wat in Die 
Kerkblad van die Gereformeerde Kerk op 2 Junie 
1976 verskyn het. Miskien moet dit gesien word as 
'n uitvloeisel van die gesprekke tussen die drie 
Afrikaanse kerke wat al jare aan die gang is. Ons 
neem dit oor want dit is goed dat die kerke, hulle 
leraars en lidmate hulleself rekenskap van die be- 
staan van die drie kerke gee. 

Ons wys daar egter op dat eenwording van ver- 
skillende kerke 'n moeisame saak is, wat nie maklik 
verwesenlik word nie. Want nieteenstaande die feit 
van dieselfde belydenisskrifte het die kerke in 'n 
sekere sin var mekaar af weg beweeg. Dat een- 
wording 'n moeisame saak is, blyk ook uit die 
mislukte pogings wat hier en in die buiteland na 
vore gekom het, sowel in Engeland, die Verenigde 
State as in Suid-Afrika. Wat laasgenoemde betref 
is die pogings van die vier Engelse kerke in ons 
land om eer, te word bemoeilik deurdat 'n deel van 
die Presbiteriaanse Kerk nie kans sien om toe te 
stem om biskoppe en daarmee die hiërargiese kerk- 
sisteem van die Anglikane te aanvaar nie, Soos ons 
tevore in Die Hervormer berig het. Hierteenoor staan 
dat in Engeland daar wel eenheid gekom het tussen 
die Presbiteriane en die Kongregationaliste maar nie 
tussen die Anglikane en die ander Protestantse 
kerke nie. 

In Nederland met sy ongeveer twaalf verskil- 
lende kerke en kerkies wat die woord gereformeerd 
in hulle naam dra, is en word daar steeds geywer 
vir eenwording tussen die Hervormde en Gerefor- 
meerde kerke, soos ons tevore al berig het. Tot 
hiertoe nog sender resultaat, hoewel daar wel vor- 
dering in die rigting gemaak is byvoorbeeld dat die 
twee sinodes vir die tweede keer saam gaan ver- 
gader, dat hulle gesamentlik 'n nuwe gesangboek 
uitgegee het, aat altwee uiteindelik kanselruil goed- 
gekeur het en dat daar op plaaslike vlak reeds in 
twintig gemeentes samewerking is en een predikant 
vir albei gemeentes Hervormde en Gereformeerde 
op bepaalde dorpe beroep is. In Suid-Afrika het daar 
gedurende die tagtiger jare van die vorige eeu 'n 
kerkvereniging in Transvaal ontstaan tussen die 
grotere Hervormde Kerk en die kleinere Nederduitse 
Gereformeerde Kerk van dié tyd, maar dit was 'n 
mislukking. Die kaarte is net omgedraai. 'n Deel van 
die Hervormde Kerk wou nie saamsmelt nie en toe 
is die Nederduitse Gereformeerde Kerk versterk en 
het die groter kerk geword, terwyl die Hervormde 
Kerk met prysgawe van duisende lidmate en so 
goed as al sy leraars arm, lamgeslaan en klein agter- 
gebly het om na 'n sukkelbestaan en onder Gods 

seënende hand met nuwe leraars uit Nederland 
eindelik weer op die been te kom en eindelik tot 
groot bloei te kom. 

In Nederland word nou met die pogings tot 
eenwording daarop gewys, dat in plaas van met 
kerkvereniging een groot kerk te kry, daar soms dan 
drie kerke ontstaan naamlik behalwe die verenigde 
kerk, die ander twee, verklein en verswak, tog apart 
bly bestaan. 

Maar nieteenstaande hierdie en dergelike teen- 
slae moet die probleem van eenwording ernstig by 
die lig van die Woord onder oë gesien word. Die 
verlede sal 'n woord saamspreek. Met die geskie- 
denis, die groei, die ontwikkeling, die teologie, die 
praktyk van die drie onderskeie kerke sal rekening 
gehou moet word. Om die oë vir bestaande ver- 
skille in opvatting, in beginsels, in die praktyk van 
die onderskeie kerke te sluit, sal nie gaan nie. En hier 
lê baie voetangels. As voorbeeld hiervan noem ons 
die verklaring deur die Gereformeerde Kerk in sy 
beginjare uitgereik dat die twee kerke van wie af- 
geskei is, naamlik die Hervormde Kerk in Transvaal 
en die Nederduitse Gereformeerde Kerk in die Kaap 
en die Vrystaat dan ,,valse kerke” sou wees. Solank 
die verklaring gehandhaaf sou word, kan daar tog 
van die kant van die Gereformeerde Kerk tot geen 
ware eenwording gekom word nie. Met valse kerke 
kan tog net nie verenig word nie. Nou is dit begryp- 
lik dat in die Gereformeerde Kerk daar mense sou 
kan wees, wat van mening kan wees, dat met die 
terugtrekking van die verklaring die rede. wat ds. D. 
Postma en sy meestanders gehad het om af te skei 
dan ongedaan gemaak sou word. Maar hierteenoor 
staan, dat ons baie dinge, ook uit die verlede, sou 
anders sien, en wil erken dat die vadere met die 
beste bedoelinge ook kon fouter. 

Dit het die Gereformeerde Kerke in Nederland 
gedoen toe die besluit van die sinode van Assen 
1926 om dr. Geelkerken, wat die historisiteit van 
Genesis 1-3 in twyfel getrek het, te skors, enige jare 
gelede teruggetrek is. So 'n besluit is 'n swaar be- 
sluit. Dit beteken die erkenning dat ook 'n Gerefor- 
meerde sinode in sy besluit kan fouteer, maar dit is 
'n groot besluit. Sonder enige nadeel vir hulle sou die 
Gereformeerde Kerk in Suid-Afrika dieselfde kan 
doen, want dit word betwyfel of baie gereformeerdes 
die twee ander Afrikaanse kerke vandag nog as 
,valse kerke” sou wil beskou. En dit sê ons in weer- 
wil daarvan dat ds. D. Postma in sy artikel in Die 
Kerkblad praat van ,,gewettigde afstigting in die 
vorige eeu” ir. Suid-Afrika. 

Ds. Postma pleit vir 'n beweging na mekaar toe 
op plaaslike vlak dit wil sê op gemeentelike vlak. 

[] Na volgende bladsy 


OORDENKING 


VAN WAAR MY HULP? 





Psalm 121:1, 2: 
“Ek slaan my oë op na die berge; 
waar sal my hulp vandaan kom? 
My hulp is van die Here wat hemel 
en aarde gemaak het.” 


Psalm 121 is die boodskap van die 
Here se veilige bewaring. Amper in elke 
reël is daar sprake van die bewaarder 
of van sy bewaring. Daarom put ons 
vandag nog troos en bemoediging uit 
hierdie psalm. 


DS. J. B. J. VAN RENSBURG 


Dikwels is ons onseker van die toe- 
koms; dan vra ons, wat hou die lewe 
vir ons in? Wat wag op my in my per- 
soonlike lewe? Wat gaan van my word, 
of wie gaan vir my sorg as ek oud en 
hulpeloos geword het, of as ek siek 
is, of in my eensaamheid? Wie gaan 
my help as my kragte gedaan is? 

Dit is almal vrae wat ons kwel en 
bang maak. Maar as ons dan n' psalm 
soos hierdie lees, skep ons weer moed 
vir die toekoms, want ons hulp is van 
die Here. 


Nou moet ons sommer dadelik sê dat 
dit nie beteken dat alles altyd voor die 
wind sal gaan nie. O nee! Ons moet 
deur baie verdrukkinge in die koninkryk 
van God ingaan en die Here Jesus het 
self een keer vir sy dissipels gesê: In 
die wêreld sal julle dit moeilik hê... 
maar hou goeie moed. 


“Ek slaan my oë op na die berge.” 
Hiermee bely die digter sy eie swak- 
heid en kleinheid. Die berge is uitdruk- 
king van die swaar en moeisame le- 
wenspad wat hy moet loop. Hulle is 
vir hom 'n groot bedreiging. In eie krag 
kan hy niks teen hulle vermag nie. Hy 
het hulp nodig. En hy weet gelukkig 
waar om dit te soek. Die vraag wat hy 
vra nadat hy die dreigende berge ge- 
sien het, is maar net gestel sodat hy 
die antwoord kan verskaf, want hy 


weet waarvandaan dit kom: van die 
Here. 

Wat 'n pragtige belydenis! Hy verwys 
hier na die Here wat met hom 'n ver- 
bond gesluit het; die Here wat sélf en 
ook éêrste na hom toe gekom het, sy 
hand gevat het, vir hom gesê het: jy is 
Myne, Ek sal jou bewaar, Ek sal jou 
nie vergeet en jou nie verlaat nie, roep 
My aan in die dag van benoudheid dan 
sal Ek jou uithelp en jy moet My eer. 

Ja, dit is die Here wat nooit sy kind 
in al sy aardse leed vergeet nie. Daar- 
om is sy uitgangspunt, wat die Here 
van hém dink. As sy toekoms moes af- 
hang van wat hy van die Here dink, 
sou hy nooit oor die berge wat hom be- 
dreig, kon kom nie. Maar hy begin in 
sy geloof en in sy godsdiens gelukkig 
eerste by wat die Here van hom dink 
en aan hom belowe het. Die belang- 
rikste is nie in die eerste plek wat hy 
vir die Here doen nie, maar wat die 
Here vir hom gedoen 'het. 

Daarom bely hy: My hulp is van 
die Here. Vir Hom is niks onmoontlik 
nie, want Hy is die Skepper van die 
hemel en die aarde. 

Vandaar dat hy in sy geloofs-seker- 
heid kan sê dat die Here wat hom be- 
waar, nooit sluimer of slaap nie. Hy is 
altyd, dag en nag, aktief besig om sy 
beloftes waar te maak. Hy is soos 'n 
skaduwee aan die regterhand, wat in 
die hitte van die brandende son van 
groot betekenis is. Die byvoeging, ,,aan 
die regterhand" bring ook die beeld van 
beskerming en bewaring na vore, want 
die regterkant van die stryder is in die 
geveg die minste beskerm. Die skild 
word in die linkerhand vasgehou. Voor 
die regbank staan die aanklaer ook aan 
die regterkant. 

Die beeld van die skaduwee hang 
ook saam met die volgende vers waar 
hy sê: die maan ook nie by nag nie. 
Soos die Here hom bewaar teen die 
dodelike sonsteek gedurende die dag, 
so sal Hy hom ook beskerm teen die 


maan wat o.a., soos hulle destyds ge- 
glo het, siektes soos melaatsheid kon 
veroorsaak. 

Dit is opmerklik hoedat die digter sy 
belydenis algaande verdiep. Eers sê hy, 
die Here sal jou bewaar vir elke on- 
heil. Dan word die hele lewe betrek as 
hy sê, jou siel sal Hy bewaar. Dit wil 
sê jou hele bestaan is in die Here se 
veilige bewaring. 

Sien u nou waarom ons aan die be- 
gin gesê het dat hierdie psalm vir ons 
vandag ook nog van groot betekenis 
is? Ook in ons lewens is daar soms 
iets groots en dreigends wat soos 'n 
berg voor ons Iê. In onsself het ons 
nie die krag om veilig anderkant uit te 
kom nie. Ons het hulp nodig. Waar sal 
ons hulp vandaan kom? 


Die antwoord is nog altyd dieselfde: 
my hulp is van die Here wat hemel en 
aarde gemaak het. Hy is die onverander- 
like Verbondsgod wat nie alleen be- 
waring belowe nie, maar wat sy belofte- 
woord waar maak. 


Hy kan en wil en sal in nood, 
selfs as ons sidder vir die dood, 
volkome uitkoms gee. 


Ons belydenis in die Here wat hemel 
en aarde gemaak het, kan nog baie in- 
niger, sterker, dieper wees as die van 
die gelowige van die Ou Testament, 
want ons lewe NA CHRISTUS. In die 
volheid van die tyd het God sy Seun, 
Jesus Christus na ons toe gestuur. Deur 
Hom het die Here sy verbond vernuwe, 
bevestig en versterk. Deur Hom is ons 
ewige voortgang verseker. 


My hulp is van die Here. In Jesus 
Christus is Hy vir my, by my. 

Dit is die blye boodskap van die 
Here se bewaring vir elke dag. By Hom 
is ons veilig vir tyd en ewigheid. 


Amen. 





SAMEWERKING TOT 
EENWORDING 


[] Van vorige bladsy 


Daar is veel voor te sê. Die Hervormde Kerk en met 
name veral hier op Potchefstroom beoefen dit al 
lank. Keer op keer tree Gereformeerde professore 
en predikante op in ons plaaslike Hervormde ge- 


omgekeerde geskied nooit. Ons van Hervormde kant 
word nooit terug gevra nie. En, so word gesê, die 
liefde' kan nie net van een kant kom nie. Die 
enigste gereformeerde wat nie wou optree in die 
Hervormde Kerk nie toe skrywer hiervan hom daar- 


meentes, en ons vind met dankbaarheid hulle altyd 
bereid daartoe, die een na die ander. Maar die 


toe versoek het, was wyle dr. J. D. du Toit. Hy het 
aangevoer dat hy dit liewer nie wil doen nie, want 
hy kan my nie terugvra nie. Hy het dit tog reg aan- 
gevoel: as dit goed is, moet dit van weerskante kom. 


Joh. Dreyer 

Emily 
Hobhouse 


Dit was 'n mooi gedagte van die 
departement Poswese om 'n Emily 
Hobhouse-seël uit te gee. 'n Dankbare 
volk kan en mag hierdie ,engel' nie ver- 
geet nie. Sy was inderdaad soos ,,'n 
engel wat altyd staan voor die aange- 
sig van die Vader in die hemel”, wat 
Hom ontferm oor die weduwee en 
wees, oor almal wat verdruk is en op 
wie getrap word. 


JOH. DREYER 


Dit was tog immers die geval met 
die tienduisendes in die konsentrasie- 
kampe wat lord Kitchener, die ,vader' 
van dié kampe, ,,refugeekampe” ge- 
noem het, maar wat deur geskiedskry- 
wers en kenners van dié kampe as 
,martelaarsholen” bestempel is. Hier- 
die kampe sou volgens Kitchener, die 
generaal van die Britse leër in die 
tweede Vryheidsoorlog, ,,uit menslie- 
wende beweegredene” opgerig gewees 
het. Die teendeel is egter waar. Dit was 
'n slim uitgedinkte metode om die 
Boere te dwing om die stryd op te gee 
ter wille van hulle vroue en kinders, 
wat in diep ellende in die sogenaamde 
,refugee'-kampe vergaan' het. Dat dit 
nie oordrewe taal is nie, blyk uit gene- 
raal Smuts se rapport aan president 
Kruger daaroor (Ons vertaal die Neder- 
landse brief in Afrikaans). 


Generaal Smuts oor die kampe 


,Die vyand het 'n nuwe folterings- 
middel in die gevangeneming van vroue 
en kinders — 'n nuwe doeltreffender 
middel om die oorlog spoedig te be- 
eindig... Nooit sal 'n pen beskrywe 
wat deur die heldinne van ons volk 
gely en uitgestaan is sedert 1900 nie. 
Vlugtende vir die vyand in die bosse 
en berge van Waterberg, Soutpansberg, 
Lydenburg, Swasiland en Zoeloeland — 
skuilende met hulle kinders kniediep in 
die water in die digte riet van Skoon- 
Spruit en Mooirivier, vanwaar hulle soos 
die vrou van kommandant Wolmarans 
van Potchefstroom, met die Lee Met- 
ford en Maxim deur die vyand uitge- 
skiet en na die dorpe voortgedrywe is 
en na maande van vergeefse voortvlug- 
ting eindelik in die gevangeniskampe 
van die vyand aangekom het waar hulle 
tot die dood toe krank hulle klein dier- 
bares na die graf toe dra, honger gely 
omdat hulle die slegte vleis en nog 
slegter meel nie kon eet nie en sonder 
brandhout om dit gaar te maak — Ek 
glo nie dat daar onder die mense 'n 
edeler verskynsel is of een waarop die 
mensheid met meer reg trots kan wees 





Emily Hobhouse 


nie as op die Boerevrou. Haar stille 
lyding is die weg na ons onafhanklik- 
heid, haar edele en heldhaftige inbors 
die onderpand van ons groot toekoms.” 


Kitchener se verskroeiende aarde beleid 


By al hierdie ellende het nog byge- 
komt die verskroeiende aarde beleid van 
Kitchener. Hy laat alles op die plase 
verbrand, ook die meulens sodat daar 
nie meer vir meel gemaal kan word nie. 
Skape en bokke, varke en hoenders is 
met bajonette doodgesteek. Skape en 
bokke is by duisende in die krale gejaag 
en doodgesteek sodat die dooies soms 
drie rye op mekaar dood Iê waarvan 
sommige van die onderste nog lewe. 
Ander het op die werwe gewond rond 
gedwaal, half vermink met die lammer- 
tjies by die verwonde ooie. 


Emily Hobhouse 


Maar onder die werking van die Gees 
van God het die stem van Emily Hob- 
house en andere soos byvoorbeeld 
Lloyd George, die latere Engelse eerste 
minister, al luider geklink. Meer as 
20 000 vroue en kinders het al in die 
konsentrasiekampe, wat sogenaamd uit 
,mensliewende beweegredene'” opge- 
rig is, omgekom. Sober en steeds ge- 
dokumenteer het sy oor die kampe 
geskrywe. 

Uiteindelik het sy, met haar toesprake 
en artikels gehoor gevind. Sy stig toe 
'n noodlenigingsfonds vir die Suid- 
Afrikaanse vroue en kinders. Op 27 
Desember 1901 kom sy in die Kaap 
aan om die konsentrasiekampe te be- 
soek. Daarna stel sy haar verslag op 
waarop die Britse regering besluit om 
'n komitee van vroue na Suid-Afrika te 
stuur om alles te kontroleer. Onder 
hulle is Emily self, maar deur die klein- 
like optrede van die gesaghebbers in 
die Kaap word sy geweier om aan wal 
te kém. Sy het egter die gewete van 
'n groot deel van die Britse volk wak- 
ker geskud om die toestande in die 
kampe te verbeter. 


Onder die grotes, die edeles in die 
Britse ryk sal in die eerste plek nie 
genoem kan word koningin Victoria en 
premier Chamberlain 'nie, nie lord 
Kitchener en lord Milner nie, maar Emily 
Hobhouse om haar mensliewendheid, 
haar selfverloënde opoffering, haar vrou- 
like liefde geinspireer deur die liefde 
van haar Heer, Jesus Christus. 


Daarom was dit 'n mooi gedagte om 
haar indertyd te nooi na die inwyding 
van die Vrouevoortrekker monument 
op Bloemfontein en om haar as neer te 
lê aan die voet van dieselfde monument. 

Eer wie ere toekom. 

)] 


Die koms van televisie het 'n nuwe 
bedeling ingelei in die kommunikasie- 
wese. Hierdie nuwe massakommunika- 
siemedium bring sy eie uitdagings en 
vanselfsprekend word die kerk ook 
daarmee gekonfronteer. Dit is nie die 
bedoeling van die artikel om die teore- 
tiese beginsels wat ter sake is van 
nader te betrag nie. Veeleerder word 
'n poging aangewend om die praktiese 
situasie te ontleed. 


PROF. D. J. BOOYSEN 


Tot dusver is daar nie 'n volledige 
erediens uitgebeeld op die televisie 
nie, maar is daar etlike godsdienstige 
programme aangebied. Die televisie- 
sender is nie eiendom van die kerk nie 
maar is 'n staatsorgaan. Dit beteken 
dat die kerk nie primêr enige sê het 
oor die godsdienstige programme wat 
uitgesaai word nie. Persone in diens 
van die S.A.U.K. en S.A.T.V. het die 
finale beslissing oor wie in die pro- 
gramme sal optree, wat aangebied sal 
word, en hoe dit gedoen moet word. 
Gelukkig is die feitelike situasie so dat 
daar oor-en-weer raadpleging is en 
daar kan alleen vertrou word dat 'n 
behoorlike formule vir samewerking 
gevind sal word. Die kerk kan met 
waardering kennis neem van die ge- 
sindheid tot samewerking, soos dit 
duidelik geblyk het op die kongres te 
Stellenbosch van die S.A. Werkge- 
rieenskap vir Praktiese Teologie. Hier 
is die samewerking bepleit deur die 
betrokke amptenare van die S.A.T.V. 
Dit bied 'n geleentheid aan die kerk 
wat nie gering geskat behoort te word 
nie, en met albei hande aangegryp be- 
hoort te word. 


By die kongres het die S.A.T.V. en- 
kele programme vertoon wat reeds uit- 
gesaai is oor die televisiesender. Voorts 
is daar ook 'n voordrag gelewer deur 
ds. R. Schmidt wat aan die hoof staan 
van die godsdienstige programme by 
die Radio en Televisie. Sonder om af- 
brekend krities te wil wees, kan daar 
in alle eerlikheid egter gestel word dat 
daar nog lank, intens, ernstig gedink 
sal moet word oor hierdie nuwe me- 
dium wat aan die kerk diensbaar wil 
wees. 


Nou spreek dit vanself dat hierdie 
medium, met sy beklemtoning van die 
visuele sy eiesoortige eise sal stel 
waaraan voldoen moet word wanneer 
dit benut wil word, ook vir die uitdra 
van die blye bloodskap van verlossing 
en heil in Jesus Christus. 


Alvorens daar aandag aan gegee kan 
word moet eers opnuut in aanmerking 
geneem word wat die eise is wat die 
kerk stel alvorens 'n persoon bedienaar 
van die goddelike Woord kan wees. 


Ten einde dit sinvol te kan doen moet” 


ons na die Skrif toe gaan. 


KERK 
en 


TELEVISIE 


Die roepingsgeskiedenis van die pro- 
fete illustreer duidelik waarom dit gaan. 
Habel') het reeds aangetoon dat die 
roepingsgeskiedenis van die profete in 
'n bepaalde skema ingedeel kan word. 
Daarin staan duidelik voorop dat God 
die profeet roep en bepaalde inleidende 
of verduidelikende woorde word ge- 
bruik.2) Alhoewel die geroepene teen- 
stand bied, is dit vergeefs want hy kry 
die versekering dat hy hulp en krag 
van God sal ontvang vir hierdie taak.5) 
Met reg lê Vriezen die nadruk daarop 
dat die profeet persoonlik deur God 
geroep word sodat daar 'n direkte band 
tussen God en sy kneg is.4) Dit was 
die taak van die profeet om die woord 
wat hy ontvang het, onvervals oor te 
dra, ook onveranderd oor te dra: ,,Maar 
die profeet wat so vermetel is om 'n 
woord in my Naam te spreek wat Ek 
hom nie beveel het om te spreek nie, 
of wat in die naam van ander gode 
spreek, die profeet moet sterwe.” 
(Deut. 18:20.) 


Van besondere belang in die akti- 
witeite van die profete is die hande- 
linge wat hulle verrig het, en bekend 
staan as simboliese handelinge. Hulle 
het dus op verskillende wyses die ge- 
openbaarde woord uitgedra. In die Ou 
Testament is daar twee en dertig van 
die handelinge opgeteken.”) Die we- 
senlike vraag in die verband is hoe 
hierdie handelinge geinterpreteer moet 
word. Lindblomv) doen afbreuk aan 
die waarde van die handelinge wanneer 
hy dit beskou as 'n dramatiese voor- 
stelling van wat die profeet moet ver- 
kondig. As hy korrek is, beteken dit 
dat die handelinge daartoe moet dien 
om die nuuskierigheid en opmerksaam- 
heid te prikkel sodat die onwillige be- 
reik kan word. Die standpunt word wel 
onder sekere Ou Testamentici aange- 
tref.7) Feit is dat daar aan die hande- 
linge 'n meer selfstandige karakter toe- 
geken moet word. Dit is nie primêr 
bedoel om die belangstellings te prikkel 
nie, dit is ook nie 'n poging om die 
woord te bekragtig . nie. .Tereg. het 
Fohrer daarop. gewys. . dat skeiding 
tussen woord en daad van. die profeet 
ongewens is,*) saam is dit die profe- 
tiese verkondiging. Kom ons stel dit 


vir ons doeleindes so: die visuele vorm 


deel van die Woordopenbaring, dit is 
'n eenheid. 


Die taak van die profeet is dus kort- 
om om die Woord wat hy ontvang het 
ten behoewe van sy hoorders, in op- 
drag van die Een wat hom geroep het. 
Die kerk sluit by die eis aan. Die. ver- 
kondiger van die woord het alleen een 
woord om te verkondig en in sy ver- 
kondigingstaak moet hy toesien dat 
die volle raad van God verkondig sal 
word. Hy doen dit omdat sy amp deur 
God daargestel is. In die Formulier om 
die Dienaars van die Goddelike Woord 
te bevestig, word daar bv. verwys na 
Efes dd ID ER. die Here Christus 
gegee het sommige as apostels, ander 
as profete, ander as evangeliste, ander 
as herders en leraars om die heiliges 
toe te rus vir hulle dienswerk, tot op- 
bouing van die liggaam van Christus.” 


Die kerk bevestig 'n persoon as be- 
dienaar van die Woord nadat hy o.a. 
toegerus is vir die taak. 


Nou kom die vraag na vore: is die- 
gene wat deur God geroepe is vir die 
taak, deur die kerk vir die taak bevestig 
is, aanvaarbaar vir die televisiesender? 
Die antwoord is ja en nee. 


Dit word bevestigend beantwoord in 
soverre as wat diegene wat die gods- 
dienstige uitsendings behartig, of an- 
ders gesê, daarin optree, uit die gele- 
dere kom van die bedienaars van die 
Woord. Nee, in soverre as wat diegene 
wat die verantwoordelikheid beklee by 
die S.A.T.V. selektief te werk gaan. 'n 
Persoon ,,kommunikeer” met die kyker 
of nie! As hy na hulle mening nie daar- 
in slaag nie, is hy nie aanvaarbaar niel 


Teen hierdie beleid kan ons nie an- 
ders as om krities te wees nie. Nie 
omdat aan sekere persone die reg nie 
verleen word nie, maar myns insiens 
omdat vraag 65 van Sondag 25, van 
die Heidelbergse Kategismus negeer 
word. Die antwoord op die vraag 65 
lui as volg: ,,Die Heilige Gees werk die 
geloof in ons harte deur die verkon- 
diging van die heilige evangelie en ver- 
sterk dit deur die gebruik van die 
sakramente.” Die kerk leef nie sonder 
die Heilige Gees nie! Die geloof word 
ook nie gewek deur die prediker niel 
Dit is die werk van die Gees van God. 
Die prediker, in die Woord wat hy 
spreek, is diensbaar aan die Gees van 
God! Daarom gaan dit! 

@ Kom ons is heel prakties in ons 
uitkyk. Wat bied. die televisie-beeld? 
Hy kan net maar dieselfde persoon wat 
week na week voor die gemeente op- 
tree, vertoon. Die persoon tree op met 
al sy gebreke en tekortkominge en tog 
is dit. nie. 'n struikelblok nie. Waarom 
sal dit nou vir die televisie-uitsending 
anders wees? Nee, die argument dat 
die kyker sy stel kan afskakel gaan 
nie op niel 

In die algemene kommunikasiekunde 
word .daar veel gemaak van die per- 


[7] Blaai om 

soon '(of die sg. bron) wat kommu- 
nikeer bv. sy status, sy geloofwaardig- 
heid. As hy 'n spreker is, sy vermoë 
om te debateer van belang wees. Die 
Skrif loop oor al hierdie sekulêre eise 
heen! Moses was 'n hakkelaar! Amos 
was onaanvaarbaar, hy loop 'n klap op 
die lyf en Amasia jaag hom weg van 
Betel af (Amos 7:10-15) Jeremia word 
selfs verbied om op te tree by die 
tempel! Sekulêre eise is nie van kardi- 
nale belang nie! Televisie is ook net 'n 
sekulêre medium en ten opsigte van 
die Woord kan sy eise nie deurslag- 
gewend wees nie. Dit lyk dus vir my 
meer verantwoordbaar dat die kerk die 
name sal voorlê aan die S.A.T.V. van 
die predikers wat moet optree. Die 
enigste faktor wat in aanmerking ge- 
neem behoort te word, is die ligging 
van die standplaas. Daarmee bedoel 
ek dat dit die name sal wees van die 
predikers wat binne redelike afstand 
van die ateljees van die S.A.T.V. ge- 
leë is. 


Die visuele word in.die televisie-uit- 
sendings beklemtoon. In die uitsending 
van die godsdienstige programme wat 
ons tot dusver gesien het, word dié 
aspek beklemtoon. Om 'n voorbeeld te 
noem: een van die programme wat op- 
geneem is en aan die werkgemeenskap 
voorgehou is as model waarvolgens 
soortgelyke uitsendings moet geskied, 
het die titel: ,Lig vir die wêreld.” Die 
betrokke prediker het op die skerm 
verskyn, hy het 'n aanskouingsles pro- 
beer gee deur op 'n landkaart van 
Israel, die loop van die Jordaan aan 
te dui en die meer van Galilea uitgewys 
asook die Dooie See, en vervolgens 'n 
stuk sout wat afkomstig is van die 
Dooie See. Uiteindelik het die prediker 
uitgekom by sy boodskap. 


Nou, die visuele is van belang. Die 
eis wat egter in die kerk gestel word, 
is dié dat die visuele nie die essen- 
siële is nie maar die Woord! Beswaar 
moet dus met reg geopper word dat 
die Skrif nie tot sy reg kom nie. Daar 
moet ook gewaarsku word teen die 
neiging dat die visuele beklemtoon 
word om te dien as 'n lokaas, sodat 
die kyker se belangstelling geprikkel 
word en hy sy stel nie sal afskakel 
nie. Dit is 'n gruwelooslike miskenning 
van die gesag van die Skrif en 'n mis- 
kenning van die werk van die Heilige 
Gees. 'Daar word uiteindelik by die 
Woord gekom, die kyker moet na die 
Woord gelei word. Die gevaar is te 
groot dat die prediker in die bykom- 
stighede verstrik sal raak en die tra- 
giese gevolg is dat die Woord nie tot 
sy reg kom nie. 


In wat ons hierbo beklemtoon het, 
naamlik dat die hele raad van God ver- 
kondig moet word, het ons nog 'n 
ander aspek wat na vore kom, wat 
uiters problematies is. Dit gaan naam- 
lik daarom dat dit nog altyd saliger is 
om te glo al het jy nie gesien nie. 
Sekere aspekte van die leer van die 
Skrif kan net nie visueel voorgestel 
word nie! Beteken dit nou dat daardie 
aspekte nie aandag gaan kry nie? 

Die visuele aanbiedings wat ons ge- 
sien het, bring ook 'n ander aspek na 
vore: daar sal ernstig gewaak moet 
word teen die afwatering van die evan- 
gelie. Dit neig om te oppervlakkig te 
wees en so 'n vervlakking kan die kerk 
nie ten goede kom nie. 


'n Praktiese probleem vloei daaruit 
voort. Die aanskoulike kan so aangry- 
pend aangebied word dat die bedorwe 
kyker dieselfde van die predikant 
Sondag op die preekstoel verwag. Die 
verantwoordelike prediker sal buiten- 
dien die Woord so bring dat die kerk- 
ganger met aandag, sinvol en aktief 
moet luister. Wanneer die televisie-uit- 
sending egter as normatief beskou 
word, beteken dit dat die televisie- 
uitsending bo die bywoning van die 
plaaslike erediens verkies sal word. 
Die gevolg hiervan is juis wat die or- 
ganiseerders by die S.A.U.K. wil teen- 
werk, naamlik buitekerklikheid. 


As ons nou al die bogenoemde as- 
pekte bekyk en beoordeel, is dit vir 
my duidelik dat daar juis deur die kerk 
veel meer besin moet word oor die 
televisie as massakommunikasiemiddel. 


Juis omdat televisie gekom het om 
te bly, is die kerk as deelnemer aan 
die televisie-uitsendings, dit aan die 
S.A.T.V. verskuldig om navorsing te 
doen, te besin en te beplan. In hierdie 
besinning sal die kerk eers moet vas- 
stel wat wil die kerk met die uitsending 
bereik. 'Persoonlik is ek van mening 
dat die kerk in die heel eerste plek die 
televisie sal kan gebruik om inligting 
uit te dra. Aangesien ons daarmee 'n 
terrein op sy eie betree, laat ons dit 
eers daar. 


1. Habel, H. The Form and Significance of 
the call narratives, in Z.A.W. Berlin: Têpel- 
mann 1965, p. 303 v.v. Long, B. 0. Two 
Ouestion and Answer Sehemata in the 
Prophets, in: Journal of Biblical Literature, 
Vol. 90, p. 129-139. 

VERGROTINGS 
in 
LEWENSKLEUR 
van u eie 
KIEKIE OF NEGATIEF 


W.E. CAREY 


APTEKER 
Posbus 177 — Krugersdorp 











AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R3,50 k.m.b. geen gekruisde 
posorder asb. 
TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 












115 Fantastiese, luukse 
woonwastandplase, elk- 
een met Sy eie private 
badkamer, toilet en op- 
wasplek. Woonwaens is 
Ook op die terrein te huur. 

IFAFA MARINA VAKANSIE-OORD 


Vir nadere besonderhede skryf 
aan: 


Ifafa Marina Agencies, 
Privaatsak, Ifafa Strand, 4185. 








Foon 20. 


Hierdie interessante onderwerp was 
onder meer onder bespreking by die 
tweede internasionale kongres oor epi- 
lepsie wat hier in Suid-Afrika gehou is. 
Die konferensie het in Juniemaand 
plaasgevind en is deur SANEL (die 
nasionale raad in hierdie verband) ge- 
reël. 


DR. C. J. VILJOEN 


Die konferensie 


Dit sou nie doenlik wees om breed 
in te gaan op die twee en dertig lesings 
wat oor epilepsie in sy verskillende 
fasette gegee is nie. Daar was onder 
meer ses spesialiste uit die buiteland 
wat 'n besondere bydrae gelewer het. 
Die probleem van epilepsie is ook van- 
uit verskillende gesigspunte besien, 
sodat nie alleen die mediese kant gelig 
is nie, maar die opvoedkundige en so- 
siologiese aspekte ook bekyk is. Die 
verskillende opvoedkundige inrigtings 
wat veral met die epileptiese kind werk, 
was goed verteenwoordig, en die sosio- 
loë het hulle deel gedoen. Sydelings 
kan die opmerking tog gemaak word 
dat dit opvallend was dat daar geen 
belangstelling en verteenwoordiging 
was wat betref die medici van die 
fakulteite aan die Afrikaanse universi- 
teite van Pretoria en Stellenbosch nie. 
Mens aanvaar dat daar koërdinerende 
optrede ter wille van alle belangheb- 
bende instansies by die nasionale raad 
sal wees. 


Die doel van hierdie skrywe is egter 
nie om verder die wetenskaplike en 
tegniese werksaamheid en vordering 
van navorsingsarbeid op die veld van 
die epilepsie te bespreek nie, maar om 
enkele basiese en wetenswaardige 
mededelings aan epilepsie-lyers, hulle 
familie en veral ouers te gee. 


Fotosensitiewe Epilepsie 


Dit is veral nodig dat ouers hiervan 
sal kennis neem in ons eeu van tele- 
visie. Alle televisie-kykers is daarvan 
bewus dat daar 'n sekere mate van 
flikkering in die beeld van die televisie- 
stel teenwoordig is. Wanneer die toe- 
stel nie reg ingestel is nie, of wanneer 
mens nie op die regte afstand van die 
beeld af is nie, kan hierdie flikkering 
erg steurend wees. Nou het dit in 'n 
hele paar gevalle gebeur dat 'n persoon 
wat nog nooit 'n epileptiese aanval 
gekry het nie en by wie daar nooit die 
vaagste vermoede bestaan het dat hy 
'n neiging tot sulke aanvalle het nie, 
deur daardie inherente flikkering in die 
televisiebeeld tot 'n epileptiese aanval 
gebring is. Ons wil nie hierdie aard, 
intensiteit en graad van die aanval be- 
spreek nie, maar bloot die moontlikheid 
konstateer. (Dit kan natuurlik gebeur — 
veral wat die sogenaamde petit mal tipe 
betref dat daar geen uiterlik waarneem- 

Dr. Christo Viljoen ons kerk se verteen- 
woordige by SANEL. 


bare simptome van 'n aanval soos 'n 
rukking of trekking, te sien is nie.) 
Wat hier gebeur, is dieselfde as wat 
vantevore al voorgekom het wanneer 
iemand, sê nou maar met 'n motor in 
'n laning bome ry wanneer die son laag 
teen die horison is, (soos wat die geval 
met die ou Pretoria-Johannesburg pad 
was) dit bekend is dat mense al epi- 
leptiese aanvalle gekry het. Die lig- 
skaduwee flikkering wat so 'n persoon 
ervaar — veral dan op 'n sekere 
frekwensie — wat saamhang met die 
snelheid waarteen die voertuig beweeg, 
veroorsaak die aanval. 


Daar word dan ook noodsaaklike 
voorsorgmaatreëls aan die hand gedoen. 
'n Lig bo op die toestel word baie sterk 
aanbeveel. Ouers behoort ook toe te 
sien dat die kinders nie vlak voor die 
beeld byvoorbeeld op die mat gaan sit 
nie. Voor 'n klein skerm is die afstand 
wat gehandhaaf behoort te word on- 
geveer twee meter. 'Hoe groter die 
skerm is hoe verder behoort mens daar- 
van af weg te bly. 


Dit sou goed wees as ouers ook op 
'n ander verskynsel let wat die kyk 


van televisie betref. Party kinders is 
geneig om (onbewus) al nader en na- 
der na die skerm te beweeg — tot hulle 
neuse uiteindelik amper teen die skerm 
is. Hierdie tipe kind is skynbaar net 
nie in staat om van die beeld af weg 
te bly nie. So 'n verskynsel is 'n beson- 
dere simptoom van epilepsie, en dit is 
gewis raadsaam om daaraan aandag te 
gee en deskundige advies daaromtrent 
in te win. 


Medikasie 

By die konferensie het die aksent 
veral op die farmakologiese aspekte 
van die medikasie by epilepsie geval. 
Dit is algemeen bekend dat die uit- 
werking van aanvalle beheer — of in 'n 
mate, beheer kan word deur die toe- 
diening van sekere middels wat ge- 
woonlik as susmiddels of verdowings- 
middels bekend staan. Daar is slegs 
uitsonderingsgevalle waaraan daar niks 
gedoen kan word nie. Maar omdat die 
siekte nie genees kan word nie, is dit 
natuurlik nodig dat pasiënte voort- 
durend die voorgeskrewe middel of 
selfs middels moet gebruik, ten einde 
die kenmerkende aanvalle van die 
siekte te vermy. 

Nou is die probleem juis hierdie 
voortdurende gebruik van die bepaalde 
middel wat in die spesifieke geval doel- 
treffend is. (Dit moet gestel word dat 
nie alle persone deur dieselfde middel 
gehelp word nie, soms is 'n ander 
middel of selfs kombinasie van mid- 
dels meer doeltreffend.) Hierdie mid- 
dels wat tot dusver skynbaar suksesvol 
was, het elkeen sy eie newe-effekte 
wat uiteindelik ook skadelik kan wees, 
en byvoorbeeld vergelyk kan word met 
'n gewoonte-gebruiker van verdowings- 
middels se simptome. Deur bloedtoetse 
is vasgestel dat daar naderhand deur 
te hoë toedienings-voorskrifte 'n tok- 
siese toestand in 'n lyer teweeggebring 
word en is dit noodsaaklik om die 
voorskrif vir die persoon te verander. 
Na langdurige gebruik van 'n spesifieke 
middel lyk dit veral nodig dat kontrole- 
rende bloedtoetse gedoen sal word om 
vas te stel wat die telling van die serum 
vlak is (om die saak nou maar in leke- 
taal te stel). 

Daar moet voorts deeglik rekening 
gehou word met die wisselwerking van 
verskillende middels. Hulle oefen beslis 
invloed op mekaar uit, en die gevolge 
moet eers voorsien kan word. Die nei- 
ging is tans om so min as moontlik 
middels saam te gebruik, omdat lang- 
durige kliniese toetse bewys het dat 
baie van die saam — toegediende mid- 
dels gerus weggelaat kan word sonder 
dat dit die terugkeer van epileptiese 
aanvalle enigsins bevorder het. Daarom 
moet epileptici sonder huiwering die 
vraag aan hulle dokters stel: Is die mid- 
del wat ek nou gebruik die beste in 

DIE BARTHOLOMEUSNAG 





23—24 AUGUSTUS 1572 





(VERVOLG) 


Met die vrede van St. Germain in 
1570 was die stand van sake dus ge- 
wees, dat Coligny en Charles de Guise 
teenoor mekaar te staan gekom het. 
Die vrede van St. Germain het die 
Hugenote egter in 'n relatief sterk posi- 
sie gelaat, wat dit vir Coligny moontlik 
gemaak het om meer invloed op die 
koning te kon uitoefen. Daarteenoor 
was die invloed van De Guise op 'n 
laagtepunt. Die tyd na 1570 was dus 
ook gekenmerk deur meer selfstandige 
besluite van koning Karel IX, ten minste 
ten opsigte van sy eerste regeringsjare. 





DS. J. J. STEENKAMP 





Coligny het nou die mate van vryheid 
gehad om direkter die gang van sake 
in Frankryk te beinvloed. Aangesien hy 
die saak van die protestantisme voorop 





Charles 'IX. 


gestel het en daarby die lojaliteit teen- 
oor die kroon wou bewaar, was dit 
reeds van die begin van die vyandelik- 

Nog 'n voorstelling van Bartholomeusslagting. 


hede af sy plan om die oorlog (wat 
uiteraard onvermydelik was) na die 
Nederlande te verlê. So 'n oorlog sou 
gerig wees teen die Spaanse besetting 
van die Nederlande onder Alva en sou 
in drieërlei doel hê. Eerstens sou dit die 
burgeroorlog in Frankryk ten einde 
bring. Tweedens sou dit die protes- 
tante in die Nederlande help om die 
katolieke onderdrukking van Alva af te 
werp en derdens sou dit Frankryk in 
besit stel van die provinsies Flaandere 
en Artois. 


Met die begin van die godsdiens- 
oorloë in Frankryk was die voorstel van 
Coligny vergesog en onuitvoerbaar; 
vergesog omdat dit ondenkbaar was 
dat hy en Frangois de Guise saam sou 
veg teen 'n gemeenskaplike katolieke 
vyand en dit ter wille van 'n protes- 
tantse bondgenoot. Dis dus logies dat 
die voorstel onuitvoerbaar was. In 1570 
was die stand van sake egter heelwat 
anders en aangesien Coligny en Louis 
de Condé reeds in 1568 'n onderlinge 

hulpverdrag gesluit het met Willem van 
Oranje, die vlugteling-koning van Neder- 
land, wou Coligny nou gevolg gee aan 
die bepalings van dié verdrag. Die ver- 
drag het verklaar dat hulle onderskeie 
prinse mislei was deur bose raads- 
manne (bedoelende Alva en Charles 
de Guise) wat beplan het om die ware 
godsdiens, die adel en ander aansien- 
likes uit te roei. Hierdeur word duidelik 
dat dit in die Hugenote se stryd gegaan 
het om die verdediging van die geloof, 
die adel en eiendomme. Condé het by- 
voorbeeld verklaar dat die Hugenote 
verplig was om onder andere die adel 
te verdedig. Die verdrag was een wat 
volledige onderlinge steun beloof het, 
terwyl gespesifiseer is, dat indien 
vrede in die een land tot stand sou 
kom, hulp dan uitgebrei sou word na 
die ander. Dit was dus om hieraan uit- 
voering te gee dat Coligny steeds 
sterker sedert 1570 vir 'n inval in 
Nederland gepleit het. 


CO] Na volgende bladsy 





Sonder die hulp van Engeland sou 
Frankryk egter nie die onderneming in 
die Nederlande kon aanpak nie. Om dié 
hulp te verseker, asook om die onaf- 
hanklikheid van die kroon ten opsigte 
van Spanje te versterk, het Catherine 
de Medici twee huwelike beplan. Eers- 
tens sou gepoog word om Hendrik 
van Anjou, haar seun, met Elisabeth | 
van Engeland in die huwelik te bevestig. 
Tweedens, om die vrede van St. Ger- 
main van 1570 te bestendig, sou ge- 
poog word om haar dogter, Marguerite 





Catharina de Medici. 








Harnas van Charles IX. 


de Valois met Henri de Bourbon (die 
seun van die gesneuwelde Antoine de 
Bourbon) in die eg te verbind. Waar 
Coligny die eerste huwelik gesteun het, 
was hy egter teen die tweede gekant 
en wel om denkbare redes. 


Die vrou van die gesneuwelde An- 
toine de Bourbon, Jeanne d/Albret, was 
'n oortuigde protestant. Toe Louis de 


Condé in die derde oorlog sneuwel, 
het sy dadelik haar seun, die genoemde 
(toe 16-jarige) Henri de Bourbon, of- 
tewel Hendrik van Navarre, as besker- 
mer van die protestantse geloof aan- 
gebied. Hy was die volgende prins van 
bloed na die dood van Condé in die 


] Blaai om 

BARTHOLOMEUSNAG 


DO] Van vorige bladsy 


huis van Bourbon. 'n Huwelik tussen 
die katolieke Marguerite en die protes- 
tantse Hendrik was dus bedoel om 
godsdiensvrede, burgervrede en ver- 
sterking van die kroon ten gevolg te 
hê. Coligny het hierin egter die verdere 
eliminasie van die protestantisme ge- 
sien. Sy plan vir binnelandse vrede, 
beskerming van die protestantisme en 
versterking van die Franse kroon was 
die ontsetting van die Nederlande. 


Elisabeth | van Engeland het hoof- 
saaklik dieselfde oogmerke as Coligny 
gehad en het haarself bereid verklaar 
om onderhandelings met die oog op 'n 
huwelik met Anjou aan te knoop, al- 
hoewel sy heelwat ouer as hy was. 
Haar huweliksonderhandelinge het egter 
haar lewe lank handige diplomatieke 
skuifmeulens gebly. Dit was in hierdie 
geval ook so en toe Anjou op raad 
van Charles de Guise besluit om nie 
met Elisabeth te trou nie het sy voort- 
gegaan met onderhandelings om met 
sy jonger broer Frans, hertog van Alen- 
con te trou. Hiervan het uiteindelik ook 
niks gekom nie. Die hele saak het 
telkens gegaan om Anglo-Galliese 
samewerking ten opsigte van die ont- 
setting van Nederland. Vir Engeland 
sou 'n oorwinning oor Alva die beheer 
oor die kuslyn beteken wat strategies 
en kommersieel van uiterste belang 
was. 


Die groot probleem was op hierdie 
stadium die onsekerheid by beide 
Engeland en Frankryk of die ander een 
wel sou meedoen indien die een met 
oorlog in Nederland sou begin. Om 
hierdie saak te bespoedig, het Karel IX 
aan Elisabeth | laat weet (10 Julie 
1572) dat sy intussen oorlog moes 
verklaar teen Spanje, met die duidelike 
implikasie dat hy dieselfde sou doen 
sodra die huwelik tussen Marguerite 
en Hendrik afgehandel was. Die huwe- 
lik sou binne 14-18 dae plaasvind. 
Tesame met hierdie brief van Karel IX 
het Coligny en die synes 'n soortgelyke 
versoek aan Elisabeth gerig. Sy moes 
intussen die kusstreke van Nederland 
aanval terwyl hulle op land sou saam 
trek, met die implikasie dat hulle na 
die huwelik ten volle tot die stryd sou 
toetree. Willem van Oranje was in- 
tussen besig om vanuit Duitsland op te 
ruk en was alreeds oor die Rynrivier. 


Coligny self moes eers in Parys bly 
om die huwelik by te woon. Sy luite- 
nant, Francois de Beauvais, heer van 
Bricgauemault wou nie voor Coligny op- 
trek nie en die bevel oor 4000 voet- 
soldate en 600 ruiters is aan Jean de 
Hangest, heer van Genlis opgedra. 
Genlis het, gelykertyd met die bood- 
skap na Elisabeth, vanaf Parys na 
Bergen vertrek. Sy keuse was egter 'n 





Francois de Guise. 


veiligheidsrisiko, vanweë sy gebrek aan 
oordeelsvermoë. Coligny het steeds 
druk op Karel IX uitgeoefen om toe- 
lating te verkry om Genlis te volg met 
'n volledige mag, maar dis hom geweier 
— hy moes in Parys bly. 

Daar het egter intussen by Elisabeth 
'n vermoede ontstaan, dat Karel IX nie 
meer so entoesiasties was om voort te 
gaan met die onderneming in Nederland 
nie. Hierdie vermoede was onbevestig, 
maar dit het tot huiwering aan haar kant 
gelei. Tesame hiermee was haar be- 
langstelling in die Nederlande ook om 
die verdediging van Engeland en die 
versekering van handel, eerder as wat 
dit volledig in die saak van die protes- 
tantisme, gesentreer was. Dit is egter 
moeilik om te besluit watter saak deur- 
entyd voorrang geniet het. Haar hui- 
wering het nietemin daartoe gelei dat 
sy laat vasstel het of Vlissingen en 
Den Briel verdedigbaar was. Indien nie, 
het haar gesante opdrag gehad om met 
Alva vredesonderhandelings aan te 
knoop. Sy het egter onderhands onder- 
langs voortgegaan om materiële cnder- 
steuning aan die protestante in Neder- 
land te lewer. 

Intussen het dit duidelik begin word 
dat Philip I van plan was om die rela- 
tief onbeskermde suidelike provinsies 
van Frankryk in te val, indien Karel IX 
Nederland sou inval. Philip || het daar- 
om ook deur die pous en die Guises al 
meer druk op Karel laat toepas met die 
dreigement van 'n moontlike aanval in 
die suide. Karel IX was dus nou in 'n 
moeilike posisie waarin hy Elisabeth | 
se hulp dringend nodig gehad het, en 
moeite ondervind het om Coligny te 
bedwing. 

'Genlis vertrek dus op 12 Julie 1572 
na Bergen. Sy opdrag was om eers 
Cateau-Cambresis in te neem om So- 
doende 'n verbindingslyn na Coligny 
oop te hou. Sy gebrek aan insig en 
oordeel, laat hom egter verder gaan en 
hy val Bergen aan. Dit was waarskyn- 
lik die grootste enkele fout wat tot die 
Bartholomeusnag gelei het, want in 
Bergen word hy verpletterend verslaan, 
self gevange geneem en gemartel tot- 
dat hy te kenne gegee het dat hy in 
opdrag van die koning opgetree het. 
Karel IX was nou in 'n onhoudbare po- 
sisie. Met die Genlis-katastrofe het sy 
voorneme teen Spanje duidelik geword, 
sonder dat hy reeds die steun van 
Engeland het. 'n Verdere gerug het uit 
die Nederlande berig dat Elisabeth haar 
steun sou onttrek. Die enigste persoon 
wat nou nog met Karel IX wou voort- 
gaan met die onderneming, was (Co- 
ligny. 

Vir Coligny het die saak nou drin- 
gend geword, want die behandeling wat 
die gevangenes in 'n onverklaarde oor- 
log teen Alva sou ontvang (doodstraf), 
het hom gedwing om hulle te ontset. 
Verder was hy bewus van die feit dat 
'n moontlike aanval deur Alva onbe- 
skryflike ellende vir die protestante sou 
meebring. 

Ook sy onderlinge hulpverdraa met 
Willem van Oranje het hom gedwing 
om nou op te tree. Hy kon egter nog 
nie toestemming kry nie en die huwelik 
van Hendrik en Marguerite was nog 
nie verby nie. 'n Ander rede vir die 
dwang van die situasie was die feit dat 
Coligny nooit beweer het dat hy die 
Hugenote kon beheer nie. Na die 
Genlis-fiasko het die spanning in Parys, 
waar talle Hugenote intussen vergader 
het vir die huwelik, begin oplaai tot 'n 
breekpunt. Die Hugenote was nie lief 
vir Parys nie en die katolieke Paryse- 
naars kon die soms boerse Hugenote 
nie verdra nie. 


Op 6 Augustus, na die ontvangs van 
die gerug oor die terugtrekking van 
Engeland (wat nie bevestig was nie) 
vind twee stormagtige raadsittings 
plaas waarin Karel IX heftig deur 
Catherina en die katolieke teengestaan 
is met betrekking tot die oorlog. 
Coligry het egter aan die koning gesê, 
dat as hulle nie vir Oranje sou onder- 
Steun nie, die moontlikheid groot was 
dat Oranje dan Frankryk sou binneval 
soos hy in 1568 gedoen het. Dit sou ` 
opnuut burgeroorlog beteken. Daarop 
het Coligny toestemming verkry om 
in die week beginnende op 25 Augus- 
tus 1572 na Nederland te vertrek. 

Die huwelik van Hendrik met Margue- 
rite is op 18 Augustus voltrek sonder 
dat Hendrik die mis in die Notre-Dame 
bywoon; 'n merkwaardige gebeurtenis. 
Alles was nou gereed vir Coligny se 
vertrek op Maandag 25 Augustus. 

Coligny was Vrydagoggend, 22 
Augustus van die Louvre (die paleis 
van die koning) af op pad na sy woon- 
plek in die Rue Béthizy. Toe hy buk om 
'n skoen te verstel, word hy getref deur 
koeëls wat afgevuur is deur 'n sekere 
Maurevert, vanuit 'n huis langs die 
straat wat verbind was met die Guises. 
Coligny is in die linkerarm en regter- 
hand gewond. Dit is onverstaanbaar 
waarom hy op die oggend so onbe- 
skermd beweeg het. 

By ontvangs van die nuus het Karel 
IX 'n ondersoek laat instel en Coligny 
twee keer na die Louvre genooi, maar 
Coligny het geweier om te gaan en 
versoek dat die Hugenote Parys verlaat. 
Later in die dag het Karel IX, Catherine 
en lede van die hof hom by sy woon- 
plek besoek. Oor wat hierna gebeur 
het, bestaan verskillende weergawes; 
almal nie juis betroubaar nie, aangesien 
elkeen met 'n vooropgesette doel ge- 
skryf is. 

Wat vasstaan, is dat Catherine te- 
same met verskeie raadslede 'n ver- 
gadering of Saterdagoggend of Sater- 
dagaand gehou het waarin hulle die 
koning beweeg het om Coligny en 
andere te ,,elimineer”. Hulle sou glo 
geweet het van 'n sameswering teen 
die kroon deur die Hugenote vanweë 
die moordaanslag op Coligny. 

Hoewel die Hugenote diep veront- 
waardig was dat hulle vryheid en reg 
soos verpersoonlik in Coligny nie deur 
die kroon beskerm is nie, bestaan daar 
geen bewys van 'n sodanige same- 
swering nie. 

Hoe dit ookal sy die koning het sy 
toestemming verleen (sommige sê, 
met teensin) dat Coligny vermoor moes 
word. Voor die moord is egter aan die 
stadswagte opdrag gegee om  voor- 
bereidings te tref vir 'n verwagte op- 
stand en daardie nag is alles snel in 
gereedheid gebring. Sover dit die ko- 
ning betref, was dit slegs Coligny en 
die voorste leiers wat omgebring moes 
word, maar die spekulasie kan gewaag 
word dat die Guises en die ander 
ekstremistiese katolieke die geleentheid 
te baat geneem het om meer te doen 
as net dit. 

Die oggend, om 2h00 word die wo- 
ning van Coligny deur 'n groep volge- 
linge van die jong Hendrik de Guise 
(hy was die seun van Francois de 
Guise wat in die eerste oorlog omge- 
kor het en sedertdien het hy met 
wraakgedagtes teenoor Coligny rond- 
geloop) oorval. Coligny word (vermoe- 
delik deur Albert de Gondi, die graaf 
van Retz) vermoor en sy sterwende 
liggaam by die venster uitgegooi. Dit 
was die teken vir die katolieke onder 
Hendrik de Guise om met die slagting 
te begin. Die nag word tussen vyf en 
tienduisend Hugenote in Parys vermoor 
en “25000 in die daaropvolgende dae 
in die omgewing. 


Karel IX het blykbaar om 3h00 'n 
edik uitgevaardig waarvolgens die 
slagting beëindig moes word, maar dit 
het geen effek gehad nie. By die kerk- 
deure het priesters 'n penning baie duur 
verkoop waarop geskryf was ,,Jéêsus- 
Marie” en wat as uitkenningsteken op 
die hoed gedra moes word om aan die 
slagting te ontkom. Die hoof van Co- 
ligny is gebalsem na Rome gestuur en 
aan die voete van pous Gregorius XIII 
gelê wat 'n groot feestelikheid aangerig 
het om die moord te vier. Hy het ook 
'n spesiale penning laat slaan om die 
geleentheid te gedenk. (Lees Die Her- 
vormer van Augustus 1976.) - 

In Frankryk het die vierde burger- 
oorlog met die bloedbad van die 
Bartholomeusnag begin. Karel IX was 
in die swakste posisie ooit. Gevaar 
van 'n aanval deur Alva sowel as 
Oranje was nou voor die deur en die 
uitbreiding van die stryd met Spanje 
sonder die hulp van Elisabeth en die 
Hugenote het bygedra tot sy probleme. 

Wat die Hugenote betref, was dit 
nou vir hulle heeltemal duidelik dat die 
kroon aan hulle geen beskerming kon 
verleen nie. Die Bartholomeusnag was 
vir hulle 'n swaar terugslag. Die oor- 
spronklike bloedwraak tussen die huise 
Guise en Chêtillon — Coligny was op 
'n end met die dood van Coligny, maar 
die geloofstryd van die Hugenote sou 
voortgaan voorlopig tot met die Edik 
van Nantes van 1598. Vervolginge het 
daarna egter maar weer sporadies voor- 
gekom en is vererger na die opheffing 
van die Edik van Nantes in 1685 met 
die Edik van Fontainebleau. Volledige 
godsdiensvryheid het die Hugenote 
eers na die humanisties-geinspireerde 
Franse Revolusie van 1789 verkry; 'n 
tragiese getuienis en bewys vir die 
woorde van Calvyn dat die kerk van 
God deur sy Woord en Gees gebou 
en behou word en nie deur die swaard 


nie. * 
TELEVISIE 


EN 
EPILEPSIE 

my geval? Is die dosis wat voorgeskryf 
is, nie dalk te groot, sodat die serum- 
vlak in die bloed gevaarlik hoog geword 
het nie? Moet daar nie die een of ander 
tyd 'n bloedtoets gedoen word nie? 
Die dokter sal selfs, as hy op hoogte 
van die ontwikkeling gebly het, meer 
inligting kan byvoeg as wat hier maar 
net bolangs behandel is. En sulke vrae 
moet beantwoord word. Gemoedsrus 
by die epileptikus is 'n belangrike saak 
— om nie eers te praat van die ge- 
moedsrus van 'n ouer met 'n kind wat 
hieraan onderhewig is nie. 

@ 

VERBANDE 


DRIE TEMAS MET AGTERGROND 1 
(Vervolg) 


Die Transvaalse onderwyswet van 
1907, wat op 1 Oktober van dieselfde 
jaar in werking gestel was, het 'n groot 
mate van stilstand van die vorige jare 
se skoolstryd bewerkstellig. Ons her- 
haal: verklaarde hoofbesware gedurende 
1902-1907 teen die Britse kroonkolonie- 
bewind se onderwysbeleid was eers- 
tens die ontstentenis van beduidende 
ouermedeseggenskap met onderwy- 
sersbenoeming en vervolgens agterstel- 
ling van 'Hollands. Sodanige toedrag 
was teweeggebring deur die onder- 
wysordonnansie van vroeg 1903. Met 
die verowering was dit reeds duidelik 
dat die nuwe owerheid daarop sou af- 
stuur terwyl reeds 'n 300 Britse onder- 
wysers en onderwyseresse ingevoer 
was. 


'n Voorwaarde van die vrede van 
Vereeniging van 31 Mei 1902 was dat 
die Hollandse taal in die skole en in 
die howe gebruik sou kon word. Maar 
in die skole is Hollands heeltemal soos 
'n vreemde taal behandel met net so- 
veel onderrigure per week plus Bybelse 
geskiedenis deur Hollandsmedium. Be- 
sondere voorsiening was wel gemaak 
vir addisionele godsdiensonderrig deur 
die kerke indien verlang, en dit gedu- 
rende gewone skoolure — dus eintlik 
kategese: onderrig deur die kerk vir 
die kerk. Dit was 'n belangrike skik- 
kingsgebaar. 


Desondanks het ouermedeseggen- 
skap met onderwysersbenoeming vir 
kerkgesinde ouers en vir die kerke ge- 
volg uit die doopbelofte. In die skool- 
stryd van 1902-1907 was soos al ver- 
meld, kerkleer, belydenis en lewens- 
oortuigings wel onregstreeks in die 
spel. Die aangestelde onderwysers dra 
by tot die gees en die rigting van die 
skoolonderwys. Maar die Bybelonder- 
rig as sodanig was nie 'n betekenis- 
volle strydpunt nie. Weliswaar was die 
gehalte daarvan bevraagteken. Die oud- 
Nederlandse leerkragte was deur hulle 
opleiding aan die Christelike onderwy- 
serskweekskole juis besonder goed 
daarvoor toegerus. 


In die raam wat geteken is, moet 
die skoolstryd geplaas word vir die 
regte waardering van die vordering wat 
1907 se wet. meegebring het. Op die 
beurt is: dié kennis weer nodig om die 
onderwysontwikkeling daarna en tot 
vandag toe in die regte perspektief 
te kry. Die reëlings van 1907 bly 'n 
skarnierpunt en verdien om dié rede 
soveel voortgesette aandag. 


en PERSPEKTIEWE 


(18) Vervolgreeks 


Die beduidendste vordering in 1907 
bewerkstellig, was die herstel van 
ouermedeseggenskap saam met die 
aandeel van plaaslike verkose liggame 
met onderwysersbenoeming. ln elke 
opsig was daardie voorsiening minstens 
gelyk aan dié van die voormalige repu- 
blieke maar in 'n aangepaste moderner 
gedaante. Dit was toe tereg genoem 'n 
pilaar van die onderwysstruktuur en 
het weer gestalte gegee aan diep le- 
wensoortuigings van godsdienstige aard 
betreffende opvoedingsverantwoorde- 
likheid van gelowige ouers en die kerk 
se opsig oor sy lidmate. Daarbene- 
wens het die reëling uitgegaan van die 
stellingname dat indien die owerheid 
in 'n Christelike gemeenskap die onder- 
wys beheer dan moet die owerheid 
sorg vir onderwys met 'n Christelike 
karakter en effektiewe ouerinspraak. 
Dit is aspekte van primêre betekenis 
vir ons uiteensetting. Daarom is dié 
beginsels ook weer gestel in 1967 se 
nasionale onderwysbeleidswetgewing. 


PROF. DR. C. H. RAUTENBACH 


Begryplik het 1907 se onderwys- 
reëlings in genoemde twee opsigte al- 
gemene publieke tevredenheid en rus 
gebring. Maar die voertaalbepalings het 
oneffenhede laat voortduur. Hollands is 
as opsionele voertaal behou. Engels 
was as taal, en na standerd drie as 
voertaal voorskriftelik. Alreeds voor die 
einde van 1902 is van kerkweë vertoë 
tot die Britse owerheid gerig oor die 
twee aangeleenthede: ouermedeseg- 
genskap en taalregte. In dieselfde jaar 
is 'n C.N.O.-aksie reeds te Pretoria van 
stapel gestuur. Nê die onderwysordon- 
nansie van 1903 het daardie aksie amp- 
telik die beleid van die kerke geword 
en in die loop van 1903 het die gene- 
raals en voormalige leiers van die Z.A.R. 
steun verleen. 


Generaal J. C. Smuts het toe al 'n 
advokaatspraktyk in Pretoria begin en 
het reeds in Oktober 1902 deelgeneem 
aan die C.N.O.-aksie. In Junie 1903 het 
'n brief wat hy opgestel het, en deur 
generaal Louis Botha laat onderteken 
net, in die Londen Times verskyn. Daar- 
in is onder andere geskrywe dat die 
huidige beleid van die Britse owerheid 
presies ooreenstem met die wat die 
Voortrekkers 'n driekwart eeu vante- 
vore uit die Kaap verdryf het en aan 
'n lewe van bloed en trane blootgestel 
het. 


Inmiddels het die mynbase Sjinese 
arbeiders vir die mynbou begin invoer. 
Van Boerekant is gou 'n reeks protes- 
vergaderings daarteen georganiseer. 


Die Hervoriner, September 1976, bladsy 12 


Op die grootste van die vergaderings te 
Heidelberg het Smuts in Julie 1903 
voorgestel: ,,die volk van Suid-Afrika 
het dit nie verdien dat sy taal op 'n 
gelyke voet behandel sal word as enige 
vreemde taal nie; ons gee hiermee 
uiting aan ons oortuiging dat daar geen 
vrede sal wees totdat Hollands die- 
selfde voorreg sal geniet as Engels nie.” 
Die proteste teen die invoer van Sjinese 
arbeiders het die Het Volk-vereniging 
of party as politieke formasie verhaas. 
Vanaf 1903 het die drie kerke, Het Volk 
en voormalige leerkragte van die Z.A.R. 
— goed saamgewerk om die C.N.O.- 
privaatskoolstelsel te bevorder. 


Smuts was ook aan die spits om 
selfregering te kry. Hy het beweer dat 
Kitchener reeds met die vredesonder- 
handelinge vir hom gesê het dat so iets 
kon gebeur sodra die Liberale party in 
Brittanië aan bewind kom. Hy het toe 
ook op 17 Februarie 1906 in Londen 'n 
lang onderhoud met die Liberale party 
eerste minister Campbell-Bannerman 
gevoer. Van hom is toe die belofte ont- 
vang van selfregering wat voor die 
einde van 1906 toegestaan is om met 
die verkiesing van 1907 in werking ge- 
stel te word. Na die oorlog het die oud- 
republikeine met 'n sterk werklikheidsin 
geneentheid tot versoening op 'n billike 
grondslag vir vreemdsame saambe- 
staan van die taalgroepe geopenbaar. 
Vanaf 1906 het Smuts hom uitermate 
beywer vir die beleid wat toe ,,konsi- 
liasie” genoem was. Die woord is in 
skrywer se kinder- en jeugjare dikwels 
gehoor. Mens kan Smuts se minder 
bevredigende taalbepalings in 1907 se 
wet grootliks toeskrywe aan buiten- 
sporige ywer vir konsiliasie vanaf 
Februarie 1906. In die Vrystaat het 
generaal Hertzog onder selfregering 
gesorg vir 'n onderwyswet wat effek- 
tiewe taalgelykheid verorden het. Ge- 
melde swakheid in Smuts se wet het 
mettertyd baie mense verhinder om die 
groot verdienstes van sy onderwys- 
reëling voldoende te waardeer. 


Smuts bly 'n raaiselagtige onderwys- 
persoonlikheid. Hy het in die tyd van 
sy onderwyswet van Junie 1907, al- 
reeds beplan gehad om 'n tak van die 
eerste Transvaalse Universiteitskollege 
met setel te Johannesburg, en Pretoria 
aan die gang te kry. Hy het dit ook eie- 
handig in Februarie 1908 laat gebeur 
met die instelling van universiteits- 
klasse in die Lettere en Wetenskappe 
in Pretoria. Een van sy verklaarde mo- 
tiverings was dat die plattelandse 

Afrikanerouers nie bereid was om hulle 
kinders vir gevorderde studie na Johan- 
nesburg te stuur nie. Vermoedelik was 
die Afrikaner se godsdienstige en le- 
wensopvatlike ingesteldheid toe in sy 
gedagte. 

Daarteenoor het hy in 1908, voor die 
Nasionale konvensie vir 'n Unie-grond- 
wet, Sy voorontwerp aan verskillende 
persone gestuur. Oud-president M. T. 
Steyn het Smuts toe daarop gewys 
dat hy in die voorontwerp geen voor- 
siening gemaak het vir die onontbeer- 
like taalgelykheid nie. Soos bekend het 
Hertzog toe in Oktober 1908 deur ar- 
tikel 137 wat taalgelykheid voorskriftelik 
maak, daarvoor gesorg. Smuts se eer- 
tydse taalywer is vanaf Campbell-Ban- 
nerman se belofte van 1906 omtrent 
uitgedoof. Hy het 'n ander grootse 
droom begin droom. Dit is egter 'n 
aparte stuk geskiedenis, — onderwys- 
kundig en politiek. 

Ons het sover dit ons tema raak, met 
twee uitwerkings van 1907 se wet te 
doen. Eerstens is dit die geredelike pu- 
blieke aanvaarding van die reëlings 
ondanks die taal-mankemente. Vervol- 
gens is dit die herlewing van die tradi- 
sionele kerklike beleidsverskille oor die 
administrasie (insluitende beheer) oor 
die onderwys. 

Publieke tevredenheid is begryplik 
in die lig van die wetlike waarborge 
van ouermedeseggenskap en plaaslike 
inspraak benewens die algemene Chris- 
telike karakter van die skoolonderwys 
dit wil sê lewensopvatlik. Ook is dit 
bekend dat dit in 1906 al duidelik was 
dat daar nie genoeg geld was om die 
privaatstelsel behoorlik te handhaaf nie. 
Maar daar was ook ander redes wat 
leef in die herinnering van diegene wat 
toe al opgeskoot was. Eie belewing bly 
'n goeie leermeester. 


In dié verband moet die voortgesette 
pragmatiese gees wat eie is aan 'n 
pioniersbevolking, en nog lank na die 
oorlog sy uitwerking gehad het, genoem 
word. Hier word die geneentheid om 
vireers 'n toedrag te aanvaar wat vor- 
dering meebring bedoel. Daarna kon 
dit die vertrekpunt word vir voortge- 
sette strewe na verdere doelbereiking. 
Generaal Hertzog het in die Vrystaat 
taalgelykheid onder teenstand bevorder. 
In 1908 sorg hy vir artikel 137 van die 
Unie-grondwet. Die stryd om die billike 
toepassing van daardie bepaling het die 
Afrikaner se voorste ioopgraaf geword 
vir behoud en bewaring van die nasio- 
nale identiteit. Meer as eenmaal het 'n 
staatsondersteunde private skoolstelsel 
in dié stryd te voorskyn begin kom om 
dan na vordering met die nasionale 
weer te verdwyn. 

Vervolgens word gewys op die on- 
geëwenaarde honger en dors, nê die 
driejarige oorlog, na 'n bietjie kennis en 
skoolgeleerdheid as toerusting vir die 
lewe onder die veranderde omstandig- 


hede. Daartoe is veel geoffer. Selfs is 
taalongelykheid vireers geduld. En dit 
het in die jare ook noustrop gegaan 
om in die stoflike lewensbehoeftes te 
voorsien. Mens moet eers bestaan om 
te kan mik na verbeterde toestande op 
taalgebied. In dié verband moet ook 
gewys word op die stil selfvertroue van 
die ouers van daardie jare, op die in- 
vloed van die gesin op die vorming van 
die kinders. Weliswaar het die skool 
ook groot betekenis gehad. Maar die 
huis se bydrae was toe nog besonder 
sterk en die deursnee ouer het hom of 
haar nie verknies oor gevare vir die 
behoud van identiteit nie as gevolg van 
'n taalbepaling nie. 


Die skoolkinders van daardie jare 
was in 1916 die studente aan univer- 
siteite en kolleges wat die Afrikaanse 
Studentebond gestig het, om taalgelyk- 
heid onder artikel 137 te verkry. Hulle 
het gesing: Jopie Fourie het 'n boompie 
geplant; die een wat hom uittrek die 
maak ons van kant. In 1914 het 'n groep 
oud-republikeine opstand gepleeg om 
die staatkundige onafhanklikheid te 
herwin. Gedurende 1918-1919 word 'n 
Vryheidsdeputasie na Versailles ge- 
stuur. Die jong kiesers van 1924 het 
gehelp om generaal Hertzog, die taal- 
en vryheidstryder, as eerste minister 
verkies te kry. Die mense het nie in 
1907 en daarna verflou of gaan lê nie 
maar het hulle geskik onder 'n lieef- 
baarder toebedeling om daarna met 
inspanning en verdrag te vorder na die 
doelstellings wat gekulmineer het in 
die gebeurde van 1961 en daarna. Maar 
heelaas in die agterhoede van 'n leef- 
baarder bedeling van 1907 het die tra- 
disie-geworde kerklike verskil oor on- 
derwysbeheer maar weer na vore 
gekom. Trouens die verskil was eerder 
latent en sluimerend as afwesig, selfs 
gedurende die onderwysnoodtoestand. 
J. J. Pienaar het in sy doktorale proef- 
skrif oor die opvoedingsaksie van die 
Nederduitsch Hervormde of Gerefor- 
meerde Kerk (1902-1910) laat blyk dat 
dié kerk laat in 1902 en weer vroeg in 
1903, egter sonder hoë verwagting, 'n 
skikking gesoek het met die Britse 
owerheid ten opsiate van die voorheen- 
genoemde twee grondbesware van 
Boere en kerkkant. Dié kerk was nie 
teen alle regeringskoolstelsels as So- 
danig nie, maar teen regeringskole met 
'n beleid wat ouerseggenskap en taal- 
gelykheid uitgeskakel het. Trouens ook 
nog weer met die Sinode van Junie 
1906 het dié kerkformasie besluit 6f om 
'n bestaanbare onderwyswet te verkry 
6f subsidie vir C.N.O.- of kerkskolie. 
'n C.N.O.-privaatstelsel was van daar- 
die kant gedurende 1902-1906 as nood- 
maatreël gesien. 


Anders was dit egter by die kerklike 
Gereformeerde leidsliede. Reeds vanaf 
die 1860's was daar 'n strewe na Ge- 
reformeerde kerkskole vir Gereformeer- 


de kinders. Later het bereidheid om 
Staatsteun te aanvaar, met vryheid van 
godsdiensonderrig, bygekom. Sodanig 
was die Gereformeerde kerkbelieid son- 
der dat dit voor 1900 tot beduidende 
ontvouing gekom het in die Boere- 
republieke. Dê&r was die grondvlak, die 
kerkpubliek tevrede met staatsbeheer- 
de, staatsondersteunde algemeen-chris- 
telike skole met ouerinspraak en invloed 
van plaaslike verkose skoolbestuurs- 
liggame. Maar die private C.N.O.-stelsel 
van 1902-1907 het vir Gereformeerde 
voormanne, veral predikante, groot 
vordering na doelbereiking beteken. Vir 
hulle sou dit met toereikende staat- 
steun die ideale verlangde stelsel kon 
word. 

Sodanige reëling sou ooreenkom met 
die Nederlandse skoolorde wat te voor- 
skyn gekom het uit die skoolstryd 
1840-1920. 'n Eerste besondere Chris- 
telike skool was aldaar in 1857 in 
Groningen gevestig. Sodanige strewe 
was deur die Hervormde staats- en 
kerkman G. Groen van Prinsterer, gelet 
op staats- en kerktoestand in Neder- 
land, as noodmaatreël aanvaar. Hy het 
Soewereiniteit in eie kring” in 'n oor- 
spronklike betekenis verkies met ower- 
heidskole vir Protestante, Roomses en 
waar moontlik vir Jode-na-die-geloof. 
Maar die ander besondere skole het hy 
onder die bestaande toedrag aanvaar 
en bevorder. Maar Abraham Kuyper, 
Groen se opvolger as leier, het prinsi- 
pieel kerklik en politiek, die besondere 
Christelike skool as reël verkies met 
die staatskool as uitsondering. Eers in 
1920 het die besondere skool 'n finan- 
sieel gelyke toebedeling ontvang. Dit 
is tans nog Nederland se stelsel al- 
hoewel sedert wêreldoorlog II twyfel 
begin ontstaan het of dit ooit die regte 
strategie was. 

'n Dergelike stelsel het na 1900 maar 
veral na 1907 die amptelike kerklike 
doelwit van die Gereformeerde leiers 
geword. Motivering is ook in toene- 
mende mate uit Kuyper se neo-calvinis- 
tiese benaderingswyse teologiese stel- 
sel en skemas verkry. Vir dié groepe- 
ring was die aeredelike publieke aan- 
vaarding van die Transvaalse en Vry- 
staatse onderwyswetgewing onder 
selfbestuur 'n teleurstelling en terug- 
slag. Hulle het hulle daaroor nie onbe- 
tuigd gelaat nie. 

Reeds op 25 Junie 1908 het die 32- 
jarige dr. J. D. du Toit (Totius), toe al 
'n invloedryke predikant (Gerefor- 
meerd) te Potchefstroom, 'n lesing 
gehou oor: Christelik Onderwys met 
of zonder dogma. Hy het as standpunt 
net twee moontlikhede gestel: ,,6f on- 
derwijs zonder dogma, maar dan ook 
geheel daarzonder 6f onderwys met 
dogma, maar dan ook met dogma als 
de door de kerk geproklameerde uit- 

VERBANDE EN 
PERSPEKTIEWE 


OD) Van vorige bladsy 


spraak nopens eene geestelike waar- 
heid...” Hy het vir die tweede gekies, 
in die grond van die saak vir kerkskole 
of onderwysinstellings so na aan kerk- 
skole dat daar nie 'n wesenlike verskil 
is nie, al kry dit ook 'n ander naam. Vir 
hom was Christelike onderwys in staat- 
skole ondenkbaar, onbestaanbaar en 
onaanneemlik, iets waarin hy ook van 
sy vader ds. $S. J. du Toit verskil het. 
Dié Du Toits was begaafd, oorspronk- 
lik en indiwidualisties. Ons sal nog 
daarop terugkom. 


Dr. J. D. du Toit se stellingname was 
regstreeks teen die godsdiensbepaling 
van die onderwyswet van 1907 wat 
Christelike skoolonderwys beoog het, 
maar sonder 'n dogma eie aan 'n sekte 
of gesindte. Ons het dit dusver as alge- 
mene Christelike onderwys gestempel. 
Die teenoormekaarstelling of polarisasie 
het kronies geword. Die soort skole 
wat J. D. du Toit voorgestaan het, was 
in daardie jare nog deur hom en ander, 
met 'n wending uit die vorige eeu, as 
skole volgens die ,,sektariese” begin- 
sels beskrywe. Die gevorderde Gere- 
formeerde Teologiese skool te Burgers- 
dorp van 1869 met die Literariese af- 
deling wat vir die onderbou moes 
sorg, was dan 'n inrigting volgens die 
sektariese beginsel in die vroeëre om- 
skrewe betekenis. Die inrigting het 
gedy. 


Kommentaar op Totius se stelling- 
name van 1908, wat neerkom op 6f 
kerklike konfessionele dit wil sê leer- 
stellige onderwys @6f geen Bybels 
Christelike onderwys, sal hier nie ge- 
maak word deur die benadering van 
sy destydse teenstanders aan te haal 
nie. Maar die gebeurtenisse met die 
Literariese afdeling of departement van 
die Teologiese Skool na 1913 is die 
dienlikste lopende kommentaar in die 
verband. Totius was intiem daarin be- 
trokke. Hy was vanaf 1911 professor 
aan die Teologiese Skool wat na die 
driejarige oorlog in 1905 na Potchef- 
stroom verskuiwe is. Vanaf 1913 was 
hy een van die groot geeste wat 'n 
universitêre seteling in die Literariese 
departement van die Teologiese Skool 
gesoek het. 


Alreeds in 1876 is die Teologiese 
Skool wat in 1869 gestig is, verdeel in 
'n Tteologiese en 'n Literatriese Departe- 
ment, maar nie geskei nie. Die grond- 
slag, toegang en karakter van albei was 
kerklik konfessioneel of in die ampte- 
like owerheidstaal van die dae volgens 
die sektariese beginsels: Benoemings 


het geskied deur die Kuratorium van 
die Teologiese Skool en die is weer 
benoem deur die Gereformeerde Kerk 
se algemene sinode. Na Uniewording 
moes 'n aangepaste universiteitsbede- 
ling onder die Uniale onderwysdeparte- 
ment gevind word. Vantevore was daar 
streek of provinsiale beheer oor Uni- 
versiteitskolleges met die Universiteit 
van die Kaap die Goeie Hoop vanaf 
1873 die eksterne liggaam vir graadek- 
samens. Teen 1913 was dit duidelik 
dat die finansiële las vir behoorlike be- 
staan en uitbouing van die Teologiese 
Skool se Literariese Departement wat 
van vroeg af ook voorberei het vir die 
eksamen van die Kaapse universiteit 
vir die Gereformeerde Kerk, sonder 
subsidie te swaar geword het. Vir die 
daaropvolgende ses jaar is met die 
Minister van Onderwys, senator F. S. 
Malan gereeld onderhandel oor die 
dringende aangeleentheid. Aan die spits 
van die onderhandelinge word gereeld 
die name gevind van prof. dr. J. D. du 
Toit, skoonseun van die grondlegger 
prof. Dirk Postma en van prof. dr. 
Ferdinand Postma, kleinseun van Dirk 
Postma en professor in die Literariese 
Departement van die Teologiese skool. 

Die onderhandelaars van kerkweë 
het getrag om die konfessionele of 
,Sektariese” karakter van die Literariese 
Departement in 'n voorgenome aparte 
universiteitsinstelling te bestendig maar 
hulle het telkens gestuit teen die wet- 
like verbod op 'n godsdienstoets in 


die bestaande universiteitswetgewing. 
'n Formule om die knoop deur te haak 
is in 1919 eers gevind deur die destyd- 
se onderwysminister advokaat F. S. 
Malan nadat alreeds in 1917 geblyk het 
dat dit die uitweg sou wees. Advokaat 
Malan was 'n Afrikaner wat in die drie- 
jarige oorlog in die Kaap in die tronk 
beland het vanweë sy Boeresimpatieë, 
was 'n Christen en vaste Nederduitse 
Gereformeerde kerkman en vanaf uni- 
fikasie in 1910, Minister van Onderwys. 
Volgens verslag aan die Algemene Ge- 
reformeerde Sinode van 21 Mei 1919 
was hy bereid om subsidie aan 'n te 
stigte universiteitskollege te Potchef- 
stroom voorlopig vir 'n proefperiode 
van drie jaar te verleen op verskillende 
voorwaardes waar onder ,,1) volslae 
skeiding van Teologiese en Literariese 
departement; 2) dat die Christelike 
karakter van die nuwe instelling ge- 
handhaaf kan word; 3) maar dat geen 
denominasionele toets by personeel- 
benoemings aangewend word nie dit 
wil sê dat daar nie gevra sal word tot 
watter kerk die applikant of benoemde 
behoort nie, as hy maar positief Chris- 
telik is, en 4) dat by toelating van stu- 
dente geen godsdienstoets aangelê mag 
word nie.” Na aanleiding van die ver- 
slag voor die Sinode in 1920, waarin 
,die feit genoem is dat volgens infor- 
masie in sy besit dit afdoende blyk dat 
'n klousule om professore aan te stel 
op grond van kerklike belydenis geen 

kans 'het om in 'n parlementêre akte 
ingelyf te word nie-” is die vraagstuk 
toe verder gehanteer. Die verbod op 
'n godsdienstoets het in die weg ge- 
staan van so 'n toegewing. Volgens 
verdere verslag van die kommissie van 
die kerk was die Minister van Onder- 
wys se verklaring self ,,dat die klousule 
(verbod op godsdienstoets of gewe- 
tensklousule) ,,daar is om kerklike 
maar nie om Christelike onderwys te 
weer nie”. Ook is gerapporteer dat die 
kerk se onderhandelingskommissie oor- 
tuig is dat nie veel steun in hierdie 
saak (verwydering gewetensklousule) 
te wagte is van ander kerke nie aan- 
gesien hulle geen moeite ondervind met 
die klousule nie. 


Die Teologiese kweekskool van die 
Nederduitse Gereformeerde Kerk te 
Stellenbosch se literariese onderbou vir 
die teologiese studie, is behartig deur 
die Stellenbosch universiteitsinrigting 
of deur ander universiteitsinrigtings 
elders in wie se wet en statute die ge- 
wetensklousule opgeneem was. Die 
Nederduitsch Hervormde Kerk het in 
Desember 1916 'n akkoord met die 
Transvaalse Universiteitskollege te 
Pretoria bereik om sy predikantsoplei- 
ding aan te sluit by 'n voorafgaande 
literariese graadopleiding en daar- 
opvolgende nagraadse teologiese graad- 
opleiding. En in Pretoria het die ge- 
wetensklousule ook gegeld. Die Her- 
vormde Kerk het nie moeilikheid on- 
dervind of voorsien met die gewe- 
tensklousule nie. Minister Frans Malan 
het ook die Pretoriase akkoord goed- 
gekeur. Hy het in die praktyk sy be- 
nadering laat geld dat die verbod op 
'n godsdienstoets daar is om kerklike 
maar nie om Christelike onderwys te 
weer nie.” Die Pretoriase reëling het 
aangesluit by 19de eeuse opvatting in 
Engeland en Nederland wat Dogmatiek 
en Praktiese teologie as ,,kerkvakke” 
gestempel het, maar nie die res van die 
Teologie nie, wat dan universiteits- 
vakke sou wees. 


Die Gereformeerde Sinode wat mi- 
nister Malan se formule toe aanvaar 
het, se verdere besluit van Mei 1920 
het gelui: ,,Die sinode bly staan by die 
beginsel, altyd deur die Gereformeerde 
Kerk gehandhaaf dat die onderwys in 
Lettere en Wetenskap (die akademiese 
of universitêre vlak CR) en alle ander 
onderwys (die skoolvlak) aan die ouers 
behoort.” Dit was die verklaarde teo- 
rie. Maar in die praktyk is vanaf 1920 
geswig voor die werklikhede. Inlywing 
van die Potchefstroomse Universiteits- 
kollege in die federale Universiteit van 
S.A. het onder Onderwysminister F. S. 
Malan se formule plaasgevind. 


Maar nou die proef op die som — 


` toe die Potchefstroomse Universiteits- 
koliege in 1951 'n selfstandige univer- 


siteit geword 'het, is dieselfde voor- 


KERKLIKE PROBLEME 
IN 
NEDERLAND 


Hervormd Persburo berig dat daar 'n duidelik teruggang in die aantal predikants- 
plaatse in die Nederlandse Hervormde Kerk te sien is. Gedurende 1972 was daar 
nog 1884 predikantsplaatse in 1973 was dit 1852, in 1974 was dit 1827 en in 
1975 het dit teruggeloop op 1 806. Dit beteken 'n gemiddelde, jaarlikse daling van 26. 


JOH. DREYER 


In die Roomse Kerk gaan dit nie beter nie. Daar word gekla oor die. ,enorme' 
gebrek aan priesters en dit word toegeskryf aan die beswaar in die kringe teen 
die verpligte selibaat dit wil sê dat 'n Roomse geestelike nie mag trou nie. Die 
aantal parogies (gemeentes) sonder priester neem steeds toe, volgens 'n berig 
in Hervormd Weekblad. 


Die Gereformeerde Kerk in Nederland bly in die nuus van weë die leerstellige 
geskille in die kerke en die totstandkoming van beswaarde groepe en afskeidings, 
asook weens die probleme wat die leergeskille en politieke geskille met ander 
Gereformeerde kerke in die buiteland skep. 


Die leerstellige geskille met die teoloë, prof. Kuitert en dr. Wiersinga, word 
maar nie opgelos nie. Tugmaatreëls word uit vrees vir skeurings en afskeidings 
nie aangedurf nie. Al het dit nog nie op groot skaal plaasgevind nie, tog het dit 
al gebeur. 


Verteenwoordigers van die verontrustes in die Gereformeerde Kerke het 'n tyd 
gelede die moderamen van die Gereformeerde sinode ontmoet oor die spannings 
in die kerke. Die verontrustes beweer dat die Gereformeerde Kerke reeds 'n moda- 
liteitskerk geword het dit wil sê 'n kerk met verskillende modaliteite of teologiese 
partye in die kerk wat nie meer eenstemmig teenoor die belydenis en ander 
teologiese probleme staan nie. Hierdie verontrustes wat hulself as groep ,,Schrift 
en Getuigenis” noem wil nou voortgaan om dolerende gemeentes te vorm dit wil sê 
gemeentes wat treur oor die afdwaling van die Gereformeerde Kerke. Hulle sal 
nietemin in die Gereformeerde Kerke bly totdat dit vir hulle onhoudbaar word. 
Dan sal die dolerende groepe die oorgang vorm vir die nuwe vorm van kerklike 
gemeenskap. Daar word in sommige gemeentes reeds pogings in die rigting aan- 
gewend. Of binne afsienbare tyd daar by die lys van verskillende afgeskeie 
Gereformeerde Kerke weer nog een bygevoeg sal word, sal die tyd wel leer. 
Nie alleen het daar reeds 'n paar afskeidings plaasgevind nie, maar daar is ook reeds 
afskeidings van afskeidings. In 1944 het 'n redelik groot getal kerke van die 
Gereformeerde Kerke, onder leiding van prof. Schilder afgeskei. Ongeveer twintig 
jaar later naamlik in 1967 het weer van hierdie Vrygemaakte Gereformeerde Kerke 
'n afskeiding plaasgevind en is die Onverbonde Vrygemaakte Gereformeerde Kerke 
gevorm. Verlede jaar het 400 lede in Urk afgeskei en noem hulself die Reforme- 
rende Kerk. Hierdie jaar het 'n tweede groep afgeskei met 600 lede en noem 
hulself ,,een dolerende noodgemeente binne die kerkverband". 





waardes van F. S$S. Malan weer in sy 
private wet en statute beliggaam. So 
bly dit tot vandag toe. Die Potchef- 
stroomse Universiteit vir Christelike 
Hoër onderwys is by wet 'n universiteit 
vir algemene (nie denominasionele of 
besonder konfessionele) Christelike 
Hoëronderwys. Maar hoe het ons dit 
nou? Volgens die Gereformeerde be- 
ginsel behoort alle onderwys aan die 
ouers, met die implikasie van kerklike 
konfessionaliteit. Maar volgens wet en 
statute van die Potchefstroomse Uni- 
versiteit is algemene Christelike onder- 
wys denkbaar, bestaanbaar en uitvoer- 
baar aan die Mooirivier sonder 'n kerk- 
like leerstellige grondslag en nou al vir 
56 jaar. Hoe kan dit goed en bevredi- 
gend op die een onderwysvlak en nie 
op die ander gebeur nie? Dit wil lyk of 
daar eerder 'n ongerymdheid in die spel 


is as 'n noodmaatreël wat al vir 56 jaar 
duur. 

Ewenwel is dit paslik dat Totius, die 
invloedrykste Gereformeerde kerkman 
van sy tyd en 'n geëerde en beminde 
volksfiguur, die eerste kanselier of 
seremoniële hoof geword het van die 
Potchefstroomse Universiteit vir alge- 
mene Christelike hoër onderwys. Dan 
kan dit wel. 

Ons gee volgende keer aandag aan 
Totius se teologiese stellingname in 
verband met die onderwys volgens sy 
seun, prof. $S. du Toit, en dan vergelyk 
ons dit met die van sy vader ds. S. J. 
du Toit en dan ook in vergelyking 
met sy seun $S. du Toit. Daarna kan 'n 
kensketsing van die 'Gereformeerde 
onderwysbeleid sedert 21930 gedoen 
word. 

(Word vervolg) 

Die 


Laaste Dinge 


3. TEKENS EN KENMERKE VAN DIE 
LAASTE DAE 


Die uitdrukking, tekens van die tye, 
het vanweë die sensasionele inhoud 
wat die sektes graag daaraan gee, vir 
ons so 'n slegte bysmaak gekry dat 
dit nie graag gebruik word nie. Die uit- 
drukking kom egter in die Bybel voor. 
Daarom is dit nodig om die regte per- 
spektief daaroor te kry. 


Die uitdrukking is deur Jesus self 
gebruik in Matt. 16:3. Hy doen dit 
na aanleiding van 'n vraag van die 
Fariseërs en Saduseërs, om hulle 'n 
teken uit die hemel te laat sien. Dit 
was 'n vraag vol bymotiewe. Hulle het 
hulle eie gesag deur Jesus bedreig ge- 
voel. Daarom vra hulle dat Hy deur 
middel van 'n wonder bewys dat God 
Hom gestuur het. 


Jesus se antwoord is baie skerp. 
Hy sê hulle is uitstekende weerprofete. 
En daar is baie tekens dat krisis, oor- 
deel, op hande is. Hulle kan en wil dit 
egter nie sien en onderskei nie. So 
openbaar Jesus hulle geveinsdheid. Vir 
sulke mense werk tekens en wonders 
in elk geval nie geloof nie. Daarom het 
Jesus hulle versoek geweier, en het 
hulle verlaat. 


Jesus het konsekwent alle sensasie 
afgewys. As mense saamdrom omdat 
hulle `n wonderwerk verwag, weier Hy 
dit: Dit het die mens altyd geamuseer, 
vandag nog. God vra egter nie geamu- 
seerdheid nie, maar geloof. Daar is 'n 
groot verskil tussen die gelowige ver- 
lange dat God in ons lewe sal ingryp, 
en die ongelowige hunkering na toor- 
kunste. 


Jesus het ook die begeerte om te- 
kens te sien wat die presiese uur van 
sy weerkoms sal bekendmaak, afge- 
wys. (Luk. 17:20.) Hier sê Jesus direk 
vir die Fariseërs dat die koninryk nie 
met sigbare tekens kom nie. Die mens 
ken nie die uur nie, en sal dit van geen 
tekens kan aflei nie. God alleen ken die 
uur. Van die mens word verwag om 
daarop voorbereid te wees. 


Nietemin het Jesus vir die dissipels 
sekere kenmerke van die eindtyd aan- 
gedui, wat vir die geloof herkenbaar 
sal wees. Dit is immers die strekking 
van die gelykenis van die vyeboom. Met 
dié gelykenis het Jesus geleer dat die 
nabyheid van die einde (nie die pre- 


siese uur niel) uit sekere verskynsels 
afgelei sal kan word. In Matt. 24, Mk. 
13 en Luk. 21 het Jesus na aanleiding 
van verwysings van die dissipels na 
die tempel, geantwoord op hulle vrae 
oor die einde. Die skrifgedeeltes is 
moeilik, omdat Jesus in sy antwoord 
sowel na die val van Jerusalem, en die 
verwoesting van die tempel as na die 
voleinding verwys het. Daarby is dit 
moeilik om 'n presiese volgorde in die 
voorspelde gebeure te bepaal. Wat dui 
op die finale einde, en wat op die eind- 
tyd in sy geheel (dus die hele tyd tus- 
sen die hemelvaart en die wederkoms)? 
As een dag by God soos duisend jaar 
is en duisend jaar soos een dag, dan 
moet ons verwag om moeite te hê as 
ons met ons beperkte taalvermoë hier- 
die dinge wil beskryf. 


Met hierdie opmerkings in gedagte, 
kan nou iets gesê word oor die laaste 
dae, soos Jesus dit vir die gelowiges 
vertel het in Matt. 24, Mk. 13 en Luk. 21. 


a. Valse christusse en valse profete. 


In die evangelies het Jesus self ge- 
waarsku teen die valse christusse en 
valse profete wat in die eindtyd sal 
optree. Matt. 24:24. Die gelowige kan 
maklik mislei word deur diegene wat 
voorgee dat hulle Jesus se werk voort- 
sit en graag die indruk van vrome 
godsdienstigheid wek. Hulle verloën 
Jesus nie reguit, met soveel woorde 
nie. Daarom sal so baie mense hulle 
valse verderflikhede navolg. In 2 Petrus 
2 word 'n reeks kenmerke van die valse 
leraars genoem. Nie almal wat hulle 
uitgee as deur Gods Gees geinspireer, 
kan geglo word nie (1 Joh. 4:1). Daar- 
om is ondersoek en skerp onderskei- 
dingsvermoë noodsaaklik. 


Die valse leraars se losbandinge lewe 
gee die buitestaanders rede tot smaad. 
(2 Petrus 2:2.) In hulle persoonlike 
lewe doen hulle nie Gods wil nie. Hulle 
is die wolwe in skaapklere. (Matt. 7:15 
en 16.) Hulle voorbeeld het 'n slegte 
uitwerking. Mense, wat nie standvastig 
in die geloof is nie, word deur hulle 
van stryk gebring. 


Wat meer is: agter die valse leraar 
se vroomheid is hebsug verskuil (2 
Petrus 2:3). Dit gaan om hulself, nie 
om die gemeente nie. Terwyl hulle aan- 
spraak op versorging deur die gemeente 

maak, is hulle ingestel op groot wins. 
Hulle 'behandel die gemeente soos 
koopware. Wat 'n teenstelling met 
Christus is dit nie! Hy het in selfop- 
offerende liefde die gemeente gekoop. 
Een ding staan egter vas: oor sulke 
mense is die oordeel lankal gevel. Hul 
einde is naby. 


Die valse leraars en profete beloof 
graag vryheid. Hulle is egter self slawe 
van die verdorwenheid. Met 'n beroep 
op Paulus het hulle die mond vol oor 
vryheid. (Gal. 5:1.) Maar wat hulle eint- 
lik doen, is om die genade van God in 
ongebondenheid te verander. (Judas 4.) 
Hierteenoor moet die gemeente soos 
Lot 'n teësin hê in alle vrysinnige en 
slordige lewensgedrag! Dis die enigste 
moontlikheid om behoue te bly. 


Die valse christus bied graag vir die 
mens brood en sensasie aan; juis dit 
waarvoor die mens so gevoelig is. 
Christus het ewige voedsel beloof. Dit 
was ook Satan se versoeking aan 
Christus: werf vir u mag en aansien 
deur aardse behoeftes te bevredig. In 
'n deur en deur materialistiese wêreld 
moet ons dus vandag verwag dat die 
kanse van die valse christus sal toe- 
neem, terwyl Christus en sy kruisar- 
moedigheid al minder belangstelling sal 
wek. Daarby moet onthou word dat 
tekens en wonders nie altyd 'n teken 
van goddelike sending is nie. (Matt. 
24:24.) 


b. Oorloë... plae... aardbewings. 

Volgens die evangeliste, Matt. 24:6-8; 
Mk. 13:7-8; Luk. 21:9-11, het Jesus 
hierdie verskynsels as die eerste ge- 
boortepyne van die volledige deurbre- 
king van die koninkryk aangedui. Die 
gelowiges moet daaronder nie panieke- 
rig word nie. Die dinge het hul plek in 
God se plan. 


c. Verdrukking, vervolging, haat, spot. 


Direk al by die ontstaan van die ge- 
meente van Christus, het die vervolging 
as gevolg van botsing met die magte 
ontstaan. So hewig het Jesus gesê sal 
dit word, dat dit net God se barm- 
hartigheid sal wees wat die gemeente 
sal laat uithou en nie sal laat beswyk 
nie. Hy kort die dae in. Spot sal 'n 
deel wees van die gemeente se ver- 
drukking: waar bly julle Heer? (2 Petrus 
3:3-4.) Volgens menslike tydsopvat- 
tinge duur dit te lank. Daarom word 
met die Christen se toekomsverwagting 
gespot. Die verdrukking moet die ge- 
meente ook nie verbaas nie. Hulle weet 
mos dit kom. (1 Petrus 4:12.) Dit kom 


DO) Na volgende bladsy 


1. DIE HUIDIGE BESTAANSWYSE 
VAN DIE KERK 


In die vorige drie artikels is beskrywe 
hoedat die kommuniste te werk gegaan 
het om die kerk in Sjina tot niet te 
maak. Hulle het daarin gesiaag om die 
kerk as instituut uit te wis. Wat ookal 
van die kerk as instituut oorgebly het, 
is in elk geval aan die kommunisme 
diensbaar gemaak. 


Maar tog leef die kerk in Sjina voort. 
Die kerk is immers daar waar sy lid- 
mate is. En daar is nog belydende 
Christene in Sjina. As gevolg van die 
kommunistiese aanslag op die kerk kom 
hulle nooit meer in die openbaar by- 
mekaar nie. Hulle godsdiensoefeninge 


DIE STRYD VAN DIE 
KERK IN KOMMUNIS- 
TIESE SJINA (3) 


DS. J. P. NAUDÉ 


en ander byeenkomste geskied onder- 
gronds in klein groepies. Na aanleiding 
van Luk. 12:32 het hulle die naam ,,Klein 
Kuddetjie” vir hulleself toegeëien. (Luk. 
12:32 ,,Moenie vrees nie, klein kudde- 
tjie, want julle Vader het 'n welbehae 
daarin gehad om aan julle die koninkryk 
te gee.”) 





DIE LAASTE DINGE 


C] Van vorige bladsy 


omdat die gemeente aan Christus be- 
hoort. As die kerk in die wêreld ver- 
dra, geduid en selfs beskerm word, is 
daar iets fout. Die kerk mag nooit hoop 
op rus en veiligheid nie. Dis nooit aan 
die kerk beloof nie; wel verdrukking en 
vervolging. Moet dan nie vreemd opkyk 
as dit gebeur nie. Skuheid om te ly, 
beteken verloëning van Christus. Ver- 
drukking brand soos 'n vuurgloed. Dit 
dien tot loutering. Dis rede tot verheu- 
ging. Dit gee uitsig op die heerlikheid 
van God. 


d. Verkoeling van die liefde. 


Dit noem Jesus in Matt. 24:12 as nog 
'n teken van die eindtyd. Selfsug en 
egoisme. Dit, selfs meer as oorloë, is 
die rede waarom tye so swaar sal wees. 
As die liefde verkoel, tree 'n groot ver- 
vreemding in. Alle moraliteit stort in 
duie. (2 Tim. 3:1-4.) Daarom noem 
Paulus dit troebele tye. Mense sal self- 
gesentreerd leef. Gebroke verhoudings 
sal aan die orde van die dag wees, 
veral in die gesinslewe. 


e. Doodsheid en veruitwendiging in 
geloof en kerk. 


In die tyd voor die wederkoms van 
Christus. sal daar selfs in die kerk nog 
net 'n gedaante van ware godsdiens 
oor wees, maar geen ware krag en 
lewe nie. (2 Tim. 3:5.) Dit sal sterk 
herinner aan die dae van Noag. (Matt. 
24:37-39.) Dit sal laat dink aan 'n toe- 
stand van dood, van 'n klomp lyke, 
waar die aasvoëls saamkom. (Matt. 
24:28.) 


f. Afvalligheid. 


'n Ander kenmerk van die laaste tyd 
wat die Nuwe Testament noem, is 
groot afvalligheid in die geloof. Dit 
moet eers plaasvind voor Christus weer 
sal kom. (2 Thess. 2:3.) Dis onvermy- 
delik dat die mens wat deur die evan- 
gelie mondig gemaak is, hom een of 
ander tyd teen sy bevryder sal keer. 
Hierdie proses van afvalligheid word al 
die afgelope drie eeue toenemend waar- 
geneem, veral in Europa. Die afvallig- 
heid kan vir die gemeente 'n harde kruis 
word; die kruis om te moet werk en 
leef in 'n woesteny van onverskillig- 
heid. 


g. Die antichris. 


Die nuwe Testament kondig verder 
aan dat die antichris in die gedaante 
van vals leraars wat moeilik van die 
wares onderskei kan word, en van 
valse profete wat bedrieglik eg geinspi- 
reerd lyk, aan die werk sal wees in die 
eindtyd. 


h. Valse heilsleer en valse profesie. 


Die valse christus is die draer van 'n 
valse heilslear. Die mens wat van die 
heil in Christus afvallig geword het, 
kan op die duur tog nie sonder een of 
ander heilsleer leef nie. Daarby is hy 
so onder invloed van die heil in Chris- 
tus, dat sy eie heilsieer in allerlei vorme 
die trekke daarvan dra. Waar die valse 
heilsleer mag oor die staatslewe kry 
word dit 'n duiwelse ideologie. Dit moet 
lei tot botsing met die gemeente waar- 
uit nuwe vervolgings voortvloei. Die 
evangelies, Paulus en Openbaringe wys 
aan dat die valse profesie in die eind- 
tyd die mag van die Woord sal mis- 
bruik, deur middel van duiwelse pro- 
paganda die gelowiges te mislei. 


(Word vervolg) 


2. MOONTLIKE TOEKOMSTIGE 
STRATEGIE 


In 1969 het 'n ingenieur en kenner 
van die Verre Ooste, George N. Patter- 
Son, met 'n interessante plan om die 
Christene in Sjina te ondersteun, voor 
die dag gekom. Sy standpunt is dat die 
Christendom van die telekommunikasie- 
revolusie gebruik moet maak om die 
Christene in kommunistiese Sjina hulp 
te verleen. 


Hierdie telekommunikasie-revolusie 
het op 16 Desember 1958 begin toe 'n 
Atlasvuurpyl vanaf Kaap Kennedy ge- 
lanseer is. Hierdie vuurpyl het 'n band- 
opnemer gehuisves wat vanuit die bui- 
tenste ruim 'n kersboodskap van presi- 
dent Eisenhower na die aarde uitgesaai 
het. Vir die eerste keer in die geskie- 
denis van die wêreld het die stem van 
'n mens vanuit die buitenste ruim ge- 
praat. 


Hierdie historiese gebeurtenis was 
gou opgevolg deur 'n aantal eksperi- 
mentele sateliete soos die ,,Echoes” 
en die ,,Telstars'”. Dit het gelei tot die 
plasing van die eerste kommersiële 
kommunikasiesateliet om die aarde, die 
,Early Bird”. Laasgenoemde sateliet het 
die voorloper van 'n reeks van kommer- 
siële sateliete geword wat die vestiging 
van 'n wêreldwye kommunikasienet- 
werk tot gevolg gehad het. Hierdie 
kommunikasienetwerk word beheer 
deur INTELSAT (,,International 'Tele- 
Communications Satellite Consortium) 
wat deur meer as 60 lande oor die hele 
wêreld gesamentlik besit word. 


Sedert 1969 is by die ,,Early Bird” 'n 
reeks sateliete gevoeg wat 'n inten- 
siewe kommunikasienetwerk daargestel 
het wat in staat is om alle vorme van 
kommunikasie gelyktydig uit te saai. 
Hierdie uitsendings dek die telefoon, 
radio en televisie. Wat hier uniek is, is 
dat al hierdie vorme van kommunikasie 
teen relatiewe lae koste direk tussen 
alle sentra binne sig van die sateliete 
uitgesaai kan word. 


'n Verdere ontwikkeling wat reeds 
geimplementeer word, is dat die uit- 
sendings deur elektroniese rekenaars 
behartig word. Die verwagting is dat 
hierdie ontwikkeling in die volgende 
dekade 'n sisteem daar sal stel wat re- 
gerings, industrialiste, sakemanne, aka- 
demici en kerkleiers in staat sal stel om 
met enige persoon op enige plek, enige 
tyd, deur middel van klank of 'n beeld 
te kommunikeer. Wanneer hierdie mag- 
tige sisteem in werking is, sal die mens 
se vermoë om te kommunikeer elke 
grens van tyd en ruimte oortref hê. 


George Patterson is van mening dat 
hierdie magspotensiaal deur die Christe- 
like kerk benut kan word. Die oprigting 
van 'n kommunikasiesentrum te Hong 


] Vervolg op bladsy 22 

KRONIEK 


Die jongste Algemene vergadering 
het aan die kerk heelwat dinge gegee 
om oor te besin. Studie-opdragte is oor 
'n hele aantal onderwerpe aan die kerk 
gegee. Sommige van die opdragte sal 
seker die volle drie jaar in beslag kan 
neem terwyl ander gouer afgehandel 
kan word. Die opdragte word normaal- 
weg deur die Algemene Kommissie 
verwys na een of meer komitees, wat 
op hulle beurt uit een of meer persone 
kan bestaan, om die nodige studie aan 
te pak en daaroor terug te rapporteer. 
Dit is waarskynlik die enigste praktiese 
werkswyse maar dit is tog jammer dat 
hierdie sake eintlik vir die volgende 
drie jaar weer uit die gesigsveld van 
die res van die kerk verdwyn. 





DR. A. J. G. DREYER 


In die praktyk word die studiestukke 
van die onderskeie komitees meesal 
aanvaar deur die Algemene Vergade- 
ring. Dit kom dus daarop neer dat die 
kerk gelei woid deur 'n groepie deskun- 
diges wat aangewys is deur die Alge- 
mene Kommissie. Nou gaan dit my nie 
om die kundigheid van hierdie deskun- 
diges nie want dit is nie hier ter sake 
nie. Dit gaan my om iets anders. Die 
studiekommissie behoort aangewys te 
word deur die Algemene Vergadering 
self of deur die Ring wat die betrokke 
saak aanhangig gemaak het. 

Tydens die Algemene Vergadering 
het prof. Rautenbach die struktuur en 
regering van die kerk as volg getipeer: 
Die kerk is 'n ongeskeie, onderskeie, 
veel-eenheid. Want die kerk is nie 'n 
verdieping-kerk nie wat van mindere 
na meerdere vergaderings werk nie. Die 
kerk werk konsentries, soos 'n wawiel. 
In die middei is die kerkraad en die 
gemeente as die kleinste eenheid. Maar 
hierdie kleinste eenheid is ten volle 
kerk. Daaromheen is die saam ge- 
groepeerde gemeentes in ringsverband. 
En ook die ring is die kerk. Daarom- 
heen is die Algemene Kerkvergadering, 
van al die gemeentes van die kerk. En 
ook die Algemene Vergadering is die 
kerk. Wanneer die Algemene Vergade- 
ring nie in sitting is nie en die Kom- 
missie van die Algemene Vergadering 
tree in opdrag van, en namens, die ver- 
gadering op dan is dit ook die kerk. 

Hierdie konsentrasie werking van die 
kerkregering word steeds meer op die 
agtergrond gestoot. In plaas van die 
ongeskeie, onderskeie, veel-eenheid 
word die kerk gefragmenteer en geskei 
in eenhede. In plaas van die konsen- 
triese kry ons 'n piramide-struktuur. 
Ek wil bykans sê die neig na 'n hiërar- 
gie. Sake word bv. op die Algemene 
Vergadering verwys na die Algemene 
Kommissie wat eintlik ressorteer onder 


VRAE 
RONDOM 
DIÉ KERK 


die ring. So is bv. in die jongste ver- 
gadering 'n redelike lang bespreking 
gevoer oor die dienswerk van lidmate 
in 'n ander gemeente as die waarin 
hulle woon. So 'n saak hoort by die 
ring maar dit is onderhewig gemaak 
aan die goedkeuring van die Algemene 
Kommissie. 

Volgens kerkwet het die Algemene 
Kommissie die reg om op sekere rade, 
byvoorbeeld die Raad van Finansies, 
persone aan te stel. In die praktyk kan 
dit gebeur dat 'n sittende lid deur die 
Algemene Vergadering uitgestem word 
en dan weer deur die Algemene Kom- 
missie aangestel word. Hierdeur oor- 
heers die Algemene Kommissie die 
hele kerk. Eintlik behoort die Algemene 
Vergadering 'n lys van name voor te lê 
waaruit verdere lede aangewys mag 
word. Dan ook nie deur die Algemene 
Kommissie nie maar bv. beurtelings 
deur een van die ringsvergaderinge. 

Die ringsvergadering word almeer 'n 
suiwer administratiewe vergadering wat 
die jaarverslae kontroleer en op hulle 
beurt daaruit 'n verslag saamstel vir die 
Algemene Kommissie. Die noodwendige 
resultaat is dat die Algemene Kom- 
missie oorlaai word met werk wat eint- 
dik nie by hulle tuishoort nie. By die 
jongste vergadering het dit 'n voorstel 
tot gevolg gehad dat die professore 
hulp moet ontvang omdat hulle, onder 
andere, soveel opdragte van die kerk 
ontvang. Ons kerk is uniek in die wyse 
waarop ons ons professore gebruik. 
Sover my kennis strek, is daar geen 
ander reformatoriese kerk waar die pro- 
fessore so vrylik opgeneem kan word 
in die Algemene Kommissie nie. 

Hierdeur doen die kerk homself 'n 
onguns en hy doen die geleerdes 'n 
onreg aan. Die teologiese professore 
wat deur die kerk afgesonder is met 
die uitsluitlike doel om die toekomstige 
predikante van ons kerk so goed 
moontlik te onderrig, word: nou deur 
die kerk vir ander werk gebruik. Die 
resultaat is dat daar nou vanuit die kerk 
'n stem van protes opgegaan het ter 
beskerming van die professore. En dit 
ook met reg want die kerk doen hulle 
'n onreg aan om te verwag dat hulle 
teologies moet presteer en produseer 
en nog boonop 'n geweldige las in die 
kerklike regering moet dra en boonop, 
as die leidende teoloë van die kerk, 

self voorligting aan die hele kerk moet 
gee. In die verlede was die professore 
die adviseurs van die kerk op die Al- 
gemene Vergadering en bekwame ad- 
viseurs vir die moderamen. Tans dien 
heelwat van hulle self as lede van die 
moderamen. Dit lyk my na 'n verkeerde 
rigting wat die kerk hiermee ingeslaan 
het. Op die lange duur sal die kerk 
die wrange vrugte hiervan pluk want in 
die proses gaan iemand skade ly. Of die 
professore wat nie die dubbele vrag kan 
dra nie, of die kerk of die opleiding. 
Menslik kan 'n mens nie van hulle ver- 
wag om al hierdie plekke vol te staan 
nie. Daar is ook grense aan die mens- 
like liggaamskragte. 

Tydens die Algemene Vergadering is 
'n groot pleidooi gehou vir vergroting 
van die beurse vir die teologiese studie. 
In die lig va die geweldige styging 
van die lewenskoste is verhoogde hulp- 
verlening seker noodsaaklik. Benewens 
die studiebeurse, is studiehulp in die 
vorm van lae reate lenings, ook beskik- 
baar. Daar is sterk gepleit om alle le- 
nings ook in beurse te omskep sodat 
'n student sonder enige skuld sy studie 
kan voltooi. 

Vir ander studierigtings is talle beur- 
se beskikbaar. Miskien is die voorstel 
gebaseer op die angs dat die aanloklike 
beurse in ander studierigtings ons kerk 
se voornemende teoloë kan weglok. Ek 
wonder maar net in hoeverre ons as 
kerk die gevaar loop om deur hierdie 
hulpbetoon, uiteindelik self op die pad 
van die sosialisme te beland wat nor- 
maalweg so sterk deur ons afgekeur 
word. Die verpligte mediese fonds vir 
die predikante is ook een van die dinge 
wat my laat dink aan die versekering 
van die wieg tot die graf waaroor die 
kerk nogal dio een en die ander te sê 
gehad het. Is dit nie dalk dringend 
noodsaaklik dat die kerk hieroor sal 
besin nis? 

@ 


DIE PRIMÊRE TAAK VAN 'N CHRISTEN 


Die primêre taak van 'n Christen lê 
in die allereerste plek nie om simptome 
(verskynsels) te bestry nie, maar om 
mense te beweeg om Christus op al die 
terreine van die lewe, ook van seks 
en geld, te aanvaar. 


Ds. G. H. J. Gijmink 





Monumente vertel (14) 





Danie Theron — die naam wat herin- 
ner aan die man wat op hande en 
voete deur die Engelse verdediging ge- 
kruip het, en boodskappe tussen die 
omsingelde genl. Piet Cronje en genl. 
Christiaan de Wet geneem het. Danie 
Theron — die naam en lewe wat die 
skrywer H. S. van Blerk geinspireer het 
tot die skrywe van twee pragtige boeke, 
Die eerste verkenner, en Boerespioen. 


DR. D. J. C. VAN WYK 





Danie Theron — van wie genl. Wynand 
Malan, een van die lede van Theron 
se verkennerskorps, later vertel het: 
,alleen het hy 'n naderende strydmag 
gaan bespied; alleen het hy op hulle 
voorhoede afgekom; alleen het hy hulle 
teengestaan, en alleen het hy geval. As 
daar ooit 'n burger was wat met 'n 
onwrikbare geloof en 'n onwankelbare 
oortuiging hom in die vryheidstryd ge- 
stort het, dan was dit Danie Theron.” 

(H. J. C. Pieterse, Oorlogsavonture van 
genl. Wynand Malan, p. 104.) Danie 
Theron — wie se verkennerskorps 'n 
skool vir latere offisiëre geword het, 
en onder wie se verkenners van die 
mees onvergeetlike name uit die grootse 
worsteltydperk gevind word: Wynand 
Malan, Jack Hindon, Manie Maritz, 
Henri Slegtkamp, Gideon Scheepers. 


Langs die pad tussen Johannesburg 
en Potchefstroom naby Kraalkop, staan 
hierdie massiewe betonsuil met sy me- 
taalvlam (simbool van vryheid). Die 
oprigting van die monument is deur 
die Voortrekkerbeweging onderneem. 
Soos dit hoort, het die Verkenners uit 
die Voortrekkers deur die jare hierdie 
plek met groot liefde en teerheid ver- 
sorg, en put dankbaar uit die inspirasie 
wat van die geioof en durf van hierdie 
eerste verkenner uitgegaan het. Die 
Witstinkhoutboom waaronder Theron 
gesneuwel het, is deur die Voortrekkers 
afgesaag, en word tans in die Potchef- 
stroomse museum bewaar. (Die Vader- 
land, 10 Mei 1969.) 


Die monument dui die plek aan en 
vertel die verhaal van die tragiese dood 
van Danie Theron op 5 September 1900. 
Hier in die Gatsrante het Theron hom 
met sy verkennerskorps, aan die begin 
van September 1900 bevind. Hier het 
hy beplan vir 'n aanval, saam met genl. 
Liebenberg wat ook in die omgewing 
was, op 'n Engelse mag wat tussen 
Johannesburg en Potchefstroom op pad 
was. Daar is afgespreek dat Liebenberg 
die voorpunt van die Engelse opmars 
Sou aanval, waarna Theron met sy 
korps die syflanke sou aanval. 





DANIE THERON MONUMENT 


Die Danie Theron-monument langs die Potchefstroom-Johannesburg pad. 


Dit is duidelik dat Danie Theron on- 
rustig was of genl. Liebenberg die 
vorige dag sy posisies ingeneem het 
soos afgespreek was. Genl. Wynand 
Malan vertel in bogenoemde werk dat 
Theron vroeg die oggend van 5 Sep- 
tember wou gaan vasstel of alles in 
orde was. By die huis van die familie 
Pienaar het hy ontbyt genuttig. Kort na 
sy vertrek het genl. Liebenberg ook op- 


gedaag en na hom verneem. Toe hy ver- 
neem dat Theron weg is, het hy by die 
huis 'n brief vir hom gelaat en vertrek, 
Toe Danie Theron later weer by die 
huis opdaag, het hy die brief gelees en 
dit daarna in fyn repies geskeur. Die 
inhoud van hierdie brief het tot vandag 
'n geheim gebly. (Die Vaderland, 10 
Mei 1969.) 

SENDING (9) 


voortgesette rubriek 


Swak kerkbesoek 


Daar is baie probleme in die kerste- 
ningswerk. Nogtans moet ons sorg dat 
die werk, soos iemand dit gestel het, 
op kennis en begrip gebaseer moet 
wees en nie op verbeelding of waan 
nie (ds. F. Denkema, Die Oes, Julie 
1975). Dit is 'n baie waar woord. En 
die gekompliseerde situasie van die 
Bantoe met Sy voorouergeeste-aan- 
bidding, ongeleerdheid in groot mate, 
andersoortige kultuur en lewensge- 
woontes, in aanmerking geneem, bepleit 
ek steeds grondige optrede. Dit moet 
ons as blanke kerk nie net gaan ,,to 
pay and to pray” nie! Voorheen het ons 
selfs weinig ,,gepay”. Vandag is dit 
beter, maar elkeen moet homself afvra 
of ons selfs sover kom as om te bid 
vir die besondere kersteningstaak. 


DR. H. G. v.d. WESTHUIZEN 





'n Bantoe leraar het gekla: die werk 
van 'n predikant is meermale om sy 
kop te krap! En van ons eie baruti kla: 
ek loop swaar onder my mense... 

Ons moet nogtans die bult opgaan. 
Een besondere probleem is kerkgang. 
Swak kerkgang is maar by die blankes 
ook 'n verontrustende verskynsel. Selfs 
in eeue-oue gevestigde kerke in Europa 
en ander plekke, het swak kerkbesoek 
onrusbarend geword. By die Bantoe is 
daar egter ook besondere oorsake van 
swak kerkbesoek. 


Buiten die gewone en algemene oor- 
sake van swak kerkbesoek soos laks- 
heid, besware en kritiek, kom die feit 
by dat enige kersteningskerk nog baie 
onsuiwerhede bevat. Aan die een kant 
sou 'n mens verwag dat 'n kerk wat 
nog vars en fris is, soos die kerk in sy 
ontstaanjare was, vandag ook soos 
destyds, ywerig en toegewyd sou 
wees. Nogtans is die heidense oorblyf- 
sels steeds blokke van vertraging in 
die kerklike tred. Die Jode waarvan ons 
in die Nuwe Testament lees, wat by 
hulle duisendtalle stuwende Christene 
geword het, het 'n Bybelse (Ou Testa- 
ment) agtergrond gehad. Die swart 
heidene van ons land het 'n totaal hei- 
dense agtergrond. Die vroeë Christene 
se Joodse oorblyfsels in die Christelike 
kerk, kon by die evangelieboodskap 
aansluit. Die Ou Testamentiese bood- 
skap is dan immers die profesie op 
Christus. En Christus is die Heer van 
die kerk. Maar die heidense oorblyfseis 
in die kerk bots met die evangelie en 
is nie agtergrond daarvan nie. 

As ons dus sukkel met kerkbesoek 
onder ons eie mense, wat van beter 
behoort te weet met hulle Christelike 


agtergrond, des te meer moet ons 
lankmoedigheid openbaar by die kerste- 
ningskerk. Miskien kan ons selfs be- 
skaamd staan! 

Die lede van die kersteningskerk 
werk gewoonlik swaar hande-arbeid 
dwarsdeur die week. Sondae word dan 
by uitstek gebruik om rond te loop of 
te lê — te rus. Sommige werk selfs 
Sondae een stryk deur. Dink maar aan 
plaasarbeiders en huisbediendes. Ons 
behoort, al is dit by wyse van beurte, 
voorsiening te maak met spesiale ver- 
melding aan die werknemers, dat hulle 
Sondae nie kom werk nie om kerk toe 
te kan gaan. 

Die interessante ondersoek van dr. A. 
G. Schutte (Swart Doppers?), het aan 
die lig gebring dat Bantoelidmate wat 
met hulle dankoifers agterstallig geraak 
het, om daardie rede wegbly van die 
kerkbyeenkoms. Hulle vrees dat hulle 
moet betaal, f het nie voldoende om 
te gee nie. 

Sondagsport is natuurlik een van die 
vernaamste aantreklikhede wat die 
jeugdiges van kerkbesoek weerhou. 
Ook in hierdie opsig moet ons ons self 
afvra of ons aan die een kant nie wet- 
gewing minstens in ons eie gebiede 
kan verkry of toepas ten opsigte van 
Bantoesport op Sondae nie, en of ons 
aan die anderkant nie 'n bydrae kan 
lewer dat hulle voldoende geleentheid 
op 'n ander dag (Saterdag?) vir sport 
kan kry nie? 

Schutte noem ook die gebruik dat 
begrafnisse vir Sondag gereserveer 
word. Dan kom al die naby en ver- 
familie (in tweeledige sin) na die be- 
grafnis. Daaronder ly die gewone kerk- 
besoek. Miskien kan iets gedoen word 
om die gedagte te realiseer dat Sondag 
opstandigsfees en nie begrafnisfees is 
nie. Die ter-aarde-bestelling wat 'n nou- 
er bloedfamilie-saak behoort te wees, 
moet geleentheid op enige dag behalwe 
Sondag vind. Die roudiens wat ook 
'n gemeentelike aangeleentheid is, om- 
dat dit 'n broer of suster in die geloof 
is, wat dood is, behoort met die nor- 
male Sondagse erediens ingerig te 
word. 

'n Ander faktor wat kerkbesoek ver- 
swak, is die lang afstande in die tuis- 
lande en die swak of stadige .vervoer 
op die meeste plekke, ook in Blanke 
gebied. Daarby is die Bantoe tradisio- 
neel ongebonde aan tyd. Vandag nog 
sal 'n moruti dalk skeef opkyk as ge- 
vra word: hoe laat begin julle diens? 
Hulle opvatting is in baie gevalle nou 
nog: ons begin as die mense daar is! 

Daar is selfs 'n ongelooflike oorsaak 

` van swak kerkbesoek van kerkmense 


onder die Bantoe. Dit is dat die tyd 
van die kerkdiens bots met die besig- 
heidsure van die toordokter! (Schutte, 
a.w., bl. 167.) 

Struikelblokke is daar om te oorkom! 
Hindernisse word mettergaan opgehef 
en deure gaan oop. Die kerstenings- 
kerk se kerkgebou en die verrigtinge 
wat daar plaasvind, is immers in groot 
mate niks anders nie as 'n gelokali- 
seerde sendingveld, die poort van die 
heidedom waarin die kerk staan. 


DANIE THERON 
MONUMENT 

Hierna het Theron en 'n adjudant, 
Nel, vertrek. Aan die voet van 'n koppie 
bly Nel agter. Danie Theron klim op 
die koppie om die wêreld te bespied. 
Toe hy hom bo-op die koppie teen die 
Engelse voorhoede vasloop, begin hy 
skiet. Sy patrone het blykbaar daarna 
opgeraak, want hy hardloop af en gaan 
haal by Nel twee bandoliere vol pa- 
trone. Daarna vuur hy so hewig op die 
Engelse dat hulle oortuig was dat 'n 
hele Boeremag hom op die koppie be- 
vind. Hulle brand met hulle kanonne 
los. Theron is vermoedelik deur 'n 
bomskerf teen die kop getref, nadat dit 
teen 'n rots ontplof het. Een deel van 
sy kop was oopgekloof. 'n Bebloede 
klipskerf is later op die terrein gevind. 
Op die plek waar hy gesterf het, is 48 
leë patroondoppies gevind. 

Omdat hy nie uitgeken kon word nie, 
is Danie Theron saam met die Engelse 
gesneuweldes in 'n vlak graf begrawe. 
Hy is later deur lede van sy korps op- 
gegrawe, in 'n vierkleur gedrapeer, en 
op die plaas Elandsfontein herbegrawe. 
Voor sy dood het hy sy makkers laat 
beloof dat indien hy sou sneuwel, hulle 
hom langs sy verloofde, Hannie Neeth- 
ling, wat 'n jaar of wat tevore tragies 
oorlede is, op Eikenhof sou begrawe. 
Hierdie belofte is deur hulle ongeveer 
'n jaar na die beëindiging van die oorlog 
nagekom. 

Waarom het Theron so lank op die 
koppie uitgehou teen 'n belaglike oor- 
mag? Sy dood op hierdie vroeë stadium 
van die oorlog was 'n geweldige verlies. 
Dis waar dat hy geen vrees geken het 
nie. Maar 'n onverstandige krygsman 
was hy ook nooit gewees nie. Al ver- 
klaring is dat hy bly hoop het dat genl. 
Liebenberg tog nog betyds sy opwag- 
ting sou maak. 

@ 

















UIT GEMEENTES 


Op verskillende wyses is die kerk- 
like posisie op De Aar onder die aandag 
van kerkrade en lidmate gebring. 

In en om De Aar is daar 105 lede van 
die kerk en van hulle is 68 belydende 
lidmate. Die lidmate woon in De Aar, 
Hopetown, Orania, Vanderkloof, Petrus- 
ville, Philipstown, Britstown en Hanover. 

Hulle bearbeiding word uit Bloem- 
fontein behartig. Ds. P. $. van Staden 
van Bloemfontein-Wes gaan een Son- 
dag per maand vir 'n erediens daarheen 
— soms ds. A. J. Willemse van Kim- 
berley. 


Daar is beslis 'n goeie begin vir 'n 
gemeente en later 'n predikantstand- 
plaas. Nou is hulle 'n selfstandige af- 
deling onder die Kommissie van die 
Ring van Bloemfontein. 


Hulle eerste doelwit is 'n eie kerk- 
gebou. Vir die klompie lidmate is dit 
egter. nie moontlik om die boufonds so 
uit te bou dat daaruit gebou kan word 
nie. Daar het nou 'n gulde geleentheid 
gekom om 'n kerk en ,,pastorie” op De 
Aar vir 'n baie redelike bedrag te koop. 
Die lidmate wil nie graag dat die ge- 
leentheid uit hulle hande gly nie. Die 
afgelope 14 jaar het hulle toestemming 
ontvang om by ander gemeentes vir 
hulle boufonds aan te klop. De Aar en 
Oueenstown het die vergunning om tot 
aan die einde van 1976 by ander ge- 
meentes te kollekteer soos ander ge- 
meentes voorheen tot selfstandigheid 
gehelp is — volgende maand meer oor 
Oueenstown. 


'n Lys van gemeentes wat gehelp het, 
word met groot dankbaarheid genoem. 
Wat van die ander of nog 'n ,,hup- 
stootjie om die bal uit te kry en te 
druk.” Benewens ondergenoemde be- 
drag van R6 617,00 het die lidmate self 
reeds R6 528,74 byeengebring. (Die res 
van gemeentes se bedrae verskyn vol- 
gende maand by Oueenstown.) 


Van volgende jaar af moet ander ge- 
meentes weer aan die beurt kom. Wat- 
ter groot gemeente is bereid om De 
Aar as ,,peetkind'” van aanstaande jaar 
af ,aan te neem” om hom te help 
grootmaak”? 


P.M.S. 





BYDRAES VIR 
DE AAR 


Gemeentes: Van der Hoff R50,00; 
Randburg R25,00; Krugersdorp-Wes 
R50,00: Standerton R100,00; Wolma- 


RONDOM 


DE AAR 


EE 





Die kerk op De Aar waarin die lidmate belangstel om vir hulle eredienste aan 
te koop. 


ransstad R100,00; Bethal RS0,00; Prim- 
rose-Oos R50,00: Memel R10,00; Kru- 
gersdorp R25,00; Piet Retief R25,00; 
Kaapstad R100,00; Vanderbijlpark-Oos 
R100,00; Magaliesburg R50,00; Sasol- 
burg R100,00: Primrose R50,00;: New- 
castle R25,00; Bosmansrust R10,00; 
Vliegepoort R100,00; Lydenburg R50,00; 
Lichtenburg - Oos R25,00; Brixton 
R100,00; Pretoria-Tuine -R10,00; Wilkop- 
pies R50,00; Roodepoort R25,00; Leeu- 
doringstad R50,00; Mafeking R10,00; 
Schweizer-Reneke R25,00; Lichtenburg 
R200,00: Barkpan-Harmonie R25,00; 
Newlands R50,00; Horison R25,00; 
Outjo R50,00; Potchefstroom R250,00; 
Vaalwater R50,00; Zeerust R50,00; 
Vrede R5,00; Witbank-Suid R20,00; 
Witfontein R25,00; Westonaria R100,00; 
Florida R25,00; Klerksdorp-Oos R25,00; 
Magaliesmoot R25,00; Villiers R20,00; 
Koedoesrand R25,00; Johannesburg- 
Noord R12,50; Ebenhaezer R100,00; 
Johannesburg-Wes R100,00; Carolina 
R10,00; Turffontein R50,00; Meyerton 
R25,00: Drie Riviere R25,00; Ermelo 
R30,00; Pretoria R125,00; Pietersburg 
R100,00: Pretoria-Oos R300,00; Parys 
R25,00; Nelspruit R50,00; Rustenburg 
R50,00; Trichardtsfontein R50,00; Hen- 
nenman R25,00; Amsterdam R25,00; 
Zuurfontein R100,00; Windhoek R50,00; 


Ontdekkers R12,50; Oos-Moot R25,00; 
Volksrust R10,00; Hartebeespoort 
R240,00; Rietspruit R52,00; Durban 
R10,00; Nigel R25,00; Bergsig R10,00; 
Pongola R20,00; Delmas R250,00; Phala- 
borwa R25,00; Rustenburg-Oos R50,00; 
Wonderboom R25,00; Delareyville 
R500,00; Melville R15,00; Bothaville 
R10,00; Witfontein R10,00; Primrose- 
Oos R100,00; Johannesburg-Suid R25,00; 
Eikenhof R20,00; Meyerton R25,00; 
Zuurfontein R100,00; Standerton R25,00; 
Noordrand R50,00; Primrose R25,00; 
Carletonville R110,00; Heidelberg R50,00; 


Heilbron R25,00; Newcastle R25,00; 
Ottosdal (R100,00;: Brakpan-Harmonie 
R100,00: Bethal RS50,00: Bethlehem 


R10,00; Klerksdorp-Oos R25,00; Pre- 
toria-Suid R100,00; Balfour RS50,00; 
Donegal Malopo R50,00; Ogies R100,00; 
Turffontein R100,00; Premiermyn R25,00; 
Memel R20,00: Pretoria-Tuine R10,00; 
Volksrust R10,00; Zeerust  R50,00; 
Elandspoort R50,00; Florida R25,00; 
Carolina R5,00: Wolmaransstad R50,00; 
Horison R50,00; Durban R30,00; Kru- 
gersdorp-Oos R50,00; Wonderfontein 
R50,00; N.H.S.V. Primrose R25,00; B. J. 
N. Appelgryn R15,00; W. J. de Kock 
R 10,00. 


[7] Blaai om 


Die Hervormer, September 1976, bladsy 21 


PREMIERMY N- 
GEMEENTE 
WY IN 


Drie en twintig myl ten ooste van 
Pretoria is 'n klein dorpie geleë met 
die naam Cullinan. Hierdie dorpie het 
in die jaar 1905 beroemd geword toe 
die grootste diamant wat die wêreld 
nog opgelewer het, alhier gevind is. 
Die naam van die myn waarin die dia- 
mant gevind is, is Premiermyn, en dit 
is ook die naam van die gemeente wat 
op 10 Februarie 1968 van die gemeen- 
tes Bronkhorstspruit en Silverton afge- 
stig is, met 'n belydende lidmaattal van 
plus-minus 500. 

Vir die gemeente Premiermyn sal die 
datum 15 Mei 1976 seker belangriker 
wees as die datum in 1905, want 15 
Mei 1976 is die dag waarop die agt 
jaar lange ideaal van die gemeente ver- 
wesenlik is toe 'n eie kerkgebou feeste- 
lik ingewy is. 

In die agt jaar van die bestaan van 
die gemeente, is deur die genade van 
die Here, veel vermag. 'n Ruim pas- 
torie is in hierdie tyd opgerig en betaal; 
grond is te Rayton aangekoop en be- 
taal, en nou is 'n kerkgebou van 
R150 000 opgerig. Van hierdie bedrag 
is R100 000 reeds uit gemeentelike 
fondse betaal. Dit beteken dat die ge- 
meente slegs R50000 skuld op die 
praggebou wat sitplek bied aan 460 lid- 
mate en 60 kerkraadslede. Dit is seker- 
lik 'n rede tot groot dankbaarheid, veral 
as 'n mens in aanmerking neem dat die 
belydende lidmaattal slegs 620 is. 

Na die stigting van die gemeente is 
eredienste in die kerkgebou van die 
plaaslike Ned. Geref. gemeente, wat 
hulle kerkgebou goedgunstiglik aan die 
Hervormers afgestaan het, gehou. Later 
is die saal van die Cullinanse Laerskool 
vir kerkdoeleindes verkry. 

Vanaf die stigting van die gemeente, 
tot en met Januarie 1972, toe ds. J. H. 
van Heerden as eerste voltydse predi- 
kant van die gemeente, diens aanvaar 
het, moes die gemeente van die dienste 
van konsulente en deeltydse pastorale 
hulp, gebruik maak. Hier het veral ds. 
J. J. P. Muller, ds. M. J. van Schalk- 
wyk, prof. dr. J. 1. de Wet, en ds. P. J. 
van der Merwe, goeie werk verrig. 

Onder die leiding van ds. van Heer- 
den het die gemeente steeds gegroei, 
Soos dit trouens ook onder die leiding 
van die voorgangers die geval was, en 
is die beplanning van die kerkgebou 
gedoen. Voordat die bouwerk egter 'n 
aanvang kon neem, het ds. van Heerden 
'n beroep na die gemeente Phalaborwa 
aangeneem. Skrywer wat in die begin 
van 1975 as proponent na die gemeente 
Premiermyn gekom het, het die heerlike 
voorreg gehad om nie alleen die finale 


stadium van die beplanning van die 
kerkgebou te kon meemaak nie, maar 
ook die hele bouery van begin tot die 
end. 


Predikant, kerkraad en gemeente wil 
dan ook langs hierdie weg hulle op- 
regte dank en waardering betuig aan 
almal wat meegewerk het om hierdie 
groot dag in die geskiedenis van die 
gemeente, 'n werklikheid te maak. 
'n Besondere woord van dank gaan aan 
mnr. M. Pretorius die argitek van die 
firma: Pretorius, Lategan en vennote, 
vir die pragtige en dienlike kerkgebou 
wat hy vir ons ontwerp het, asook aan 
mnr. Danie de Villiers wat oor die werk 
moes toesig hou. 


Ook die bou-aannemers, menere 
Noordvaal Konstruksie word hartlik be- 
dank vir die netjiese bouwerk en vak- 
manskap van die hoogste gehalte. 

Maar groter nog is die dank aan die 
Allerhoogste, wat deur sy goedheid en 
genade, hierdie dinge vir die gemeente 
moontlik gemaak het. 


Ds. G. J. Wallis 


KENSINGTON 
SE DANKIE 


AAN AL DIE LIDMATE VAN ONS KERK 





Geagte broeders en susters, 


Een van die strewes van elke ge- 
meente is om 'n eie kerkgebou te hê. 
Daarvoor word met onvermoeide ywer 
in ons kerk gewerk. Daarom is dit goed 
te verstane dat u ons gemeente se 
nood en teleurstelling kon begryp toe 
ons voor die moontlikheid gestaan het 
om ons gemeentelike eiendomme, veral 
ons kerkgebou, te verloor. Maar ons is 
dankbaar dat u nie net begryp het nie, 
maar ook bereid was, en nog steeds 
bereid is, om deur middel van die jaar- 
likse heffing ons gemeente te help. Dit 
is dan ook vir ons tot groot verblyding 
om uit die notule van die afgelope Al- 
gemene Kerkvergadering te kon ver- 
neem dat ,,die skulde oor tien jaar ge- 
delg sal wees. Dan kan die eiendom 
aan die gemeente vry van laste terug 
besorg word". Dit sal vir ons 'n heug- 
like dag wees, waarna ons noual uit- 
sien. 


Langs hierdie weg wil ons aan u 
almal wat op hierdie wyse 'n daad van 
christelike liefde aan ons gemeente be- 
wys, van harte bedank. Ons wil vertrou 
dat ons gemeente se bestaan en werk 
vir ons kerk in sy geheel, tot sieraad 
sal wees. 


Die uwe in Christus, 
Gemeentevergadering 
Kensington 

DIE KERK IN 


KOMMUNISTIESE 
SJINA 


[7] Vervolg van bladsy 17 


Kong sal tot 'n.satelietverbinding met 
ten minste 50 lande oor die wêreld lei. 
Dit sal byvoorbeeld 'n persoon in Hong 
Kong in staat stel om met behulp van 
die sateliete in Londen en New York te 
,kyk”. Inligting en verspreiding van 
alle soorte kennis, onder andere kennis 
met betrekking tot die evangelie, kan 
vanuit die wêreld in Hong Kong in- 
Stroom. 


Die aanwesigheid van so 'n magtige 
kommunikasiesentrum sal studente 
vanuit Asië lok — veral vanuit kom- 
munistiese Sjina. Op hierdie wyse kan 
Sjinese studente wat saam met die 
,Klein Kuddetjie” Christene gebly het, 
bereik en opgeiei word om vanuit hier- 
die Hong Kong-sentrum Christelike uit- 
sendings direk op kommunistiese Sjina 
te rig. 


Op die oomblik is die Amerikaners 
besig om die vervaardiging van goed- 
koop eenkanaal televisiestelle te be- 
plan. Hierdie stelle sal van transistor- 
stroombane wat op 'n lae energievlak 
werk, voorsien word. Hierdie ontvang- 
stoestelle sal op herlaaibare batterye 
opereer en sal teen 'n lae koste aan 
ontwikkelende lande voorsien word. 
Deur hierdie goedkoop televisiestelle 
in kommunistiese Sjina te bemark, sal 
verseker word dat die wêreldwye uit- 
sending via die sateliete en die kom- 
munikasiesentrum te Hong Kong, die 
Sjinese bereik. 


3. SLOTWOORD 


Vir diegene wat skepties staan teen- 
oor bogenoemde strategie van George 
Patterson moet nog ten slotte vermeld 
word dat 'n begaafde Sjinese Christen 
in Hong Kong, Timothy Yu, reeds die 
grondslag vir die oprigting van 'n kom- 
munikasiesentrum gelê het. Hy is. 'n 
gegradueerde inaenieur wat met behulp 
van Sjinese en westerse sakemanne die 
Hong Kong Baptist College gestig het 
terwyl hy ook besig is met die beplan- 
ning van die Christian Communications 
Centre wat Hong Kong met die wêreld- 
wye satelietsisteem sal verbind. 


Die gebruikmaking van die resultate 
van die telekommunikasie-revolusie 
deur die Christendom in die wêreld, 
kan 'n deur vir die kerk na die Sjinese 
Kommuniste open. 


(Slot) 


VROUERUBRIEK 


(TOESPRAAK TE WINDHOEK 
OP 18 JUNIE 1976 

VOOR DIE STREEKSKONGRES 
VAN DIE NED. HERVORMDE 
SUSTERSVERENIGING) 


Laat my toe om ter aanvang die 
groete van die Hoofbestuur oor te bring 
aan die N.H.S.V.-lede van S.W.A., wat 
hier in 'n Streekskongres vergader is. 
Ek wil u verseker dat u volharding en 
voortgang onder buitengewoon moei- 
like omstandighede vir die vroue van 
ons hele kerk 'n bron van inspirasie 
bly. Daarom is ons bede steeds dat u 
en u huisgesinne ryklik geseën mag 
word en dat u arbeid in u eie kerk en 
in Gods koninkryk vrugbaar sal bly 
voortgaan. 

Die onderwerp, Die Vrou se Geloof 
in Noodtoestande is vir my baie ak- 
tueel, veral waar mens bekend is met 
allerlei buitengewone berigte, met 
boodskappe van bedreiging en met die 
gebeurlikhede aan die grense van hier- 
die deel van ons land. 

Vooraf moet ons vir ons self reken- 
skap gee van wat die geloof vir ons 
inhou. In die Heilige Skrif is daar so 
baie verwysingsplekke na die geloof, 
maar laat ons hierdie keer net aandag 
skenk aan Hebreërs 11 vers 1, naamlik 
,Die geloof is 'n vaste vertroue op die 
dinge wat ons hoop, en 'n bewys van 
die dinge wat ons nie sien nie”. Na 
hierdie teks word 'n hele aantal voor- 
beelde van geloof onder buitengewone 
omstandighede aan ons voorgehou. 
Dink hier maar aan Noag wat ten spyte 
van spot en teenstand die ark gebou 
het; aan Abraham wat die onbekende 
met sy velerlei gevare ingestuur is en 
ingegaan het; aan Abraham se bereid- 
willigheid om sy enigste erfgenaam te 
gaan offer; aan Moses en die baie 
nood toestande wat hy in sy lewe te 
bowe moes kom. So kan ons voortgaan 
om geloofsdade op te noem soos wat 
hulle in die Bybel opgeteken staan. 
Daarby is dan telkens die vermelding 
van die goddelike hulp wat onder moei- 
like omstandighede verleen is. Die ver- 
leenthede van die mens was nog altyd 
die geleenthede vir God. 

Daar is inderdaad 'n lang geskiedenis 
oor Gods weldade soos sy volk en sy 
gunsgenote dit ervaar het. Die Aller- 
hoogste neem dikwels self die woord 
en bring die versekering van wat Hy 
gaan doen. Habakuk bestyg sy wag- 
toring en neem sy plek op die skans- 
muur in. Daar kom die antwoord van 
die Here: ,,Maar die regverdige, deur 
sy geloof sal hy lewe.” Hierdie woorde 
tref raak en diep. 

Uit die oorwinningslewe van die 
groot geloofsfigure kom nou 'n waar- 
heid tot ons, naamlik dat die geloof 
nie 'n gehoorsaamheid is veral aan die 


DIE VROU 
SE GELOOF IN 
NOODTOESTAND 





Die skryfster mev. A. M. Venter. 


wettiese, die vormdiens of uiterlikhede 
nie maar dit is 'n lewe wat gehoor- 
saamheid aan Gods Woord en belofte 
behels, met oorgawe aan die wil van 
God en met vertroue en toewyding aan 
Hom alleen. 

Die inhoud van die geloof is ook nie 
maar net enigiets wat mens self vir 
die waarheid hou en vir jou inprent dat 
dit onomstootlik is nie; of 'n ydele 
wens en verwagting waarop gesteun en 
waaraan vasgehou word nie, ook waar 
dit dikwels berus op verkeerde uitleg 
en skewe vertolkings. Dit is ook nie 'n 
sieklike vreesagtige gemoedstemming, 
sonder nadenke of oordeel nie. En dit 
is geen liggelowigheid wat hom by elke 
ander oortuiging wil inpas nie. 

Die geloof berus op vaste grond en 
vertroue. Ja maar waarin bestaan die 
vastheid en ook die krag wat dit mee- 
bring? Eers moet ons teen twee ge- 
vaarlike houdinge waak. Ten eerste 
moet die geloof nie afhanklik wees 
suiwer van 'n wissellende gemoedstoe- 
stand, van die oppervlakkige aandoen- 
likheid en verbygaande omstandighede 
van die mens binne die kerklike kringe 
nie. Om maar net subjektief versekerd 
te wees, is nog geen sekerheid nie. 

Vir die mens se geloofsgroei en lewe 
is dit nodig dat bepaalde dinge van die 


onsigbare wêreld aan hom geopenbaar 
word. Openbaring is 'n noodsaaklike 
voorwaarde tot geloof en dit moet die 
mens aanspreek. Maar as die open- 
baring buite die mens, dus nie die 
denk- en begripswêreld van die mens 
deurdring en aanspreek nie, dan kom 
dit $é op sigself nie tot geloof nie. Dan 
word dit 'n verskynsel, selfs 'n buite- 
gewone verskynsel buite die ervarings- 
lewe van die mens. Dan gee dit nie die 
regte inhoud aan die geloofslewe nie 
en kom 'n regte geloofshouding ook 
nie tot krag nie. 

Die ander gevaar Iê in 'n teenoor- 
gestelde werking, waar daar so gekon- 
sentreer word op die objektiewe, op 
die dinge buite die bevatlikheid van die 
mens, dat daar nooit enige vereensel- 
wiging plaasvind met die juis die dinge 
wat God aan die mens openbaar nie. 
So bly die werklikheid van God se 
liefde, genadewerking en verlossing 
vreemd aan die mens. 

Die vastheid en die krag wat die 
geloof meebring, bestaan en groei waar 
daar aansluiting plaasvind, — aanslui- 
ting van die siel met God, die hemelse 
Vader, die Leidsman en Voleinder van 
die geloof. Dit is 'n ervaring wat beleef 
en deurleef word, en dit spreek direk 
tot die diepere mens. En so leer die 
mens sy Skepper en Vader waarlik ken 
en word 'n gegronde oortuiging nie net 
gewek nie, maar gaandeweg verder 
gevorm en gebou. So het Noag, Abra- 
ham en Moses, terwyl hulle met God 
gewandel het, Hom leer ken en hulle 
geloof het vas en seker tot 'n oorwin- 
ningskrag in hulle lewens gegroei. Em 
God het sy beloftes aan hulle vervul al 
het hulle nageslagte dit eers belewe. 

As ons deur die geskiedenisboeke 
van nasies blaai, vind ons genoeg voor- 
beelde van vroue wat tydens noodtoe- 
stande deur 'n sterk geloof staande 
gehou is. Die vroue van die eerste 
Nedersetters aan die Kaap, die vroue 
van die Voortrekkers en die Britse 
Setlaars kon nie sonder geloof soveel 
behou het vir die nageslagte as wat wel 
die geval is nie. Ook is baie geskryf 
oor die dapper vroue tydens die Drie- 
jarige Oorlog en ons is ook nog bewus 
van talle geskiedenisse wat nooit eers 
te boek gestel is nie. Ook hier in Suid- 
wes leef die geloofsvertroue van me- 
nige pioniersvrou in die gedagtes voort. 

Wanneer mens aan die toekoms 
dink, die toekoms wat nog die grootste 

[7] Blaai om 

Jeugrubriek 





ONS HEILIG DIE DAG VAN DIE HERE 


,Sondag, aaklige Sondag” (Sunday, 
dreary Sunday ..) Dit is die rekasionele 
opskrif van 'n kommentaar op die re- 
gering se laaste ,,poging om lewens te 
reguleer met wetgewing wat alle skui- 
wergate wil toestop waardeur Sondag- 
filmvertonings nog kan draai”, (deur 
skrywer vertaal). Miskien bedoel lie 
skrywer van hierdie artikel: treurige, 
troostelose, vervelige of triestige Son- 
dag. In elk geval is dit alles woorde 
wat as ekwivalente van die betrokke 
woord in die woordeboek aangegee 
word. 


DS. N. H. BUITENWEG 


Mense wat hierdie lewensbeskouing 
deel se lewe is werklik troosteloos en 
leeg as 'n filmvertoning hulle Sondag 
vir hulle moet maak. Maar hierdie 
mense is ook selfsugtig om te verwag 
dat ander ter wille van hulle nega- 
tiewe vermaak op Sondag hulle tyd 


moet opoffer om die werk wat hulle 
ses dae in die week moet doen, ook 
nog op die Sondag te moet doen. 
Ook vra mens jouself af hoedat 'n 
mens dit kan versoen met 'n welbe- 
haaglike lewe voor God as hierdie mens 
wil toelaat dat die deur oopgelaat moet 
word dat daar op Sondae ook wins- 
bejag kan wees, soos in al die ander 
dae van die week, 'n geldmakery wat 
nie noodsaaklik is nie. Daarom stem dit 
mens met droefheid as verneem word 
hoedat mense, wanneer dit gaan om 
die heiliging van die dag van die op- 
standing van Jesus Christus, net hulle- 
self in die oog het, maar hoegenaamd 
nie vra wat die eis van God is nie... 
om nie eers te praat van die agting 
wat hulle ten minste behoort te hê vir 
ander se gevoelens nie. En wat dan 
nog van die versoeking wat gestel word 
vir die dubbele vergoeding vir arbeid 
op die dag van die Here? Vir die reg- 
gesinde gelowige wat vanweë die nood- 


saaklike aard van sekere dienste, graag 
sy deel wil bydra, is dit kompensasie 
waarop hy seker geregtig is. Maar aan 
die ander kant gaan dit by baie gevalle 
om aardse winsbejag en voordeel by 
sowel die werkgewer as die werk- 
nemer. 


Gepraat van die gevoelens van an- 
der... weet hierdie mens dan nie dat 
die owerheid 'n verantwoordelikheid 
het teenoor sy kiesers wat in hierdie 
land nog Christene is, om toe te sien 
dat hierdie dag nie ontheilig word nie? 
Moet ons as Christene, dan nie ook 
dankbaar wees vir sê 'n owerheid wat 
hulle nog buig na Gods Woord, wat 
dit nog erns maak met Gods heilige 
wil nie? 

Almal wat eerlik wil wees, weet wat 
georganiseerde sport en ontspanning 
behels, die ontwrigting van die rusdag 
vir duisende wat daarmee gemoeid is, 


[] Na volgende bladsy 





DIE VROUMINE 
NOODTOESTANDE 


O] Van vorige bladsy 

uitdaging inhou, veral aan die inwoners 
van hierdie en ander landstreke aan die 
grense van ons land, word ons wel 
met kommer maar ook met hoop ver- 
vul. By albei hierdie houdinge wil ons 
weer @één groot geloofsfeit herhaal, 
naamlik: as gelowiges weet ons ver- 
seker dat die vastheid en krag wat die 
geloof meebring en opbou, beslis be- 
staan en groei waar aansluiting plaas- 
vind. Dit is 'n ervaring wat beleef word 
en wat direk tot die diepere mens 
spreek, sodat die gelowige sy Skepper 
en Vader wie se helpende hand altyd 
uitgestrek bly waarlik kan leer ken. 
Daarby groei die behoefte aan seker- 
heid en voortgaande versekeringe. Die 
aansluiting, die gesprek met ons he- 
melse Vader hou aan, en die biddende 
hart ontvang antwoorde wat in duide- 
like taal spreek. Van die Almagtige 
word ook die getuienis tot die gelowige 
oorgebring: ,Al beswyk my vlees en 
my hart — God is die rots van my hart 
en my deel tot in ewigheid.” As die 
hart beswyk, raak ons houvas weg en 
dwaal ons rond in onsekerheid en ver- 
twyfeling; in wanhoop waarin geen 
vertroue meer is nie. Dit word selfs by 
gelowiges aangetref, waar die aanveg- 
tinge hulle letsels laat. 

Wat is die antwoord op hierdie in- 
sinking waardeur ook nog allerlei ont- 
wrigtinge veroorsaak word? ,,God is 
die rots van my hart.” Hierna gryp die 


geloof dan dwarsdeur die gebeurlik- 
hede en ervaringe heen. Dit beteken 
dat daar nie op eie krag vertrou word 
nie. Die geloof glo nie in sigself nie, 
maar in God. Die vastheid en seker- 
heid, die krag en vertroue Iê nie in 
onsself nie, maar buite ons, in ons God 
in wie se hand die uitredding en ver- 
lossing is. Dit is God wat verhoring 
skenk waar Hy tussen al die ellende 
en bedreiginge kom staan, — nie as 
toeskouer nie, maar om die hand van 
sy kind te vat en die gelowige op te 
rig. Moontlik word eie onmiddellike 
probleme nie dadelik opgelos nie en 
word die vrae nie nou beantwoord nie, 
maar daar kom 'n nuwe verwagting. 
Met die wete van Gods nabyheid en 
sekere hulp word die pad deur die 
duisternis heen gevind en word dit be- 
wandel totdat die mêrelig deurbreek en 
die nuwe dag iets laat sien van waar- 
heen Gods bedoeling is. 

Ek sluit af met die oortuiging dat die 
begrip geloof in God en Christus Jesus 
en die Heilige Gees nooit verander nie, 
ook nie tydens noodtoestande nie. As 
daar iets onder die omstandighede 
verander, dan is dit die menslike ver- 
tolking daarvan en die houdinge wat 
die mens daarby inneem. Inderdaad 
moet ons as mense juis dan nog erns- 
tiger na die ewige waardes bly soek 
en ons oefen in die dinge wat die ge- 
loof waarlik in stand hou. 

In die Almanak en Bybelse Dagboek, 
1976, het ds. J. A. Jacobs in die dag- 
stuk vir 29 Mei onder die opskrif ,,n 
Stewige Ankerplek” die volgende na 
aanleiding van Hebr. 6:18, 19 geskryf: 

Wat is die hoop vir die gelowige? Dit 
is die sekere en rotsvaste anker van 
die siel wat op die sekerheid van Gods 
beloftes rus. Soos 'n skipper werp die 
Christen ook in geloof 'n anker uit, 
wat hom teëhou dat hy nie op die dei- 
ning van die golwe van die lewe, dalk 
heeltemal van sy God af sal wegdrywe 
nie. Die hoop op God! Die anker van 
die gelowige — die hoop op Gods be- 
loftes — word nie uitgewerp in die 
dieptes van die see nie, maar word 
hemelwaarts gerig: veranker in Jesus 
die Verlosser. Beter en sekerder anker- 
plek is daar nêrens te vinde nie. 


En nou verstaan die vrou in die nood- 
toestande, nee, elke vrou wat biddend 
leef, wat die skrywer van die brief aan 
die Hebreërs bedoel het toe hy al die 
voorbeelde van geloofsvertroue en 
lewensverankering genoem het. Nou 
aanvaar ons wat ons met vaste ver- 
troue in die hart sing: 


Wissel hier die tye immer, U alleen 
bepaal my lot; 

U alleen verander nimmer, U bly 
ewig-deur my God! 

Watter ramp my hier ook nader, 
wat ook wissel hier, o Heer, 

U bly in u Seun my Vader, U my 
ruspunt immermeer! 


Moses het aan die Allerhoogste gesê: 
as U nie self saam met ons optrek nie, 
laat ons dan nie verder gaan nie. Dit 
bly ook ons bede dat God self saam 
met ons op die weg gaan — Hy ons 
Vader in wie ons opreg glo. 
Klerksdorp, 

Julie 1976. 


en die ontwrigting van hulle wat nie 
daarmee gemoeid is nie, en om hierdie 
bedryf op die dag van die Here te ver- 
bied, is die plig van 'n owerheid wat 
die wil van sy kiesers reg vertolk, en 
self ook in sy regering God se soewe- 
reiniteit erken en na sy bevele wil 
luister. Dit sou tog dwaas wees as 'n 
owerheid net roof en doodslag bekamp, 
wat God ons beveel om nie te doen 
nie, maar dan die ander deel van die 
wet verbykyk ..” Dink aan die sabbat, 
dat jy dit heilig...” 

Hierdie wetgewing reël nie die ,,pri- 
vaat lewes” van mense, ,,hulle ure van 
ontspanning en die manier en tye van 
hulle godsdiensoefeninge (religious 
worship)”, soos die skrywer dit graag 
wil interpreteer nie. Elkeen, elke huis, 
elke inwoner, almal kan net gaan waar 
hulle wil, doen wat hulle wil, gaan stap, 
kuier, eet, vrolik wees, piekniek hou, 
elkeen kan sy Sondag deurbring soos 
hy wil... hy kan sy God dien net wan- 
neer hy wil en soos hy glo. Maar die 
regering voer die wil van God uit, en 
van sy kiesers wanneer hy verhoed 
dat ontspanning, wat deur God as rus 
bedoel is, nie ook op die Sondag 'n 
bedryf word, soos dit vir duisende op 
die ander dae van die week geword 
het nie. 

Hier in Suid-Afrika is ons deel van 
'n Christelike samelewing en ons ver- 
wag van ander om aan te pas by ons 
reëling sonder om hulle te verbied of 
te belet om, sou hulle ander gods- 
dienste aanhang, dit op hulle manier te 
beoefen, soos Christene weer in ander 
lande moet aanpas. Nêrens word die 
godsdiensvryheid aan bande gelê nie. 

Is Sondag dan vir ons so negatief en 
daarom treurig... is dit vir ons 'n 
aaklike dag? Het ons as Christene dan 
verval in 'n fariseëse sabbatsbeskouing 
van NEE en MOENIE en MAG NIE, soos 
die traktaatjie ,,Be so Happy” dit wil 
stel, asook hierdie artikel? Die teendeel 
is waar. Christus het ons geleer dat die 
sabbat vir die mens gemaak is, en nie 
die mens vir die sabbat nie. Om op 
die sabbat goed te doen en 'n siel te 
red. 

Ons wil getuig van sy goedheid, dat 
Hy die Almagtige dit ook so gewil het 
dat ons mag rus, kan rus, kan ont- 
span... kan wegkom van ons daaglikse 
arbeid en verantwoordelikhede, kan ge- 
niet van ons menswees, van ons ga- 
wes, van die dinge wat om ons bestaan. 
Watter voorreg vir die Christen om op 
die dag van die Here te kan ontwaak 
om God te dank ... natuurlik dank ons 
Hom elke dag, maar in die besonder 
op hierdie dag... wanneer ons geroep 
word na sy heiligdom om Hom daar te 
loof en te dank en sy Naam te verheer- 
lik, na sy Woord te luister, ons skuld 
te bely... om te bid vir ander, diegene 
wat in beproewing is, wat ly... en 
ook in die gebed in te tree vir diegene, 
daardie ellendiges wat net kan fliek of 


Vir ouer en kind 


(4) 


Hierdie organisasie is gestig deur 
leerlinge van 'n hoërskool in Pretoria 
onder leiding van 'n onderwyser, net 
nadat een van die hoërskooldogters op 
pad huistoe deur 'n motor doodgery is. 
Sy ontstaan was dus eintlik die gevolg 
van 'n bepaalde geestelike hoogspan- 
ning wat geëksploiteer is. Sy ontstaan 
is moeilik te verklaar aangesien die leer- 
linge, seker met 'n enkele uitsondering, 
asook die onderwyser, lede was van 
een kerk en hulle nie deur die be- 
staande ACSV, wat ook in hierdie skool 
aktief was, of deur hulle kerklike jeug- 
vereniging, 'n kanaal kon vind om met 
hierdie geestelike nood by Christus 
tereg te kon kom nie. 


DS. N. H. BUITENWEG 


Die naam ,,Visklub” is gekies, om- 
dat die vis een van die vroegste sim- 
bole was waardeur Christene mekaar 
uitgeken het. 


Die gees wat hierdie organisasie ge- 
adem het, en die optrede van sy lede 
was identies aan dié van die ,,Youth 
for Christ” organisasie en herlewings- 
bewegings wat veral van oorsee af na 
ons kom. Hulle lektuur wat hulle ver- 
sprei het, het dan ook grotendeels hulle 
oorsprong by uitheemse verspreiders 
gehad: Victory. Tract League, Enfield; 
Evangelical Tract Service; Free Tract 
Society, Los Angeles; Gospel Publish- 


DIE 
VISKLUB 


ing House, Springfield; World Mission 
Press, V.S.A; dan ook nog plaaslike 
verspreiders soos: Fairhavens Gospel 
& Tract Work; All Nations Gospel 
Publishers. 


Hulle het hulle ten doel gestel om 
,,Siele vir Christus te wen”. Dit is 'n 
oordadige geestelike indoktrinasie as- 
gevolg waarvan die kinders deur span- 
ning 'n gebalanseerde geestestoestand 
moet opoffer (wat seker nie die be- 
doeling van Christus was nie), en 
emosioneel sê oorbelaai word deur die 
kunsmatige skepping van 'n nie-gered- 
wees atmosfeer, dat hulle dit nie be- 
vredigend kan verwerk nie. Geestelike 
onstabiliteit kan in elk geval nie tydens 
skoolure (speeltye ingesluit) die aka- 
demiese en pedagogiese opdrag wat 
die personeel moet uitvoer, bevorder 
nie. 


Elke lid van hierdie organisasie stel 
hulle ten déel om ten minste hulle eie 
vriendekring te bekeer. Een van hulle 
metodes was dan ook om leerlinge met 
traktaatjies plat te loop, plakkertjies 
op ander se boektaste te plak en leer- 
linge te konfronteer met die beweging. 
Hierdie metode is natuurlik afkeurens- 
waardig want wat sal word as alle 
organisasies en sektes hulle stellings 
deur middel van geskrifte in skole 
propageer? 


] Blaai om 





wedstryde bywoon om te kan ontspan 
en te lewe. Watter voorreg om op hier- 
die dag deur sy Woord gelei, getroos 
en gesterk te word vir ons hoë en 
heilige roeping van ons Christen wees 
in hierdie wêreld. 


Hoe wonderlik om op hierdie dag vry 
te wees van daaglikse arbeid, om te 
kan geniet van jou omgewing, te kan 
kuter, stap, om te kan lewe... om op 
hierdie dag, die een dag ten minste te 
voel dat jy nie besig is om te probeer 
'n lewe te maak nie, maar in die 
vreugde te lewe dat jy die lewe in God 
het. 


Blykbaar wil die skrywer ook in die 
wetgewing 'n poging van die regering 
sien om die mense in die kerk te dwing: 
,People can no more be legislated into 
church than they can into heaven.” Dan 
sê hy verder: ,,Godsdiens is 'n diep 
persoonlike saak, en godsdiens met 


alles wat dit behels is 'n hoeksteen 
van ons samelewing.” Maar ons wil dit 
duidelik stel dat niemand deur hierdie 
wet in die kerk gedwing word nie, maar 
dat die Christene wat in die erediens 
vertoef, daar in rus en vrede kan ver- 
keer met God, en Christene die geleent- 
heid gegun word om hierdie dag in rus 
en vrede deur te bring. 


Verder moet dit duidelik gestel word 
dat godsdiensvryheid nie inhou dat die 
mens na willekeur 'n godsdiens vir hom 
kan skep nie, maar die vryheid lê hierin 
dat ek as gelowige vry is, en my vry- 
heid beskerm word om my God te dien, 
soos Hy dit van my eis. 


Dit is ook die taak van die kerk om 
voor die owerheid te getuig dat die dag 
van die Here deur die volk eerbiedig 
sal word. 

@ 

DIE VISKLUB 


Van vorige bladsy 


Uit 'n artikel ,,Herlewing in skole in 
Tvl.” wat in die tydskrif ,,Kwik” ver- 
skyn het, is die opskrif op sigself reeds 
die BEWYS van wat in die skooltyd 
aangaan. Ook word daaruit duidelik hoe 
suggestief hierdie mense te werk gaan. 
Hulle maak bv. hierdie ongegronde 
bewering: ,Alhoewel die deure vir die 
werk van die Here in hierdie skool nog 
altyd oop was, was dit asof die leer- 
linge geestelik versadig was, selfte- 
vrede begin raak het, en weinig daad- 
werklike belangstelling in Jesus Chris- 
tus gehad het.” (deur skrywer onder- 
streep.) In 'n ander tydskrif wat deur 
Youth for Christ” uitgegee word, is 
nogal aanmatigend die insinuasie ge- 
boekstaaf dat daar nou weer herlewing 
in hierdie skool sal kom. Met al hierdie 
bewerings word baie gesuggereer. Dit 
is 'n veroordeling en beskuldiging teen 
kinders wat hulle by die skool besig 
wil hou met studies, teen onderwysers 
en onderwyseresse, teen die Christelik- 
nasionale karakter van ons onderwys, 
maar veral is dit 'n ongegronde veroor- 
deling wat uit die lug gegryp is, teen 
diegene wat nie die gevoelsbelewenisse 
en versubjektivering van die geloof, 
soos dit in die manier van doen van 
die Visklub manifesteer, deel nie. 


Ons kan hier nie nalaat om te sê: 
Christelik-nasionale onderwys beteken 
dat die skool primêr 'n instansie vir 
opvoeding en onderwys is, in 'n Chris- 
telike gees. Dit beteken hoegenaamd 
nie dat die skool 'n sendingveld gemaak 
word vir elke leek wat graag sending 
wil bedryf nie. Dit beteken ook 
nie dat die skool die kerk se katege- 
tiese werk oorneem, of wil belemmer 
deur die indra van allerhande Bybels- 
vreemde emosie-belaaide opswepery 
onder die naam van godsdiens nie. 
Daarom word ouers gewaarsku om te 
waak teen die proselietmakery van 
derglike organisasies tydens skoolure, 
en hulle moet beswaar maak as daar 
teen hulle kinders diskrimineer word. 
Die kind kan dit nie alles verwerk nie. 
As u kind nie aan so 'n organisasie 
behoort wat vreemd is nie, kan u kind 
dit moeilik verwerk as sy maat by die 
skool vir hom sal sê, dat hy dan nog 
nie bekeer is nie, of as hy nie daaraan 
wil behoort, hy dan nie vir die Here 
wil lewe nie. U as ouer wat vanweë 
God geroepe is tot opvoeder van u 
kind, en ook belastingbetaler, is seker 
geregtig op 'n waarborg van die de- 
partement dat u kind nie deur geesdry- 
wers of deur godsdienstige organisasies 
tydens skoolure (en ek herhaal: speel- 
tye ingesluit) geestelik getreiter sal 
word nie en dat skooltyd en skoolter- 


rein nie misbruik sal word, waar hon- 
derde kinders dan aan propaganda 
blootgestel kan word nie. 


Hierdie organisasie het ook onmin 
tussen leerlinge geskep, en dit vanweë 
'n afgewaterde sondebegrip. As daar in 
'n skoolbus gesing word, dan word die 
lede van die Visklub eenkant geroep 
om geestelike liedere te sing. Dan is 
die ander liedjies mos wêrelds en daar- 
om sondig! 


Van die traktaatjies wat deur hulle 
versprei is, takel ook die wese van die 
kerk af. Daarin word met nadruk be- 
klemtoon dat slegs deur die Naam van 
Jesus Christus 'n mens gered kan word. 
Geen kerk, geen vroomheid, geen goeie 
werke kan jou red nie... Maar nou 
word die leser net daar gelaat. Tog 
weet ons uit die skrif dat die geloof 
wat deur God in ons gewerk word, 
deur middel van die gepredikte woord 
in ons gewerk word, en dat dit versterk 
word deur die gebruik van die heilige 
sakramente. 


Hierdie organisasie het ook daarvan 
gehou om op hulle martelaarskap te 
roem, waar hulle nie toegelaat word 
nie. Paulus waarsku teen roem in die 
vlees. In een van die uitgawes van 
Hengelnuus, onder ,,Klubnuus” bls. 3 
word daar gemeld dat Middelburg se 
mense getuig van ,,baie vervolging”. 


Vanweë talle klagtes en besware 
wat gekom het, is die organisasie toe 
onder die jurisdiksie van die Ned. Geref. 
Kerk se plaaslike gemeente geplaas. 
Dit is goed, want wie kontroleer die 
traktaatjies en plakkertjies en lekepre- 
diking van sulke organisasies? Van die 
plakkertjies en ,,tjeks” wat by die 
skool in surkulasie was, is in die werk- 
like sin van die woord godslasterlik. 
Goedkoper kan mens jou evangelisasie- 
veldtog nie maak nie. Hierdie dinge ge- 
beur waarskynlik wanneer dit nie meer 
geglo word dat die evangelie self 'n 
krag van God is nie. 





BYBEL IN 'N DEENSE GEVANGENIS 


'n Lutherse kapelaan in die gevangenis, rev. Verner N. Carlsen, vertel van die 
volgende ondervinding: As deel van my herderlike sorg, besoek ek ook Engels- 
sprekende gevangenes in Deense tronke. So het ek 'n jong meisie uit Australië 
ontmoet in 'n tronk in Kopenhagen. Sy is gearresteer omdat sy verdowingsmiddels 
in Denemarke insmokkel, en in eensame opsluiting geplaas. My eerste besoek aan 
haar was moeilik want sy was heeltemaal terughoudend. Tog kon ek verneem dat 
sy as 'n kind Sondagskool bygewoon het. Met my vertrek het ek 'n eksemplaar 
van ,,Good News ior. Modern Man”, die hedendaagse Engelse Nuwe Testament, 
agtergelaat. Met my volgende besoek drie weke later, was sy 'n totaal ander mens. 
Omdat sy alleen in die sel was, was daar volop geleentheid om te lees. Sy sê toe: 
,Baie dankie vir die Boek. Nou sal ek enige vonnis kan dra wat oor my uitgespreek 
word, omdat ek nooit weer alleen in my sel sal wees nie. Jesus Christus is my by.” 





LESERS SKRYF — GROTER DRUK 


Geagte Redakteur, 


Ek wil graag praat oor iets wat my 
baie jammer laat voel. Ek is 'n ge- 
reelde leser van Die Hervormer maar 
dit het vir my nou onmoontlik geword 
vanweë die fyn druk. Hier is meer le- 
sers wat kla maar hulle berus maar. 
Vir baie van ons bejaarde mense is dit 
onleesbaar. Dieselfde verskynsel word 
in verskeie tydskrifte openbaar. So was 
dit ook met die ,,Kerkbode'”. Daar is 

vertoë gerig en vandag is die Kerkbode 
in 'n duidelike skrif. Sal u dan nie 
gehoor gee nie? 


Dankie byvoorbaat. 


Die uwe, 
M. J. Oosthuizen 
Schweizer-Reneke 
P.S. — 
Dit word onder die aandag van die 
uitgewers gebring. — Redakteur. 


KATEGESE 


1. Noodsaaklikheid van Besinning 


Christus se opdrag aan sy kerk is: 

,Gaan dan heen maak dissipels van 
al die nasies, en doop hulle in die Naam 
van die Vader en die Seun en die Hei- 
lige Gees; en leer hulle om alles te 
onderhou wat Ek julle beveel het”. 
(Mattheus 28:19.) In hoeverre die kerk 
deur die eeue heen en in die huidige 
hierdie opdrag reeds uitgevoer het en 
nog steeds uitvoer, is feitlik algemene 
kennis. Nieteenstaande die kerk se 
ywer bly die wêreld nog in 'n groot 
mate ongekersten. Dat die Woord 
reeds oor feitlik die hele wêreld ge- 
loop het, is bekend, maar net so be- 
kend is die feit dat hierdie Woord 
deur baie gehoor is, sonder dat dit 
deel geword het van hulle bestaan. 
Die gelykenis van die saaier het tot 
vandag waar gebly. Die saad het op 
baie plekke geval maar op weinig 
plekke daadwerklik gegroei en vrug 
opgelewer. Sien Lukas 8:4-15.) 


DR. M. J. BEUKES 


Nie alleen die beeld na buite maar 
ook na binne, spreek van doodsheid. 
Die feitlike situasie is vandag dat ons 
met vol lidmaat registers sit maar met 
leë kerke; 'n onbeperkte stroom van 
doopouers maar gedooptes wat in leer 
en lewe nie getuienis gee van dit wat 
deur die doop aan hulle verseël is nie. 
Die waarheid sal steeds erken en be- 
sef moet word dat dit God self is wat 
die geloof en die lewe in die geloof 
skenk. Aan die anderkant sal egter 
onthou moet word dat God die geloof 
skenk deur die Heilige Gees d.m.v. 
die kerk. Dit bring die vraag na die 
funksionering van die kerk in die wê- 
reld in die gesigsveld. Dit is God wat 
laat groei maar Paulus en Apollos wat 
moet plant en nat maak. (Vergelyk 
I Kor. 3:6.) 


Geskied hierdie plant en nat maak 
op die regte wyse? Geskied dit oor- 
eenkomstig die bedoeling van God? 
Geskied dit soos die Woord ons aan- 
toon of het menslike magte en vorme 
nie miskien so die bo-toon gaan voer 
dat God nie meer hierdie liggaam wil 
gebruik as instrument in sy hand nie? 
Is die ongeloof van die wêreld en die 
doodsheid van die lidmate van die 
kerk nie miskien te wyte aan die. feit 
dat die werk van die kerk hoofsaaklik 
geplaas is in die hande van die pre- 
dikante van die kerk nie? Het dit nie 
vandag al feitlik algemene verskynsel 
geword dat die gedagte heers dat die 
predikant alles in die kerk moet doen 
nie? Nie alleen word van hom verwag 








om die Woord te bedien in al sy ver- 
skillende gestaltes nie maar ook dat 
alle administratiewe werk in die kerk 
deur hom gedoen moet word. In die 
meeste gevalle het die gewone lidmaat 
van die kerk geword tot 'n wese wat 
die spel van 'n toeskouer speel. Hy sit 
op die paviljoen en gee soms 'n hande- 
klap, in die meeste gevalle bemerk hy 
net die oortredings, i.p.v. saam in die 
stryd gewikkeld wees staan hy een- 
kant. Is hierdie feit dat die ampsdraers 
dikwels alleen moet stry en ook nog 
alleen moet ly, nie miskien die oorsaak 
van die ongeloof in die wêreld en 
doodsheid in die kerk nie? Die feit dat 
die werk van die kerk dikwels verval 
het in 'n ,,one mans hobby” is ener- 
syds die skuld van die predikante en 
kerkraad self, andersyds die skuld van 
die lidmaat. Om die werk van die kerk 
enigsins te kan doen ooreenkomstig 
die bedoeling van God sal dit nodig 
wees dat die ampsdraers en die lid- 
mate afsonderlik en gesamentlik moet 
besef dat hulle almal geroepe is om 
dienswerk te verrig in die kerk. 

Die feitlikheid van die moderne si- 
tuasie sal deeglik in die oog gehou 
moet word. Ons moet besef die kerk 
leef en werk nie meer in 'n ,,platteland- 
se situasie” waar elke lidmaat en elke 
mens enige uur van die dag bereik 
kan word nie. Ons meeste gemeentes 
is in die stad gevestig. Vanweë die 
moderne industrialisasie, die snelle 
uitbreiding op elke terrein van ont- 
wikkeling en die hoë eise wat op kul- 
turele vlak aan die moderne mens 
gestel word, het die kerk se werk in 
die week gekrimp tot hoogstens 3 ure 
per aand. Met hierdie 3 ure tot sy be- 
skikking kan die kerk nog wel sy werk 
doen mits elkeen wat deel is van die 
kerk daadwerklik sy deel bydra. Dat 'n 
predikant en 'n paar getroue kerk- 
raadslede in die meeste gevalle oor 
die 600 lidmate effektief moet en kan 
bearbei, skyn 'n volkome onmoontlik- 
heid te wees. 


Waar een deel van die wêreld weg- 
vlug van die kerk, het dit in die mo- 
derne tyd ook gebeur dat die onsekere 
mens van die twintigste eeu begin om 
terug te loop na die kerke toe. (A. A. 
van Ruler, Bijzonder en Algemeen 


DIENSWERK 


van 


DIÉ GELOWIGES 









Ambt, G. F. Callenbach NV. — uit- 
gever — Nijkerk, 1952, bl. 9.) By die 
kerk aangeland is daar baie frustrasies 
wat hom dikwels weer spoedig weg- 
dryf. Verskeie kan genoem word. Die 
vernaamste is seker: die feit dat hy as 
lidmaat binne die ruimte en die raam- 
werk van die teenswoordige funksio- 
nering van die kerk nie sy eie talente 
en gawes ten volle kan ontwikkel en 
ontplooi nie. Die moderne mens is op 
soek na geestelike vernuwing en be- 
vrediging vir hulle self. (J. Coetzee en 
Andries van Aarde. Die Jesus-Revolu- 
sie as besprekingspunt van die Teolo- 
giese Kongres 26 en 27 April 1974, 
Die Hervormer, Amptelike Orgaan van 
die Nederduitsch Hervormde Kerk van 
Afrika, Augustus 1974, bl. 28.) Vanweë 
die moderne opvattings van demokra- 
sie en 'n sterk spiritualistiese gees 
wat waai, het die gedagtegang sterk 
heersend geword dat ampte in die 
kerk nie meer nodig is nie. Hierdie 
tendens lei dikwels daartoe dat hy sy 
toevlug neem na sektes of organisasies 
los van die kerk ,,waar hy sy geloof 
ten volle kan uitleef”. Hoe moet die 
kerk sy werk verrig dat elke lidmaat 
sy roeping as gelowige kan uitleef en 
andersyds nie die grens van hierdie 
uitleef” oorskry nie? ,,n Dominees- 
kerk kan net soveel gevare inhou as 
die oorbeklemtoning van leke arbeid.” 
(A. J. G. Dreyer, Die Hervormer, Okto- 
ber 1974, aw., bl. 20.) Sedert die 
tweede wêreld-oorlog het die drang al 
hoe meer in mense se harte gaan leef 
om self dienswerk in die wêreld te 
verrig. H. Kraemer verwys o.a. na 'n 
groot groep organisasies wat op grond 
van hierdie drang tot stand gekom het. 
(H. Kraemer, Het Vergeten ambt in de 
kerk, plants en roeping van het gewone 
gemeentelid, Boeken-centrum N.V.'S 
Gravenhage, derde druk 1962, bl. 37- 
41). In 1937 word die oproep in die 
Wêreldraad van Kerke gedoen dat die 
leke bevry moet word. In 1954 is dit 
een van die hoof besprekingspunte op 
die Wêreld Raad van Kerke se sakelys. 
Pas na 1954 is die ,,Department of 
Laity” in die Wêreldraad van Kerke 
tot stand gebring. (J. A. Wolfaardt, 
Kerk en Amp van die Gelowige, Die 


[7] Blaai om 

Stryd om die Kerk, Tweede jaargang 
No. 5, Potchefstroom Herald, bl. 9). 
Die ,Department of Laity” stel ,Is het 
nog in ooreenstemming met de feiten, 
wanneer men zegt, dat de kerk in haar 
gemeenteleden ten volle aanwezig is 
op alle levensgebieden” (vertaling H. 
Kraemer, a.w., bl. 35). 

Die vraag na die dienswerk van die 
gewone lidmaat het in die jongste tyd 
met die Ned. Geref. Kerk se Jeug tot 
Jeug aksie aktueel geword. ,,Van oor 
die hele land is ongeveer 50 jong 
mense gekies wat 'n intensiewe opleli- 
dingskursus sou deurloop. Hierdie jong 
mense reis saam met 'n paar leraars 
van die N.G. Kerk deur die land van 
groot sentrum na groot sentrum met 
die doel om die jeug voorligting te 
gee. Hulle program bestaan uit die 
sing van geestelike liedere, persoonlike 
geloofsgetuienis en ander bekerings- 
tegnieke”. (A. J. Conradie, Ons en die 
Evangelisasie, Die Hervormer, Augus- 
tus 1974, a.w., bl. 24). Dat sodanige 
aksie nodig geword het, dien as aan- 
klag teen die kerk. 


2. Werkwyse 


Die teologies-reformatoriese weg 
van behandeling van so 'n onderwerp 
soos hierdie sou beteken dat ons van- 
uit die Skrif elke moontlike wyse sal 
ondersoek wat betrekking het op die 
gelowige se taak in die wêreld. Aan- 
gesien ons belydenis geskrifte reeds 
onderneem het om die waarheid van 
die Skrif vir ons kort saam te vat, sal 
ons die belydenis geskrifte, hoofsaak- 
lik Die Nederlandse Geloofsbelydenis 
en die Heidelbergse Kategismus neem 
as vertrekpunt. Telkens sal ons die 
Skrif laat spreek. Ten slotte sal ons 
trag om vanuit die bepaalde gegewens 
enkele riglyne te trek met die oog op 
die hedendaagse praktyk. 


3. Die Wese en taak van die Kerk 


Die Heidelbergse Kategismus om- 
skryf die kerk soos volg: ,,Dat die 
Seun van God uit die ganse mense- 
geslag vir Hom 'n gemeente wat tot 
die ewige lewe uit verkies is, deur sy 
Woord en Gees in die eenheid van die 
ware geloof van die begin van die 
wêreld af tot aan die einde toe ver- 
gader, beskerm en onderhou en dat ek 
daarvan `n lewende lid is en ewig sal 


bly. (Heidelbergse Kategismus, Son- 
dag 21, Vraag en antwoord 54). Die 
Nederlandse Geloofsbelydenis sê hier- 
die kerk is 'n ewige katolieke of alge- 
mene kerk van die ware gelowiges in 
Christus. Hierdie kerk word deur God 
self bewaar en in stand gehou. Hierdie 
kerk is nie gebonde tot 'n bepaalde 
plek of 'bepaalde persone nie maar 
versprei oor die hele wêreld. Buite die 
ware kerk is daar geen saligheid nie. 
Elkeen is verplig om hom daarby te 
voeg — om homself aan die kerk se 
onderwys en tug te onderwerp en die 
opbouing van die broeders te dien en 
om hom af te skei van diegene wat nie 
tot die kerk behoort nie. Vanuit die 
Woord moet die gelowiges onderskei 
tussen die ware en die valse kerk. 
Die merktekens van die ware kerk is 
die volgende: suiwere bediening van 
die Woord, sakramente en die kerklike 
tug. Die gelowige lidmate van die kerk 
kan geken word aan hulle vrugte: die 
geloof in die enigste Saligmaker Jesus 
Christus en 'n lewe van ontvlugting 
van sonde en ongeregtigheid en alleen 
die geregtigheid najaag. (Nederlandse 
Geloofsbelydenis, artikels 27, 28 en 
29.) 


Genoemde omskrywing van die kerk 
bring 'n enorme hoeveelheid stof na 
vore wat van die allergrootste belang 
is wanneer ons wil bepaal wat die 
taak van die gelowige in die wêreld is: 


(i) Die kerk is nie 'n menslike stig- 
ting nie maar daad van God. 

(ii) God bring sy kerk op 'n beson- 
dere wyse tot stand. 

(iii) In die kerk gaan dit om die ge- 
loof in Christus en die lewe uit 
dankbaarheid. 

(iv) Die kerk is heilig. 

(v) Die kerk is algemeen. 

(vi) Kerk beteken afgrensing en af- 
skeiding van die sektes. 

(vii) Die merktekens van die ware 
kerk is: Suiwer bediening van 
die Woord, regte bediening van 
die sakramente en ordelike toe- 
passing van die tug. 

(viii) Van hierdie kerk is ek 'n le- 
wende lidmaat. 


Die kerk het nie tot stand gekom 
deur die wil of die toedoen van mense 
nie maar deur God self. Dit is die 

eerste werk van die Heilige Gees. (A. 
A. van Ruler, Ik Geloof, G. F. Callen- 
bach N.V.-Nijkerk, . 1968, bl. 131.) 
Handelinge 2, die pinkster-geskiedenis, 
die uitstorting van die Heilige Gees; is 
die stigtingsoorkonde van die kerk 
,aller eeuwen in aller plaatsen”. (G. 
C. v. Niftrik, Kleine Dogmatiek, G. F. 
Callenbach N.V.-Nijkerk, 1961, bl. 265.) 
In die geloof is die kerk dus 'n gawe 
van God. Hierdie gawe van God bly 
altyd sy eie besit. Die Woord ,,Kerk” 
druk dit ook uit: dit beteken eintlik, dit 
wat aan die Heer behoort. Die kerk is 
die besitting van Christus op aarde. 
Met 'n Pauliniese woord sou mens kan 
sê: Die koloniale gebied van Christus 
(A. v. Selms, Lig uit Lig, H.A.U.M. 
Kaapstad-Pretoria, 1952, bl. 140.) Dit 
is die plek waar Christus met ,,zon- 
daren wil samenwonen”. (J. Koop- 
mans, De Nederlandse Geloofsbelijde- 
nis, uitgeversmaatschappij Holland te 
Amsterdam, 1949, bl. 128.) 


God het die kerk met 'n besondere 
doel in aansyn geroep. Dit is die mid- 
del waarmee hy mense wil roep en 
mense wil bewaar in die geloof. Dat 
God juis die kerk wil gebruik vir hierdie 
doel is die reg wat Hyself as Heer van 
die kerk besit. (G. C. v. Niftrik a.w., 
bl. 265.) Dat God juis van die kerk 


gebruik wil maak, word deur die 
Nederlandse Geloofbelydenis onder 
woord gebring met die uitspraak. 


Buite die kerk is geen saligheid nie. 
(Nederlandse Geloofsbelydenis, artikel 
28.) As die kerk bloot 'n menslike 
stigting was, sou hierdie woorde verre- 
gaande gewees het. Aangesien die 
kerk egter deur God self in aansyn 
groep is, moct hierdie uitspraak in die 
geloof aanvaar word. Die kerk is heilig 
m.a.w. afgesonder, afgesonder vir die 
diens van God. 


Dit is Sy self bepaalde, of self ver- 
kore instrument om gemeenskap 
tussen Hom en die mens te maak tot 
'n volkome moontlikheid. Dat God die 
kerk in aansyn geroep het met die oog 
op hierdie verhewe doel, word tot uit- 
drukking gebring deur die Woord wat 
vir kerk gebruik word in die Grieks 
nl. ,ekklesia”. Hierdie Woord beteken 
letterlik ,,wegroep, uitroep of by een 
roep”. (Sien G. H. Kittel, Theological 
Dictionary of the New Testament, 
WB.B. Eerdmans, 1964, Volume II, bl. 
501-536.) Uit al die inwoners van die 
wêreld roep God met sy Gees deur 
middel van sy kerk mense byeen, of 
mense saam in die geloof in Jesus 
Christus. 


Die besondere wyse waarop God 
hierdie werk van Hom in die wêreld 
wil doen, word vir ons nêrens beter 
beskryf as in Matteus 28:19 en Hande- 
linge 1:8 nie: ,,Gaan dan heen, maak 
dissipels van al die nasies, en doop 


DO) Na volgende bladsy 


hulle in die Naam van die Vader en 
die Seun en die Heilige Gees; en leer 
hulle om alles te onderhou wat Ek 
julle beveel het” en ,,Julle sal my ge- 
tuies wees in Jerusalem, sowel as in 
die hele Judea en Samaria en tot aan 
die uiterste van die aarde”. 

Hier word dit duidelik dat die dis- 
sipels van Jesus Christus nie beperk 
is tot een volk of een land nie. Die 
kerk is algemeen. Dit beteken dat die 
kerk sy prediking tot alle mense rig en 
daarby niemand vantevore uitsluit nie. 
(A. v. Selms, a.w., bl. 145.) Nie alleen 
is die kerk gerig tot alle mense nie 
maar tot alle terreine van die same- 
lewing. G. C. v. Niftrik a.w., bl. 268.) 
Die ganse wêreld is eintlik nie wyd 
genoeg om die genade, die heerlikheid 
en die majesteit van Christus te omvat 
nie. Omdat Christus die Heer is van 
alles en almal is die kerk algemeen. 
Omdat die kerk boodskapper van God 
is oor die hele wêreld en aan die hele 
wêreld is die kerk ,,apostolies”. Van 
Selms wil die Woord apostolies anders 
verstaan: ,Die kerk is apostolies om- 
dat sy vashou aan die prediking van 
die apostels”. (A. v. Selms, a.w,, bl. 
149.) Hierdie prediking van die apos- 
tels is vir ons opgeteken in die Bybel. 
Op grond hiervan sê hy dat ons die 
Woord apostolies kan vervang met 
Bybels of Skriftuurlik. Die woorde en 
dade van die kerk moet daarom altyd 
getoets word aan die Heilige Skrif. Dit 
is die grondwet van die kerk. Wat 
teenstrydig hiermee is, het in die kerk 
geen plek nie. 

Met sy gaan na die wêreld, gaan die 
kerk om getuie te wees van Jesus 
Christus. Hy gaan om mense te roep 
tot die geloof in Christus, om mense 
te bring tot die besef, die sekerheid 
dat die saligheid in Jesus (Christus 
alleen geleë is. (Vergelyk Handelinge 
4:12.) Met die belydenis dat die kerk 
Christelik is, word erken en bely dat 
die kerk geheel en al van Christus is 
en op Christus gerig is. (A. A. v. Ruler, 
Ik Geloof, a.w., bl. 141.) Die kerk is 
sy liggaam, Hy is die Hoof, Hy het die 
kerk in aansyn geroep, Hy onderhou 
die kerk, Hy regeer oor die kerk, Hy 
word alleen verkondig, in Hom word 
alleen geglo en vir Hom word alleen 
geleef en gewerk in die kerk. 

Die laaste 2 paragrawe kan ons in 
een sin saamvat: Die kerk word die 
hele wêreld ingestuur om Christus te 
verkondig. Die inhoud van die ver- 
kondiging en die wyse waarop dit 
geskied, is vasgelê in die Skrif. 

Uit die opdrag aan die kerk is dit 
duidelik dat die kerk 'n voortgaande 
taak het om te vervul t.o.v. hulle wat 
reeds klaar tot die geloof gekom het. 
Nadat die dissipels gemaak is, moet 
hulle geleer word om alles te onder- 
hou wat Christus ons beveel het. Ge- 
loof in Christus is immers nie net 'n 


vae onbeduidende kennis of gevoel 
aangaande die waarheid in Christus 
nie. ,n Opregte geloof is nie alleen 
'n sekere kennis waardeur ek alles vir 
waaragtig hou wat God aan ons in 
sy Woord geopenbaar het nie, maar 
ook 'n hartlike vertroue wat die Heilige 
Gees deur die evangelie in my werk.” 
(Heidelbergse Kategismus Sondag 7, 
vraag en antwoord 21.) Die eens ont- 
stane geloof moet verder opgebou 
word totdat ons almal kom tot die 
eenheid van die geloof en van die ken- 
nis van die Seun van God. ,,Sodat ons 
nie meer soos kinders sou wees nie 
wat soos golwe geslinger en heen en 
weer gedryf word deur elke wind van 
lering nie...” (Efesiërs 4:13 en 14.) 
Die waarheid sal geken moet word. 
Die leuen, die sekte sal moet raakge- 
sien word en weerlê word. 


Die wyse waarop God deur middel 
van sy kerk mense wil roep en bewaar 
in die geloof word in die opdrag aan 
die kerk ook baie duidelik gegee. Dit 
geskied langs die weg van die ver- 
kondigde Woord en die daarby be- 
horende sakramente. Die Heidelbergse 
Kategismus vra die volgende vrae: 
Waar kom die geloof vandaan en hoe 
word daardie geloof versterk: Hy ant- 
woord: ,,Die Heilige Gees werk die 
geloof in ons harte deur die verkon- 
diging van die heilige evangelie en 
versterk dit deur die gebruik van die 
sakramente” (Heidelbergse Kategis- 
mus, Sondag 25, antwoord 65). Dat dit 
die wyse is waarop God mense wil 
bring tot die geloof spreek duidelik uit 
die hele boek Handelinge wat tereg 
beskryf kan word as voortgaande werk 
van Christus deur middel van sy kerk 
in die wêreld. 


Ooreenkomstig die wese en die 
roeping van die kerk het die kerk 'n 
dubbele taak nl. die bring tot die ge- 
loof en die bewaar in die geloof of 
anders gestel: 'n binnegemeentelike en 
'n buitegemeentelike taak. Dit is veral 
dr. H. Kraemer wat die kerk van die 
moderne tyd daarvan beskuldig het, 
dat hy sy buitegemeentelike taak ver- 
waarloos het. Die kerk van die moderne 
tyd sê hy het egosentries geword. Die 
kerk stel nie meer belang in die wêreld 
nie, maar net in homself. Solank as 
alles net in orde is wat sy eie sake 
en sy eie gemeentelede betref, is daar 
hoegenaamd niks verder waaroor hy 
hom bekommer nie. Om die werk van 
die kerk in die regte perspektief te 
stel gaan Kraemer terug na die Skrif. 
Volgens die Skrif is God se verlos- 
singsplan universeel. God roep Abra- 
ham sodat in Hom al die geslagte van 
die aarde geseën kan word. (Genesis 
12:3.) God se liefde is in die eerste 
plek nie gerig tot die kerk nie maar 
tot die wêreld. (Johannes 3:16.) 
Die wêreld word gesien as die terrein 


waarin God wil handel (2 Korinthiërs 
5:19). In Christus het God die wêreld 
met Homself versoen (Efesiërs 1:9 en 
10). Christus roep sy kerk om getuie 
van Hom te wees tot aan die uiterste 
van die aarde (Hand. 1:8). Die kerk sê 
Kraemer het nie alleen net 'n sending- 
taak nie maar is self sending. ,,Omdat 
God apostolisch is door het zenden 
van Zijn Zoon als apostel, is de Kerk 
van de goddelijke apostel in haar ge- 
heel noodsaaklijkerwijs apostolisch” 
(H. Kraemer, a.w., bl. 128). Myns in- 
siens is Kraemer se kritiek teen die 
kerk volkome geregverdig. Die volkome 
naleef van Kraemer se opvatting sal 
egter weer lei tot 'n verwaarlosing van 
die verdere opbou van die geloof van 
die reeds bestaande lidmate. Dit is tog 
vanselfsprekend dat die voortgaande 
verkondiging van die evangelie aan die 
wêreld moet geskied deur die reeds 
bestaande, die reeds goed toegerustes. 
Volgens die Skrif word daar nie aan 
die een taak voorrang gegee bo die 
ander nie. Die werk van die kerk sal 
egter sodanig moet wees dat beide 
binne en buitegemeentelike roeping 
van die kerk ten volle tot sy reg sal 
kom. 


Van die kerk, wie se wese en roe- 
ping ons hierbo probeer beskryf het, 
is ek 'n lewende lidmaat. (Heidelbergse 
Kategismus, Sondag 21, antwoord 54.) 
Ek is lidmaat nie op grond van my eie 
besluite en op grond van my eie kwali- 
fikasies nie, maar alleen op grond van 
God se genade in Jesus Christus deur 
die werking van die Heilige Gees. Ek 
het in die ruimte van die kerk sigbaar 
ingekom die dag toe die doop aan my 
bedien is. Kragtens my doop is ek 
verseker dat ek ook deel het aan al 
Christus se weldade, dat ek ook God 
as my Vader het dat Hy ook met sy 
Gees in my wil woon en werk. Dit 
wat tydens rmy doop aan my beseël 
en bevestig is, het ek dankbaar en 
bewustelik aanvaar toe ek hierdie 
waarheid oor en betreffende my bely 
het in die teenwoordigheid van die ge- 
meente. Daardie dag het ek ook beloof 
dat ek sal saamwerk tot die bloei van 
die godsryk in die algemeen en van 
die Nederduitsch Hervormde Kerk in 
die besonder terwyl ek my aan die 
kerklike opsig onderwerp. (Derde 
vraag met aflegging van belydenis van 
geloof in die Nederduitsch Hervormde 
Kerk). Kragtens God se genade in 
Jesus Christus, bevestig deur die doop 
en dankbaar deur my aanvaar tydens 
my belydenis van geloof, is ek lid- 
maat van die kerk. Kragtens genoemde 
formulering is ek 'n lewende lidmaat 
van die kerk. Ek is lidmaat in die volle 
sin van die Woord. Ek is nie meer of 
minder lidmaat as iemand anders nie. 

Die Hervormer, September 1976, bladsy 29 


LEES! 


Die Lewende God 

Reeks: Wegwysers in die Dogmatiek. 
Dr. J. J. F. Durand 

N.G. Kerkboekhandel 1976. Hardeband 
Prys R3,95 


Hierdie boekie met sy helderkleurige 
stofomslag (eintlik wek die skrille 
kleure 'n reaksie by mens) is die eerste 
in 'n beoogde reeks wat deur die op- 
stellers Wegwysers in die Dogmatiek 
genoem word. Die oogmerk is om die 
hele veld van die Dogmatiek te dek 
sodat veral teologiese studente in die 
veld van die dogmatiese denke ge- 
oriënteer sal word. 


Hierdie eerste inleiding, soos dit be- 
hoort te wees, bring die vraag na God 
aan die orde. Eers word 'n dogma- 
historiese oriëntasie gebied, en in die 
tweede deel van die boek word die 
nuwe weë in die Godsleer behandel. 
Die werk is doelgerig geskryf, vanuit 'n 
konfessioneel-gereformeerde standpunt, 
en dit is duidelik, soos die skrywer self 
meld, dat hy nie self wil wegskuil ag- 
ter dit wat hy geskryf het nie, maar sy 
keuse wil stel. Mens sien dan ook in 
die literatuurlyste nie die name van 
dogmatici soos byvoorbeeld van Niftrik 
en Haitjema nie. 


'n Skrywer bepaal natuurlik vir hom- 
self sy grense, wat die omvang van sy 
werk en diepte daarvan betref. Die doel 
van die publikasie speel seker hierin 
die grootste rol. Ons meen dat hierdie 
werk geslaagd is en baie nuttig gebruik 
sal kan word — nie net by studente 
nie, maar ook by ouer predikante wat 
vanweë die tydsprobleem 'n vinnige 
oriëntasie verlang ten einde 'n keuse 
te maak in 'n studieveld wat hulle 
miskien sou wil aandurf. 

C. J. Viljoen 


ae 


Die Wildtuin in hul Woning 
deur Piet Meiring 

Verkrybaar by die boekhandel 
Prys R4,95 


Piet Meiring het met hierdie publika- 
sie 'n diens aan die lesende publiek 
bewys. Dis nie 'n alledaagse verhaal 
oor die fauna en flora van ons land, 
wat 'n mens in baie boeke oor die on- 
derwerp kan lees nie. Nee, dis 'n 
seldsame boek, wat iets van sy eie 
het met daarby 'n hele aantal pente- 
keninge soms vol humor. 


Vir so 'n boek as hierdie een is 'n 
bespreking eintlik nie nodig nie, be- 
halwe om te sê: dit is 'n pragstuk en 
u moet dit lees. 


Dit sal seker nog meer uitgawes be- 
lewe. Dan kan 'n paar foutjies verbeter 


LEES! 


word naamlik (1) president Pretorius 
se voorname is nie Marthinus Willem 
nie maar Marthinus Wessel (bladsy 
151); (2) ,,Hierdie” op bladsy 37 is 
nie Afrikaans nie, maar letterlik ver- 
taalde Engels. Ons sê nie ,,Hierdie is glo 
een van die redes vir die hoë sterfte- 
syfer ...”, maar ,dit is glo en...” En 
(3) die opmerking op bladsy 14 dat 
Jan Viljoen die predikant Frans Lion 
Cachet met sy sambok bygedam het, 
,toe dié hom oor sy gedrag berispe” 
nie die eintlike rede was nie, maar wel 
omdat Viljoen, as kommandant van 
Marico, die vreemde predikant uit 
Utrecht, Natal nie in sy distrik wou 
toelaat nie. Hy wou Cachet nie toelaat 
nie omdat hy soveel beroering in die 
Transvaalse kerklike lewe gebring het 
en sy kerk onder die ontevredenes 
wou kom stig. 
Joh. Dreyer 
“” 


Historiese Bome 

Radiopraatjies en 50 foto's 

deur dr. J. J. van Tonder 

Verkrygbaar by die skrywe Beginstraat 
5, Krugersdorp 

Prys R1,00 


Die oud-inspekteur bly aan die gang. 
Uit sy pen het al sedert sy aftree uit 
die onderwys 'n hele paar boeke ver- 
skyn, wat spreek van sy liefde as 
historikus vir ons land, sy geskiedenis, 
sy bome, sy monumente. 


In hierdie jongste publikasie vertel 
hy by elke boomfoto wat geplaas is 
een en ander uit die gebeure by so 'n 
boom in die verlede. Die praatjies is 
eers oor die radio gehou. Dis goed dat 
hulle in 'n boek vasgelê is. 


Joh. Dreyer 


Fynproe met Joey. Ons Kookerfenis 
Opgestel deur Joey Mostert 
Perskor-uitgewery 

Prys R3,95 


Hierdie besonder goedversorgde 
kookboekie vorm deel van 'n reeks wat 
reeds landswyd bekend is. Soos die 
voriges, word ook hierdie deel baie 
sterk aanbeveel. 


Elke resep voer mens terug na jare 
gelede. Die resepte is egter noukeurig 
versorg en gemetriseer om aan te pas 
in die moderne kombuis. Die bestan- 
dele wat in die resepte voorgeskryf 
word, is maklik bekombaar in ons 
winkels. 


Dit is 'n ideale geskenk aan 'n dogter 
of 'n vriendin. 
A.M.V. 


Die Hervormer, September 1976, bladsy 30 


LEES! 


WASJA KOOP 'N HOND 
Deur Juri Kowal 
Uit die Duits vertaal deur Wester 
Waher, H.A.U.M. Prys R3,60 


Hierdie prettige speurverhaal, grap- 
ping geillustreer sal veral deur seuns 
tussen 9 en 14 geniet word ten spyte 
van die moeilike Russiese name. 


Ongelukkig ontbreek bladsye 33 tot 
48 en is 'n deel van die verhaal daar- 
mee heen. 

A.M.V. 
* RR 
Bloemen in Gethsemané 
Versamelde studies over de dichter 


Revius door L. Strengholt litt.drs. 


Op 'n besondere kundige manier be- 
spreek dr. Strengholt, die werk van 
Jacobus Revius (1586-1658), die streng 
Gereformeerde predikant-digter van De- 
venter. 


Uit die studie blyk dit duidelik dat 
Revius as Calvinis met byna feilose 
sekerheid die Renaissance-verstegniek 
beheers het, en dat feitlik net sy sterk 
persoonlikheid die waarborg daarvoor 
was, dat dit nie net by tegniek gebly 
het nie. 


Daar word voorts 'n klompie van sy 
gedigte aangehaal, ondermeer die be- 
kende: ,,Hy droech onse smerten” en 
,Bloedige Sweet”. Hierdie gedigte, 
tipies van Revius, word gekenmerk 
deur besondere diepte van gevoel en 
innigheid van geloof. 


Die boek is baie netjies versorg en 
uitgegee deur: Buijten & Schipper- 
heijn/Repro-Holland, en is verkrygbaar 
by Pro Rege — boekhandel Potchef- 
stroom teen R6,76. 


Dit moet egter gesê word, dat die 
boek nie aanbeveel kan word vir die 
gewone leserskring van Die Hervormer 
nie. Dit sal egter groot byval vind by 
die student in Afrikaans/Nederlands as 
'n studiebron. 

H.J.B. 
EE TE 


DIE F.A.K. KOORBOEK 1 EN II 


Beide bundels van die F.A.K. Koor- 
boek is reeds lank goed bekend aan 
kore dwarsdeur Suid-Afrika. Die eerste 
bundel is meer geleentheids koorwerke 
(bv. kerkinwyding, Pinksterfees en He- 
melvaart) terwyl die tweede bundel, 
wat ook meer omvangryk is, makliker 
dwarsdeur die liturgiese jaar gebruik 
kan word. Van die twee bundels is die 
tweede ongetwyfeld die beste; bekende 

Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormda Kerk 
van Afrika. 


Intekengeld: R2,00 per jaar. 


Die blad verskyn in die begin van 

elke maand. Stukke vir publikasie moet 

dertig dae voor publikasie. 

ekstra vir die maak van drukkersblok, 


Gedruk deur 
N.H.W.-PERS, 


Posbus 18061, Hercules. 
Telefoon 77-2188/9. 





DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vermederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treur 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 


PRINSLOO, Willem Petrus Odendaal. 
Reeds een jaar van eensaamheid en 
stille trane en verlange is verby. Onver- 
geetlik bly die vroë oggend ure van 
24 Junie 1975 toe so onverwags van 
ons weggeneem is my dierbare egge- 
noot, ons pappie en oupa. 


In stilte en geduld het hy gely totdat 
die Here hom verlos het van alle pyn. 


In die ouderdom van 55 jaar. 
Ons gun hom die rus. 


Bedroeide eggenote, 
kinders en kleinkinders 
Doornkloof i 
Dist. Fochville. 


LAUBSCHER, Petrus Johannes. Na drie 
jaar dink ons terug met tere liefde en 
herrinnering aan my dierbare eggenoot, 
ons vader en oupa. 


Op die 15/9/1973 het die Here hom 
geroep en hy moes gaan, op die ouder- 
dom van 69 jaar. 


Ook dink ons met liefde en verlange 
aan ons dierbare vader: Jeremia, Daniel 
Norval wat ons Hemelse Vader na 'n 
lang siekbed verlos het op die 
24/9/1953. Ons gun hulle die ewige 
TUS. 


Ges. 26 vers 2. 


Verlangende eggenote, 
Lizzie Laubscher, kinders, 
klein- en agterkleinkinders 


Doornfontein, 
Fochville. 

Bethlehem/Ficksburg. 


SENDINGRAAD 
nuwe telefoonnommer 


35201 





DOODSBERIGTE 
IN MEMORIAM 


DUVENHAGE, Christina Maria. Nooit 
sal ons die dag van 18 Oktober 1973 
vergeet nie, toe van ons weggeneem is 
my dierbare eggenote ors mammie en 
ouma. 


Baie trane vloei in stilte waarvan God 
weet. Sy wie so dierbaar was, kan en 
sal ons nooit vergeet. 


Verlangende kinders en 


kleinkinders. 


eggenoot, 


C. G. Duvenage 
Rhodesië. 

BEES! 


CO] Vervolg van bladsy 30 


komponiste soos Hassler, Bourgeois, 
Cruger, J. S. Bach, Schits en Vulpius 
is volop in hierdie bundel. Die tweede 
bundel is dan ook meer gebonde aan 
die kerklied van die Protestantse kerk 
terwyl die eerste bundel meer vry ge- 
komponeerde materiaal aanbied. Ook 
uit die begeleidings van beide bundels 
word dieselfde afgelei: in die eerste 
bundel vorm die orrel dikwels 'n onaf- 
hanklike teenparty teen die koor; terwyl 
die orrelbegeleiding van die tweede 
bundel beperk is tot die duplisering van 
die vokale stemme. In die tweede bun- 
del is daar ook werke wat bedoel is 
om onbegeleid voorgedra te word, soos 
bv. Ps. 8 en die loflied ,,Lof sy die 
Heer”. 


Goeie koorboeke; die tweede bundel 
se musikale inhoud is egter op 'n veel 
hoër vlak as dié van die eerste bundel. 

* RR 


G. C. CILLIE: ,,DIE AARDE BEHOORT 
AAN DIE HERE” (PSALM 24 — 
'N KANTATE) 


Uit die aard van die werk is dit reeds 
duidelik dat hierdie koorwerk bedoel is 
vir die meer gevestigde en ge-oefende 
koor; ook die begeleiding vra dikwels 
'n vaardige orrelis. Die werk is gekom- 
poneer vir vierstemmige koor en orrel; 
met 'n begeleide resitatief en aria vir 
Mezzo-sopraan. Die raamwerk van die 
werk is gebou op die koraalwysie van 
Ps. 24 as hoekpunte; met die solo- 
werke en koordele daaromheen geweef. 

Ed EG 


CHRIS LAMPRECHT: ,VERBLY JULLE 
IN DIE HERE” — 'N KANTATE VIR 
DIE JEUG 


'n Besonder aantreklike en pittige 
werk vir vierstemminge koor met solis- 
te en begeleiding van orrel of klavier. 
Die werk is eenvoudig in styl, besonder 
ingetoë in stemming, en beslis binne 
die bereik van 'n gemiddelde kerkkoor. 
Die verskil in stemming in die onder- 
skeie onderafdelings is besonder tref- 
fend en pragtig in n' styl wat in die 
kerk goed sal pas. Die orrelbegeleiding 
is dikwels in obligaat teenoor koor of 
solis, sodat 'n besonder verfrissende 
geheel geskep word. 


Ook op huwelike sal die solowerke 
hieruit (bv. die sopraan aria ,,En dink 
aan jou skepper”) nie alleen 'n werk- 
like boodskap dra nie, maar is ook op 
'n veel hoër musikale (en liturgiese) 
vlak as dié van meeste van die wêreld- 
se of half wêreldse musiek wat die 
huweliksdienste so. dikwels skade aan- 
doen. 


Hier is die kans vir 'n koor wat 'n 
bietjie idealisme aan die dag lê, en 'n 
vaardige koorleier/orrelis om 'n werk 
te kan uitvoer wat beide liturgies styl- 
vol is, en nie anders kan as om uit- 
voerder en gehoor te dwing om te 
luister! 

René W. Mathlener 
OER ER 
H.A.U.M. Kaapstad en Pretoria kondig 


die volgende roman aan: 


1. Ek het die slaweklok gelui deur 
C. J. Ooms-Vinckers. Prys R4,20. 
'n Insiggewende boek oor die in- 
triges en indoktrinering van die 
kommunisme en hoe die werklik- 
heid verskil van wat Rusland be- 
weer. 


2. En dan die volgende prag uit- 
gawes op kunspapier met seld- 
same foto's en tekeninge. Veral 
die jongspan sal daarvan ten volle 
geniet. Dis almal mooi verjaarsdag- 
geskenke en word sterk aanbe- 
veel. Die een is mooier as die 
ander naamlik: 


Dwerg Langneus deur Hauff Heck- 
elman. Prys R3,90. 


Raponsie deur broers Grimm. Prys 
R3,90. 


Joggem die Konstabel deur Kurt 
Baumann en David McKee. Prys 
R3,90. 


Doringrosie deur Grimm-broers. 


Prys R3,90. 


Die heks se e'er deur Madeleine 
Edmondson. Prys R2,90. 


Die Ses deur David McKee. Prys 
R2,70. 
jy kak 

H.A.U.M., Posbus 1371, Kaapstad het 
die volgende kinderboekies die lig laat 
sien: 

1. Wie se stert is die? deur Barbe-Ris. 
Prys R4,50. 

2. Lughawens met tekeninge van Ja- 
nusz Grobianski Witoid Janowski 
deur Helmut Zwickl. Prys R4,20. 

3. Op die bodem van die diep blou see 
deur Robert J. Hoare. Prys R2,40. 

4. Wat 'n lawaai! deur Robina Beckles 
Willson. Prys R2,40. 

5. Die glasmes deur John Tuliy. Prys 
R3,90. 

Hierdie pragtig uitgegewe kinder- 
boekies bied vir die kleinspan te kies 
en te keur aan net waarin hulle belang- 
stel. 

4 Es 

Perskor, Johannesburg het die vol- 
gende publikasies die lig laat sien: 

1. Geen krans vir Stelle deur R. Hend- 
riks. Prys R2,75. 

2. Ore die dwergie deur Elsie du Toit. 
Prys R1,70. 

Albino — die wit blesbokkie deur 
Cecilia Olivier. Prys R2,30. 

Blou as besinsel van duisternis deur 
Marié Blomerus. Prys R4,90. 
Avonture van Appie en Oppie deur 
P. J. Edwards. Prys R1,95. 
Pietervlie deur Pieter W. Grobbelaar. 
Prys R3,95. 


Al hierdie mooi kinderboekies word 
by ons lesers se kinders aanbeveel. 
lg 
Perskor in Johannesburg het die vol- 
gende romans uitgegee: 


1. Bedreiging op Draaikolk deur Renier 
de Vos. Prys R2,75. 

2. Nag bring die onheil deur Pierre 
Fourie. Prys R2,75. 

3. Ons, die Regverdiges deur Cornelia 
Kruger. Prys R2,75. 

4. Die Erfenis van Déderigue du Toit 

5 

6 


o so 


deur Pieter Louw. Prys R2,75. 

So ver en verder deur Marlise Jou- 
bert. Prys R4,95. 

Blomme uit Berlyn deur Ettie Bier- 
man. Prys R2,75. 





DIENSWERK VAN 
DIE GELOWIGES 


C] Van bladsy 29 


My ten volle lidmaat wees van die 
kerk bring mee dat dit wat die kerk 
se taak en roeping is, ook my taak en 
roeping as gelowige lidmaat van die 
kerk is. Elke lidmaat het aandeel aan 
die roeping om die wese van die kerk 
tot uitdrukking te bring. (H. Kraemer, 
a.w., bl. 154.) Al die lidmate van die 
kerk is deel van die Godsvolk. In die 
lig van bg. is die Rooms-katolieke se 
onderskeiding tussen geestelikes en 
sg. leke nie geregverdig nie. Die 
woord ,,leek” is afgelei van die Griekse 
woord ,,laikos'” en lg. wil juis daarop 
wys dat elkeen wat deel is van die 
gemeente is ten volle deel van die 
Godsvolk. 


Samevatting: 


1. God bring self sy kerk tot stand. 

2. Die kerk is in die wêreld om Jesus 
Christus aan die wêreld te ver- 
kondig. 

3. Die kerk se taak is binne gemeen- 
telik en buitegemeentelike van aard. 

4. God gebruik verskillende gestaltes 
van die kerklike verkondiging om 
sy heil aan mense te bemiddel bv. 
evangelisasie, prediking, kategese, 
pastoraat en sakramente. 

5. Kragtens God se genade is ek ook 
deel van die Godsvolk in die volle 
sin van die Woord. 

6. Elke lidmaat is ten volle verant- 
woordelik om die roeping van die 
kerk tot uitvoer te bring. 

@ 


Groeptoer || Hoe is jou 
Edele EA geheue 


KOEKEMOER 


deesdae? 


Is jou geheue deësdae 
soos `n sif? Moet jy hard 
dink om name te ont wat 
jy goed behoort te ken? 

Dan is jou konsentrasie 
waarskynlik nie wat dit moet 
wees nie. Want geheue en 
konsentrasievermoë gaan 
hand aan hand. 

Jy kan geweldig baie baat 
by `n kursus Salusa 45. 

Salusa 45 help om fisiese 
lewenskrag te herstel. En as 
jou liggaam gesond voel, 
huisves jy ook `n gesonde 


gees, Jy konsentreer beter... 
selfs jou geheue verbeter. ` 

Luister na mnr. Van 
HeerdenvanKemptonPark: 
“Salusa 45 is merkwaardig. TN) 
Ek het geen dryfkrag gehad 
nie... my geheue het my in 

ET e die tees gelaat. Pe het ek WORD 
`n volslae verandering on- 

SLEGS dergaan.” 


n mnr. Van Vuuren, 
j S RAE ' Pretoria, skryf: “Ek het m 





houvas verloor en moeili 


gekonsentreer. Nou is ek 
weer fiks en vol vertroue.” @ 


Salusa 45 kan werklik 
19 DESEMBER TOT help om vergeetagtigheid of 
30 DESEMBER 1976 verlies aan konsentrasie teen 
BEE ee te werk. Vra gerus jou 
Bel Potchefstroom 4966 soggens apteker. ; 
voor 8.30 en saans na S9-uur vir Moenie vergeet nie! 


volle reisprogram en besonder- 
d 


|, 

hede. sa ME EEN 
Dis leersaam! ë ii, med 
Dis onvergeetlik! bare fe dee ke 

. Vrhesdiskg U, ' 

Kersfees in Bethlehem! OSbal N 
Wyd Aand ! 


Sien koraalriwwe deur glas- 








tt tt tt 


bodemboot. Gatag Nr, Of AUEBE Eike ones Deval 

Bootvaart oor See van Gali- He or Mo id | 

lea. 30 tablette vir R2,35. 'n Volle 3- BI Es ag 
ë ) maandevoorraad van 90 tablette vir Re 

Sien die Bybelland van noord R5,95. Slegs by apteke. 

tot suid, van oos tot wes. Hierdie getuigskrifte is ongevraagd 





en die oorspronklikes lê ter insae. dr 
POSADRES: POSBUS 20051 
Pk. NOORDBRUG IR 


* KOM Snellerin sneller 
SAAM verligting van pyn. 


NA BESKIKBAAR BY ALLE APTEKE 
TT/96 

` Ditgaan klopdisselboom met die Kloppers. 


Bly wel en gereeld met 
Dr. Mackenzie se Veinoids. 


dIE ELE) 





